
PRAEFATIO. 


In discutiendis quaestionibus, quae ad rem canoni- 
cam pertinent, crebrius evenire solet, ut scriptori illi, 
qui doctrinam aliquam , quae clerum ejusque praxim 
seu in rebus spiritualibus agendi rationem concernit , 
publici juris facit, varia et diversa vel contraria etiam 
quandoque a variis lectoribus tribuantur consilia. Quo- 
circa, editurus in lucem dissertationem de certis qui- 
busdam juribus et officiis cleri tam regularis quam 
saecularis, necessarium esse duxi in limine hujus 
opusculi candide patefacere, quae me ad illud conscri- 
bendum causa potissimum impulerit. Nolim enim , ut 
aliam ab ea quam habeo mentem unus aliquis lector 
mihi affingat. 

Ac primo quidem oportet fatear, dum studiis 
SS. Canonum ac historiae ecclesiasticae operam darem, 
et disciplinarium Ecclesiae regularum inquirerem ori- 
ginem, me saepius mecum reputavisse, controversias 
regularem inter et saecularem clerum non ab alia 
causa frequentius esse exortas, quam vel inde quod 
nonnulli e regulari clero privilegia legitime sibi con- 
cessa latius, quam par esset, extenderent, aut spuria 

nonnumquam etiam pro genuinis haberent; vel inde 
quod vicissim nonnulli viri e saeculari clero quorum- 
dam, quae habebant regulares, privilegiorum usum 
justum ac discretum impedire conarentur. 

Atqui hujus generis contentiones non raro cum gravi 
rei sacrae detrimento agitabantur; quemadmodum no- 
runt omnes ii , qui vel obiter tantum sex posteriorum 
saeculorum historiam perlustrarunt. 

Quod si priscae illae controversiae multis incommodis 
praebuerunt ansam , majus profecto futurum esset rei 
sacrae damnum, si istiusmodi discordiae excitarentur 
in clero bac aetate nostra. Perspectum enim habent 
hodierni catholicae Ecclesiae hostes , firmissimum 
quoddam ejus propugnaculum esse positum in ea ani- 
morum concordia, qua sacratissimae Religionis minis- 
tri omnes arctissimo veluti vinculo inter se conjungun- 
tur. Quare, ut alia machinantur, ita et contendunt, 
ut, si quo modo fieri possit, illam animorum consen- 
sionem dissolvant, aut certe labefactent. 

Quae quum ita sint!, nemo profecto .est quin videat, 
quantopere curandum sit, ne>uRus inter varios sacrae 
Religionis ministros dissensionis fomes oriatur , ex que 
vaferrimi hostes nostri utilitatem aliquam capere 
possent. 

Itaque operae pretium, imo rem utrique.clero gratis- 
simam me facturum esse existimavi, si quaestiones 
nonnullas de re canonica praecipuas discuterem, quae 
serius ocius causae dissensionis esse possent. Hanc 
discussionem praesertim his temporibus utilem esse 
duxi, quum, postquam per decem fere lustra diris 

vexationibus in his regionibus fuerat agitata, Ecclesia, 
hodie, et Deo favente ab aliquibus jam annis, ita 
comparatae sint Civitatis nostrae leges, ut Ecclesia in 
usum pristini, sui, juris divini sit restituta , atqpe adeo 
datum sit ecclesiasticae auctoritati spectatissimum re- 
gularem clerum pro Ecclesiae utilitate in sua jura res- 
tituere. 

Hinc enim fit,, ut regularium numerus in dies 
accrescat; atque idea fieri posse putavi* ut de certis 
juribus et offioiia contentiones in clero exorirentur, et 
eo quidem facilius, quod juris canonici disciplina in his 
regionibus ob peculiaria rerum; adjuncta per aliquod 
temporis spatium minus fuit exculta. 

Dissensionis igitur causa quominus oriatur , ego pro 
meis viribus impedire volo, estque hic unicus totius 
scriptionis mete finis. 

Haec satis ad causae meae vindicias dicta sint. Quod 
attinet ad rationem, quam in tractandis quaestionibus 
secutus sum , primo quidem ad amussim sequi volui 
auream Ciceronis regulam, quam cuivis scriptori 
proponit : Ne quid falsi dicere* audeat, ne quid veri 
dicere non audeat , ne qua suscipio gratice sit in scri- 
bendo, ne qua simultatis (i); deinde maximam in eo 
curam posui , ut quaestiones, qnas discutiendas esse 
duxi , e Summorum Pontificum constitutionibus , Con- 
ciliorum , inprimis vero Tridentinae synodi decretis, 
vel tandem ex dicasteriorum Romanae Curiae senten- 
tiis, quoad ejus fieri posset, solverem. Hoc ubi prae- 


(I) De Oratore , II. 

stare potui, supervacaneum fuisset in eamdem rem 
Pragmaticorum sententias insuper allegare. 

Recentissimas constitutiones et decreta sedulo inda- 
gare debui, isque profecto labor fuit non ita facilis; 
quare minime mirum mihi videretur, si in tanta 
tamque varia ac multiplici rerum serie quandoque 
fuissem allucinatus et dormitassem. Sed id mihi, 
quaeso, indulgeat lector benevolus, et imperitiae meae 
detur et ignorantiae; nam illud confidens assevero, 
nihil eorum quae ad rem facerent scienter a me esse 
praetermissum , nihil neglectum. 

Verumlamen nemo mihi jure ac merito succensebit, 
quod ignoraverim , si qua forte essent rescripta Pon- 
tificia vel privilegia, quae numquam divulgata sunt, 
et adhuc latent in scriniis illorum , in quorum causam 
data fuerunt; horum profecto ignorantiam nemo mihi 
culpae vertet. Si quid affirmassem aut negassem, quod 
cum peculiaribus illius generis rescriptis aut privile- 
giis pugnet, eos, qui istiusmodi rescriptorum noti- 
tiam habent, oro, ea mihi indicare velint, ut, data 
occasione opportuna, quod praetermissum esset, adji- 
cere, quod erratum, corrigere possim. 

CAPUT I. 


DE RELIGIOSIS ORGINIBUS IN ECCLESIA, ET DE EPISCOPORUM 

IN RELIGIOSOS ORDINES POTESTATE, A PRIMIS ECCLESIAE 

SICULIS USQUE AD CONCILIUM TRIDENTINUM. 

Antequam de cleri regularis hodierno jure aedificandi 
monasteria et ecclesias, et sacra munera exercendi 
verba faciamus , juvabit pauca quaedam praemittere de an- 
tiqua Ecclesiae disciplina, qua regebantur monachorum et 
regularium ordines , antequam jus novissimum , quod vo- 
cant , a Concilio Tridentino Summisque Pontificibus , 
oecumenicae huic synodo aetate posterioribus , sanciretur; 
eo quidem fine , ut hac ratione constet , jus , quo in hoc 
rerum genere hodie utimur , non novum esse aut recenter 
introductura, sed in remotissima etiam antiquitate fere 
idem reperiri. Ut autem in hanc rem de pristina Ecclesiae 
disciplina luculenter disseramus , inprimis indagare prae- 
stat non tantum originem religiosorum ordinum, sed 
etiam scopum seu finem , ob quem religiosi ordines in 
Ecclesia constituti sunt. 


§ 1 . 

De origine religiosorum ordinum 

I. Scriptores ecclesiastici non conveniunt in origine religio- 
sorum ordinum indicanda. 

H. Ut ea recte prw finiatur , attendi debet notio status chris- 
tiance perfectionis et status religiosi. 

III. Status religiosus latiori significatione, a Christo Domino, 
strictiori sensu acceptus , ab Ecclesia institutus est. 

IV. Verus et perfectus status religiosus ante quartum ceree 
christiance sacculum institutus non invenitur. 

V. Melioris notce historiographi in id conveniunt. 

VI. Refellitur illorum opinio, qui originem religiosorum or- 
dinum tribuunt persecutionibus, prioribus Ecclesice scecu- 
lis , in christianos excitatis. 

1 . 

Quam varias et diversas de origine monasticae vi Ise et 
religiosorum ordinum scriptores ecclesiastici foverint 
opiniones, perspectum habuerit ille, qui , vel mediocriter 
archaeologiae sacra; cupidus , paucos dumtaxat de antiqui- 
tate christiana libros inspexerit. Alii enim in Veteri Tes- 
tamento monastica) vitae non tantum adumbrationes seu 
prototypa, sed etvera exordia inveniri existimarunt, et 
Eliam principem monachorum, atque Nazaraeos et Reeha- 
bitas et Prophetarum fdios Veteris Testamenti monachos 
fuisse docuerunt. Alii S. Joannem Baptistam monacho- 
rum antesignanum et institutorem fuisse voluerunt. Alii 
Christum Dominum non tantum monachorum , sed et ca- 
nonicorum regularium auctorem venerantur. Alii Petrum 
et Paulum , alii S. Marcum hujus vitae generis proclamant 
institutores ; alili monachorum originem ab Ascetts repe- 
tunt (1). Alii vero , et communiori quidem sententia , reli- 
giosorum ordinum initia referunt ad tempora Diocletia- 
nae vel Decianae persecutionis. 

(1) Cfr. Nemiidics k Mcsdelhkim , Antiquarium monasticum, 
epist. I et II, Vienn® Austris, 1050 ; Melegaucs, Jpostolici clerica- 
lis canonicorum ordinis instilutaet progressus, coi. 1 et seq., edit. 
Venet.., 1648, l'bi inter alia refert, Joannem, Gersonium, Cancella- 
rium Parisiensem recte docuisse, Apostolos fuisse canonicos regu- 
lares, sub abbate Christo , et Judam a Domino triplici honore fuisse 
decoratum ; fuit enim, inquit , illius, procurator , commensalis ei 
canonicus regularis. Dacdk, Majestas hierarchia ecclesiastica, 
part. II, cap. I, edit. Bamberg®, 1769. 

His temporibus , aiunt illi, persecutione per universum 
Romanum imperium fervente, multi christiani tormenta 
metuentes, et in conspectu atrocissimarum poenarum de 
viribus suis ad profitendam fidem diffidentes, in solitu- 
dines se receperunt , ut ibi tutum a vexationibus refugium 
invenirent, ac liberius pietati et christianse vitae perfec- 
tioni vacare possent; quae vitae ratio nonnullis eorum adeo 
fuit jucunda , ut cessante persecutione in cellulis , quas 
in solitudine sibi aedificaverant, permanere mallent, quam 
ad pristina domicilia reverti. Unde factum est, ut homi- 
nes , qui initio singuli hanc vitam agebant , postea in so- 
cietatem coaluerint , et sensim ad certas regulas vitam 
suam conformaverint (1). 


II. 

Ad decernendum , quid in hac opinionum discrepantia 
de origine religiosorum ordinum sentiendum sit, pauca 
videntur praemonenda de statu christiance perfectionis et 
de statu religioso. Constat enim finem seu scopum om- 
nium religiosorum ordinum in Ecclesia semper fuisse, ut 
homines, quihoc vitse genus amplecterentur, ad Christia- 
nam perfectionem tenderent. 

Status christianse perfectionis est conditio sive vitae 
institutum , quo homo et ad sui perfectionem et ad vi tam 
aeternam tendit per alia media quam solam observatio- 
nem mandatorum Dei et Ecclesise , ad quae media amplec- 
tenda vel voto vel juramento vel alia ratione voluntatem 
suam obstringit. 

Ad hunc statum igitur requiritur: 1° ut modus ille vi- 
vendi sit firmus et stabilis , 2° ut qui eum profitetur, ten- 
dat ad perfectionem , 3° ut aliquam habeat obligationem 
in hoc vitse genere permanendi. Media autem perfectio- 

(1) Seivagus , Institutiones canonicos , tom. 11 , tit. 31 , num. 2 , 
edit. Neapoli , 1839. 

i. 

nem obtinendi sunt praeter mandata Deiet Ecclesiae obser- 
vantia consiliorum , quae Christus Dominus in Evangelio 
tradidit, praesertim ubi consilium dedit servandi castita- 
tem his verbis : Sunt eunuchi, qui se ipsos castraverunt prop- 
ter regnum coelorum, qui potest capere capiat (1). Quibus 
verbis, ut notat Maldonatus (2), Christus voluit homines ad 
castitatem et coelibis vitae perfectionem quasi proposito 
praemio cohortari. Paupertatis consilium dedit, quando 
dixit : Si vis perfectus esse , vade, vende quee habes, et da 
pauperibus, et habebis thesaurum in coelo (3). In quae verba 
idem interpres apprime haec scribit : « Cum de praeceptis 
loquitur , non dicit , si vis perfectus esse, serva mandata, 
sed si vis ad vitam ingredi; cum vero de consilio, non 
dicit , si vis ad vitam ingredi , sed st vis perfectus esse. Prae- 
terea mandatorum observationi tamquam praemium pro- 
ponit vitam aeternam, si vis, inquit, ad vitam ingredi, serva 
mandata ; observationi vero consiliorum non vitam aeter- 
nam , sed thesaurum in calo , id est , vitae aeternae majo- 
res divitias pollicetur (4). » Etiam ad commendationem 
ejus obedientiae, quae inter evangelicae legis consilia cen- 
setur, haec verba passim referuntur : Si quis vult post me 
venire, abneget semetipsum , et tollat crucum suam quotidie, 
et sequatur me (3). 

Status iste perfectionis dicitur , non ideo quidem , quod 
consilia perfectiora sint praeceptis divinis , sed quod prae- 
cepta Dei simul et consilia in eo observentur; consilio- 
rum enim et praeceptorum observatio nobilior et perfec- 
tior est sola praeceptorum observatione (6). 

Attamen non est necesse ad perfectionis Christianae 
statum , ut quis consilia evangelica omnino omnia obser- 

(1) M4TTH. III , 12. 

(2) Commentaria in qualuor Evangelislas , in Mattii. m, 12. 

(3) Mattii, m, 21. 

(4) Oper. cil. in Mattii, iix , 21. 

(5) Lue. ii , 23. 

(6) Hallier , Defensio ecclesiastica hierarchiw, lib. IV.cap. 8, 
§2,num. 14, edit. Parisiis, 1632. 

vet , quia diversis exercitiis perfectio potest acquiri ; et is 
qui operatur ad aliquem finem assequendum , non debet 
adhibere omnia media quae eo conducere possint , sed ea 
dumtaxat , quae prudenter judicat esse illi fini conse- 
quendo accommodata. 

Status religiosus, secundum communem Ecclesiae usum 
et strictiori sensu acceptus, est perfectus status Monacho- 
rum seu Regularium , qui Deo se consecrant, et emisso 
voto se obstringunt perpetuo servandi tria praecipua con- 
silia evangelica : paupertatis , castitatis et obedientiae. 
Comprehendit itaque omnes ordines , sive Monachorum 
sive Regularium. Si latiori sensu accipitur, comprehendit 
omnes vivendi modos , quibus homines voluntarie se olfe- 
runt divino cultui et obsequio, et ad unum vel aliud ex 
evangelicis consiliis observandum se obligant (1). 

III. 

Haec si probe considerentur, facile patet , statum reli- 
giosum, latiori significatione acceptum , omni modo cum 
statu christianae perfectionis convenire; ac propterea , si 
de ejusdem origine quaeritur, dici debet, Christum Domi- 
num , qui certo certius statum christianae perfectionis in- 
stituit , illum etiam statum instituisse. Sin vero strictiori 
sensu accipiatur , et habeatur pro statu sive ordine ab 
Ecclesia vel nomine Ecclesiae approbato , in quo fideles 
Christianam perfectionem acquirere conantur, et editis 
votis paupertatis, castitatis et obedientiae, secundum prae- 
scriptas regulas in communitate stabiliter, vivunt, discen- 
dum est , statum istum a Christo Domino non esse insti- 
tutum, nisi quatenus ipse homines exhortatus est, ut 
consilia evangelica observarent , et se ad eadem perpetuo 
servanda voto obstringerent. Caetera autem , quae ad hunc 

(1) SciREz , De Religione, part II , lib. II, cap. 1, num. l,eJil. 
Lugdini , 1624. 

statum sive aci ordinem religiosum pertinent, ab Ecclesia 
ordinata vel saltem approbata sunt, et ab ipsius modera- 
mine pendent. Non enim Christus Dominus praefinivit, ut 
fideles consilia evangelica observarent, vitam communem 
agendo potius quam particularem aut solitariam ; neque 
praescripsit , quaenam exercitia et officia, quasve peculia- 
res regulas sequi deberent, ut finem suum pertingerent; 
sed haec omnia Ecclesiae ordinanda reliquit. 

Status igitur sive ordo, in quo ii, qui voluntarie eum 
amplectuntur , tria consilia praedicta observare debent vi 
voti , atque secundum certam regulam et per praefinita 
quaedam sacra exercitia officiaque ad Christianae vitae per- 
fectionem tendere , ab Ecclesia institutus est. 

Quod ut manifestius appareat, animadverti debet, ob- 
servantiam trium consiliorum evangelicorum non consti- 
tuere ordinem religiosum; sed insuper requiri, ut alia 
observentur media, quibus ad perfectionem Christianam 
perveniri possit. Jam vero hujusmodi media praescribere 
non est hominis privati ; si enim cuilibet fas esset media 
praefinire , quae cum consiliis evangelicis essent obser- 
vanda , facile contingeret , ut religiosorum ordinum 
institutioni admiscerentur errores, quibus fideles deci- 
perentur, et ut praescriberetur vivendi modus, qui per- 
fectioni Christianae contrarius esset , aut saltem non ac- 
commodatus (1). Unde pro legitima religiosi ordinis 
institutione necesse est , ut judicio competentis auctori- 
tatis ecclesiasticae constet , media illa Christianae perfec- 
tioni accommodata esse opportuna. 

IV. 

Ex his jam effici potest , quid sentiendum sit de illis 
ecclesiasticorum scriptorum opinionibus, quas initio hu- 
jus § referebamus, et juxta quas origo status religiosi vel 

(1) Cfr. Sdahez , Oper. cit. lib. II, cap. 15, num.14. 

ab Elia aut Nazaraeis aut Rechabitis aut filiis Propheta- 
rum Veteris Testamenti , vel a Joanne Baptista , vel ab 
ipso Christo Domino aut Apostolis repeti debeat. Revera 
quidem in Apostolis, in Christo Domino, in Joanne Bap- 
tista, in Elia aliisque Prophetis verissimum exemplar in- 
venitur virtutum , quas religiosi viri colunt ; sed hoc non 
sufiicit ad inde repetendam ipsam religiosi status origi- 
nem et institutionem. Nam virtutum consilia et exempla 
Salvatoris nostri , Apostolorum et Prophetarum non tan- 
tum monachis et regularibus , sed aliis etiam fidelibus ad 
imitandum proposita sunt. Ut itaque originem perfecti 
religiosi status inveniamus , necesse est praeterea reperire 
regulam aliquo modo ab Ecclesia approbatam , vivendi 
communionem , peculiares quasdam sacras exercitationes 
et officis (1) ; quae omnia nos quidem ante quartum aeraee 
Christianae saeculum non reperimus. 

Non ideo tamen certum et prorsus indubitatum habe- 
mus, ante hanc epocham statum istum non jam in Ecclesia 
extitisse. Nam sedulo notari debet , ecclesiastica monu- 
menta priorum Ecclesiae temporum pleraque periisse, 
partim impio mandato Diocletiani imperatoris, qui Chri- 
stiana tabularia flammis tradi jussit, partim vero tempo- 
rum injuria. Praeterea certum est, multos Christianos pri- 
mis Ecclesiae temporibus evangelicam vitae formam am- 
plexos fuisse, et consilia, quae Christus Dominus in Evan- 
gelio tradidit, observasse. S. Lucas enim de quibusdam 
Christi fidelibus loquens jam referebat : Multitudinis au- 
tem credentium erat cor unum et anima una ; nec quisquam 
eorum , quce possidebat , aliquid suum dicebat , sed erant iis 
omnia communia (2). Et procul dubio omnino ponendum 
est, inter discipulos Christi et Christi fideles, qui ingenti 
multitudine per ipsos ad fidem fuerunt conversi , multos 
fuisse, qui perfectiorem vitam amplexi, non tantum prae- 

(1) Selvagios, Antiquitatum Christianarum institutiones, lib. I , 
part. 2, cap. 13, § 2, edit. Putavii, 1776. 

(2) Aci. II, 45, et IV, 32. 

cepta , sed et consilia Salvatoris nostri observare studue- 
runt. Neque ea vana liypothesis est ; ab ipsis enim nascen- 
tis Ecclesiae temporibus fideles tam viros quam feminas 
fuisse, qui durius ac severius quoddam vitae genus profite- 
bantur, seque in piis Christianarum virtutum officiis et Sa- 
merarum Scripturarum meditationibus exercebant, quique 
Ascetw vel Ascetrice dicebantur , et veterum scriptorum 
testimonia ostendunt, et comprobant recentiores rerum 
ecclesiasticarum scriptores. Atque ex eorumdem scrip- 
tarum sententia indubium est, ab ipsis christiani nominis 
exordiis in Ecclesia Dei fuisse sacrarum virginum insti- 
tutionem , quae virginitatem sanctiorisque vitae studium 
profitebantur (f). Cum vero de hac aliave, perfectioris 
etiam , vitae professione non ea tradita reperiamus , quae 
ad verum et perfectum religionis statum requiruntur, 
saltem dicendum est, ex authenticis et indubitatis do- 
cumentis non constare, ante quartum Ecclesiae saeculum 
istum exstitisse. 

V. 

Scriptores, qui antiqua ecclesiasticae historiae monu- 
menta severiori judicio ad artis criticae regulas expen- 
dunt, monastici ordinis initia unanimi fere consensu col- 
locant post restitutam a Constantino Magno Ecclesiae 
pacem ; ita quidem ut alii currente vel exeunte saeculo 
quarto, alii vero initio saeculi quinti illius exordia praefi- 
niant. Communiori tamen sententia ea ad S. Paulum Ere- 
mitam et S. Antonium Abbatem referunt : « Quorum 
exemplis , ait Holstenius (2) , duo genera Monachorum in- 
formantur , alterum Eremitarum , seorsim sine arbitrio 
degentium , Coenobitarum alterum , in domo communi 

(1) Astokeu.bs, Opera S ■ Jacobi Episcopi Nisibeni. Dissertatio 
de Ascelis , cap. 1, et 2, edit, Itomae, 1736. 

(2) Codex Begularum monasticarum et regularium , tom. I. 
Praef. coi. IX. Edidit Brockie, Augustae Vindelicorum, 1739. 

conviventium ; et miscebantur in illis principiis haec duo 
genera plerumque, ut iidem ex eremo in coenobium, ac 
vicissim e vita communi in solitariam transirent; quam- 
quam haec cum multis experimentis esset deprehensa pe- 
riculosior, coepit prae illa coenobitica celebrari disciplina, 
praesertim post editam a Pachomio regulam , dictante An- 
gelo acceptam , quam latine Hieronymus transtulit. Ex- 
hoc tempore duo laudabilia distingui genera monachorum 
coeperunt, solitariorum et communiter viventium.» Atque 
hoc modo instituta in ./Egypto vita monastica , inde in 
omnes terras salutari propagatione se diffudit (1). 

De hac tamen propagatione non agemus , quod ea pa- 
rum aut nihil ad rem nostram refert. Non enim historiam 
religiosorum ordinum tradere volumus ; sed nobis est pro- 
positum tantum de origine monasticae vitae inquirere, et 
paucis verbis exponere , eam non divinae sed humanae seu 
ecclesiasticae institutionis esse ; satis igitur nobis est, ut 
hoc posterius ex iis quae diximus inferri queat. — Argu- 
mentum autem praecipuum nostrum est , inter omnes 
constare Christum Dominum non ea ordinasse , quae ad 
verum et perfectum religiosum statum vel ordinem requi- 
runtur ; atque adeo dici nequit eum esse divinae institu- 
tionis. Idem praeterea efficitur ex eo, quod scriptores 
ecclesiastici unanimi fere consensu docent, statum ante 
quartum aerae Christianae saeculum in Ecclesia non fuisse ; 
et illi etiam, qui altius hujus institutionis exordia repe- 
tunt, eam tamen non a divino jure derivant (2). 

(1) Qui brevem et luculentam de propagatione religiosorum ordi- 
num historiam consulere cupit, adeat inter exteros IIolsteriih, loc. 
cit.; Alteserra , Ascclicon sivi origines rei monastica, lib. I,cap. 2, 
3, i, edit , Ualx, 1782 ; Dacde , loc. sup. cit. Cl. Bisterih , I)ie vor- 
ziiglichsten Denkwiirdigkeilen der Christ-katholischcn Kirche, 
diritter liand , zweiter Theil , neuntes Kapitel , § 7. Mainz , 1826. 

(2) Eruditissimus Antoneiius, loc. cit. cap.2, §2, iis scriptori- 
bus , qui opinantur ante quartum sxculum in Ecclesia constitutum 
esse statum monasticum , observat : « Cum post Ascetas.... ei ortum 
fuerit monasticum institutum, et in locum Ascetarum Monachi suc- 

1 .. 

VI. 

Quod autem veram hujus originis causam spectat , hoc 
unum addendum esse opinamur, nos illorum scriptorum 
opinioni non subscribere, qui docent, religiosi status 
exordia eo quidem sensu a temporibus persecutionum re- 
petenda esse, ut, si persecutiones istae non fuissent con- 
citatae , nec religiosus status fuisset verosimiliter insti- 
tutus. Hanc, inquam, opinionem non amplectimur ; sed 
status religiosi originem potius manare censemus ex ipsa 
congenita indole Christianae religionis; quippe quae ho- 
mines strenue hortetur et incitet ad perfectionem, quam 
Christus Dominus commendavit, et ad quam attingendam 
verus status religiosus medium aptissimum est. Ad perfi- 
ciendam enim rem arduam toto vitae tempore , cui cor- 
rupta hominis natura continuo resistit, multum juvant 
certa vitae norma , certa officia et exercitia huic fini asse- 
quendo accommodata ; multum juvat , ut in communitate 
constituti homines, alii aliis exemplis praeluceant, et defi- 
cientem subinde fratris animum mutua exhortatione ad 
virtutis studium excitare possint. Unde verius ratiocinari 
nobis videntur ii, qui originem hanc ex ipsa indole Chri- 
stianae religionis repetendam esse existimant. Quam in 

cesserint , ad eos etiam , qui exactius et securius quam veteres As- 
cetaj , meiioribusque vivendi legibus atque institutis in christianee 
pietatis palcestra se exercebant , nomen Ascetarum traductum est. 
Itaque in antiquis ecclesiasticorum scriptorum, praesertim Graeco- 
rum, libris saepe reperiuntur Monachi Ascetarum nomine nuncupati, 
eorumque monasteria Asceteria dicta , quemadmodum e diverso As- 
cetae Monachi, seupg>«£<>rrif et solitarii nuncupati sunt. Id autem in 
causa fuit, cur plurcs doctissimi viri lapsi sint, atque in eum errorem 
inciderint, ut ubicumque Ascetarum nomen sibi occurrerit , ibi Mo- 
nachos nominatos fuisse existimarent. Atque ita factum est , ut plu- 
rimi Ascelas et Monachos , qui maxime inter se differunt , in unum 
confuderint, et Monachos, priusquam monasticus ordo nasceretur, 
in Ecclesia fuisse crediderint, et monasticam professionem antiquio- 
rem esse , quam summa: auctoritatis scriptores posteritatis memo- 
riae tradiderunt , contra apertissima testimonia et validissima argu- 
menta sibi persuaserint. » 

rem peremptoriam, nobis quidem judicibus, videtur ar- 
gumentum hoc, quod a quarto sseculo usque in tempora 
hodierna semper in Ecclesia magno numero fuerint reli- 
giosi ordines , et quod tum maxime institui et propagari 
coeperint , cum persecutionibus finis impositus fuit. Unde 
inferri possit, persecutiones institutionibus hujus generis 
obstaculum potius quam adjumentum fuisse, etverisimile 
esse , si per tria priora aer® christian® s®cula Christiani 
a vexationibus istis fuissent liberi , multo ante etiam 
religiosos ordines fuisse constitutos. 

§ H. 

De potestate et jurisdictione Episcoporum in religiosos 
ordines, seclusis privilegiis exemptionibus. 

I. Monachi et regulares quoad regularem observantiam 
Episcoporum jurisdictioni subsunt , nisi ab ea privilegio 
sint exempti ;idque probatur ex indole et fine ecclesiastici 
regiminis, 

II. Et ex antiqua Ecclesia disciplina ; antiquitus enim 
Episcopi non tantum Regulas monachorum approbabant, 

III. Verum etiam regularis disciplinae observantia Epi- 
scopis erat commissa. Id quidem palam fit ex canonibus 
conciliorum , 

IV. Atque decretis Summorum Pontificum. 

V. Neque alia fuit sententia S. Thomce. 

VI. Iniis, qua ad ecclesiasticam disciplinam et exercitium 
sacrorum munerum referuntur , religiosi omnes Epi- 
scoporum jurisdictioni subjiciuntur , nisi ab eadem vi 
privilegiorum liberi sint. 


I. 

In Ecclesia Dei semper custoditum fuit , ut singulorum 
Episcoporum jurisdictioni ac potestati spiritualisubessent 

fideles omnes , sive clerici sive laici , qui in dioecesi , ip- 
sorum regimini commissa, continerentur, nisi Summus 
Pontifex vel alia legitima auctoritas ecclesiastica per- 
sonas aliquas illorum regimini subtraxisset. Itaque, se- 
cluso privilegio seu exemptione, palam est, omnes reli- 
giosos Episcopis semper fuisse et etiamnum esse subjec- 
tos; atque adeo Episcopis munus incumbere et officium 
illos , quemadmodum cseteros fideles, pascendi et regendi . 

Ut autem pateat, quid regimen seu gubernatio Epi- 
scopi per se comprehendat , inprimis notare juvat , finem 
seu scopum universi ecclesiastici regiminis esse spiritua- 
lem et supernaturalem , ut scilicet homines aptis mediis 
ad aeternam beatitudinem perducantur ; atque ideo in 
iis omnibus, quae ad felicitatem istam supernaturalem 
conducunt, oves omnes Episcopi curae subjiciuntur. Jam 
vero modus vivendi religiosorum , sive regularis obser- 
vantia , est unum ex mediis ad aeternam salutem acqui- 
rendam accommodatis; unde fit, ut , quoad observantiam 
istam , Episcopo dioecesano, seclusis privilegiis, sunt 
subjecti. Perspicuum enim est, monachos non per hoc 
ipsum a jurisdictione Episcopi liberari, quod certa vi- 
vendi ratione, quam libere eligunt, ad perfectionem 
Christianam tendant. 

Episcopi , quos posuit Spiritus Sanctus regere Eccle- 
siam Dei (1) , attendere debent universo gregi , non ex- 
ceptis monachis aut regularibus ; hinc curam de illis 
gerere et ad salutem illos regere jubentur. At quomodo 
Episcopi curam istam gerere , eosve regere possunt , nisi 
invigilando et monendo , ut obligationi , quam , vitam 
monasticam profitendo, contraxerunt, faciant satis? 


II. 

Sed haec quoad regularem disciplinam omnimoda reli- 
ti) Act. xx, 28. 

giosorum subjectio amplius probatur argumentis ex Ec- 
clesiae traditione petitis. Consulto quidem praetermitti- 
mus illa ex antiquitate Christiana testimonia, quae ex 
prioribus Ecclesiae saeculis ad Virgines Deo sacratas et 
Ascetas referuntur , quippe quae monasticae vitae institu- 
tionem praecedunt , ac propterea minus ad rem nostram 
faciunt. Ad alia properamus. 

Age vero ex quo tempore ordines monastici in Ecclesia 
institui et monasteria per varias regiones exstrui coepe- 
runt , Episcoporum curaeac regimini monachi ita quidem 
fuerunt subjecti , ut eorum regulae et constitutiones non 
nisi ab Episcopis dioecesanis approbarentur (1). Ita An- 
tonii , Paehomii aliorumque priorum monachorum re- 
gulae ab Episcopis dumtaxat Alexandrinis aliisque ^Egyp- 
tiacis probatae fuerunt, et ab Episcopis permissum fuit 
monachis secundum illas vivere. 

Certo frustra de his regulis affirmaretur , eas statim ab 
initio a Summo Pontifice approbatas fuisse , quandoqui- 
dem Romae non innotuerunt nisi per Athanasium et Pe- 
trum , Episcopos Alexandrinos , cum persecutionem 
Arianae haereseos declinantes , Romam confugerant (2). 
S. Basilius plerisque monachis Orientis regulas tradidit. 
S. Benedicti regula sola Episcoporum auctoritate multis 
in locis erat recepta , antequam S. Gregorius Magnus eam 
laudavisset et approbasset ; quam approbationem refert 
Alteserra (3) exBaronio, Annal. tom. VIII, his verbis : 
« Ego Gregorius S. R. E. Praesul scripsi vitam beati Be- 
nedicti , et legi regulam, quam ipse Sanctus manu propria 
scripsit ; laudavi eam et confirmavi in sancta synodo , et 

(t) Disciplina , juxta quam regula; et constitutiones religiosorum 
per Episcopos approbari poterant, usque ad sxculnm mi in Eccle- 
sia viguit. Cfr. De religiosis domibus, ut Episcopo sint subjectos , 
cap. ult. Pie nimia ( lib. III , lit. 36 ). De religiosis domibus , in 
sexto ■ cap. un. Religionum diversitatem (lib. III , tit. 17 ). 

(2) S. lliEBoavius , Epist. cxxvn, ad Principiam ,num. 5. Opcr. 
tom. I , part.l , edit. Vallarsii, Venetiis, 1736. 

(3) Oper. cit., lib. I , cap. 18. 

per diversas partes Italiae , et ubicumque latinae litterae 
legerentur , praecepi ut diligentissime observarent qui- 
cumque ad conversionis gratiam accessuri essent ad finem 
mundi. » 

Haec de regularum approbatione ad rem nostram suffi- 
ciunt. 

III. 

Si vero traditio Ecclesiae consulatur , quomodo reli- 
giosi Episcopis essent subjecti in observanda regulari 
disciplina , patebit quidem, eos hac in re ordinariae Epi- 
scoporum jurisdictioni omnine subfuisse, nisi privilegio 
ab eadem essent liberi. S. Ambrosius refert (1), mona- 
sterium Vercellense sub disciplina fuisse S. Eusebii Epi- 
scopi Vercellensis, cujus opera , ex multorum scriptorum 
sententia , monachorum ordo in Italia primum iustitutus 
est. S. Augustinus narrat (2), monasterium Mediolanense, 
quod eodem fere tempore fundatum est, « plenum bonis 
fratribus extra urbis moenia sub Ambrosio nutritore fuis- 
se. » In Africa S. Augustinus monachos non tantum Epi- 
scopis, sed et presbyteris curatis subjecit. 

Si conciliorum canones et Summorum Pontificum de- 
creta de hac re inspiciantur , patebit amplius , monachos 
et monasteria semper fuisse in Episcoporum potestate, 
nisi peculiari privilegio essent ab ea exempti. OEcumenica 
synodus Chalcedonensis , habita an. 45t, constituit (3) : 
« Monachos vero per unamquamque civitatem aut regio- 
nem subjectos esse Episcopo , et quietem diligere , et in- 
tentos esse tantummodo jejunio et orationi, in locis in 
quibus renuntiaverunt saeculo permanentes ; nec eccle- 
siasticis vero , nec saccularibus negotiis communicent , vel 

(1) Epist. lxiii, ad Eccl. Verccllen., num. 66. Oper., tom. II, coi. 
1038, edit. Maur. Paris., 1690. 

(2) Confessionum , lib. VIII , cap. 6. Oper., tom. I, coi. ISO , edit. 
Maur. Paris., 1689. 

(3) Can. tv. Harduin. Acta Consiliorum, t. II, coi. 602,Paris.,1714. 

in aliquo sint molesti, propria monasteria deserentes; nisi 
forte his praecipiatur propter opus necessarium ab Epi- 
scopo civitatis. » Concilium Aurelianense I an. 5H haec 
statuit (\) : « Abbates pro humilitate religionis in Episco- 
porum potestate consistant ; et si quid extra regulam fe- 
cerint, ab Episcopis corrigantur : qui semel in anno , in 
loco ubi Episcopus elegerit , accepta vocatione conve- 
niant. » Aurelianense II an. 533 (2) : « Abbates , qui Epi- 
scoporum praecepta despiciunt, ad communionem nec 
penitus admittantur, nisi contumaciam suscepta humili- 
tate deponant. » Arelatense V an. 554 (3) : « Ut mona- 
steria vel monachorum disciplina ad eum pertineant 
Episcopum , in cujus sunt territorio constituta. » Ver- 
nense , an. 755 (i) : « Ut monasteria tam virorum quam 
puellarum secundum ordinem regulariter vivant ; et , si 
hoc facere contempserint, Episcopus, in cujus parochia 
esse videntur, hoc emendare debet. » Arelatense VI , 
an. 813 (5) : « Providendum necesse est unicuique Epi- 
scopo, qualiter canonici vivere debeant, nec non et mona- 
chi, ut secundum ordinem canonicum vel regularem vivere 
studeant, ut ait Apostolus : Unus quisque in qua vocatione 
vocatus est , in ea permaneat. » Aquisgranense 11 , 
an. 836 (6), reprehendit « nonnullos Episcopos, in guber- 
nandis congrega tionibus sibi subjectis, canonicis videlicet 
et monachis et sanctimonialibus , negligentes. » Sed et 
praecipi (7) , ut « in quantum ipsi abbates abbatumque 
subjecti Episcopis propriis pro se suisque omnibus ratio- 
nem reddituros noverint , tanto eorum consilio atque 
auctoritate modis omnibus mancipentur. » 

(1) Can. xu. Harduin. Oper. cit ., tom. II , coi. 4011 . 

(2) Can. xxi. Harduin. Oper. cil.. tom. II, coi. 1176. 

(3) Can. ii. Uarduin. Oper. cil., tom. III , coi. 328. 

(4) Can. v. Harduin. Oper. cit., tom. III , coi. 1995. 

(5) Can. vi. Harduin. Oper. cit., tom. IV, coi. 1004. 

(6) Cap. i , can. i , Harduin. Oper. cit., tom. IV, coi. 1395. 

(7) Ibid. Cap. u , can. i , coi. 1396. 

IV. 


De hac monachorum subjectione in observanda regu- 
lari disciplina, Hallier (1) mulla ex remotioribus saeculis 
refert Summorum Pontificum decreta, quae in Corpore 
Juris etiam continentur. Quorum pauca quaedam breviter 
attigisse salis erit. 

Sic Gregorius Magnus, ad Vitalem defensorem Sardiniae 
scribens , de monasteriis statuit : « Ut Episcopo loci il- 
lius, sub cujus moderamine degunt, curae sit, eorum 
causas utilitatesque disponere. Valde enim incongruum 
est, ut omisso eo, alius quilibet eorum secausis admisceat; 
sed ille eorum vitam competenti regularique debet mo- 
deramine componere, qui pro commissis eorum animabus 
compellitur reddere rationem. » 

Idem alibi haec habet : « Visitandi exhortandique gra- 
tia , ad monasterium quoties placuerit, ab Antistite civi- 
tatis accedatur; sed sic charitatis officium illis Episcopus 
impleat , ut gravamen aliquod monasterium non in- 
currat. » 

Pelagius et Urbanus II eamdem potestatem Episcopis 
asseruerunt. 

Refert denique Hallier fragmentum Innocentii III, qui 
Archiepiscopo Auxitano rescripsit, « quatenus monachos, 
canonicos et alios regulares sua? provincia? vagantes au- 
ctoritate sua comprimeret , et ex consilio abbatis eos in 
disciplina regulari contineret; quod si praelati eorum post 
ipsius commonitionem exequi negligenter omitterent; per 
suspensionem officii et beneficii, et appellatione remota, 
compelleret. » 

Ha?c sane tot Conciliorum et Summorum Pontificum 
canones et decreta probant abunde , semper Ecclesiae 
mentem fuisse, monachos et regulares, seclusis privi legi is, 

(1) Oper.cit., lib. IV, cap. *, oum, 8. 

Episcopis dioecesium , in quibus degunt , subjectos esse 
quoad observantiam disciplinae regularis ; idque his ver- 
bis Cardinalis Petra confirmat (1) : « Praecisis privilegiis 
exemptionum a Papa indultarum , regulares erant et sunt 
subditi Ordinariis locorum , latius et diserte card. Albi- 
tius in Discept. II in romana, Jurisdictionis, seu tituli car- 
dinalitii , num. \ et seqq. post tractatum de jurisdictione. 
Card. de Luca, quod intelligi debet etiam quoad instituta 
regularia; unde in concilio Vernensis, cap. m, generaliter 
statuitur , ut unusquisque Episcoporum potestatem ha- 
beat tam in clero quam in regularibus , ut si quid contra 
disciplinam monasticam admissum esset, emendaretur, ut 
refert Gonzalez(in cap. Grave 19. Deoffi. jud. ordin. ) , 
licet in his institutis incoeperint postea praelatis regulari- 
bus esse subditi, scilicet circa disciplinam regularem.» 

V. 

Contra hanc de subjectione monachorum doctrinam 
opposita quidem fuere verba S. Thorase , haec scriben- 
tis (2) : « Monachus magis tenetur obedire abbati quam 
Episcopo, in illis quae ad statuta regulae pertinent; in 
his autem quae ad disciplinam ecclesiasticam pertinent, 
magis tenetur Episcopo, quia in his abbas est Episcopo 
suppositus. » 

Operae pretium videtur, ad haec Angelici Doctoris verba 
doctissimi Hallier responsum proferre (5) , in quo multa 
docet , quae ad rem nostram pertinent. « Primum, inquit, 
D. Thomas loquitur tantum de statu regularium , positis 
privilegiis et exemptionibus, in quo, nempe ex privilegio, 
abbatibus permittitur monacliosad professionem recipere 

(1 ) Commentaria ad Constitutiones Aposlolicas, tom. I, in Const. 
Paschalis II , secl. 1 , num. 4 edit. Venetiis , 1741 . 

(2) In II lib. Sent. Dist. XLIV, quaest. 2, art. 3, in fin. Oper. tom. X, 
coi. 567 , edit. Venetiis, 1777. 

(3) Oper. cit., lib. IV, cap. 4, num. 15 et 16. 

absque Episcopi consensu , in quo statu non reprobanda 
est D. Thomte sententia. Sed non sequitur , sententiam 
D. Thomaj veram esse, loquendo destatu religioso , seclu- 
sis omnibus privilegiis et exemptionibus , in quo statu 
neminem licebat abbati ad professionem recipere, nisi ex 
conscientia Episcopi. » 

ln hujus asserti confirmationem Hallier tum complura 
laudat monumenta. Deinde ita prosequitur : « Pars quo- 
que ista responsionis nostrae ratione confirmatur : quia 
quemadmodum in republica civili nemo sine privilegio 
principispolitici collegio ulli politico abscribi potest, nec 
superior collegii, nisi potestate sibi a principe concessa, 
potest illum in collegium ad finem politicum ordinatum 
cooptare ac referre ; ita in quacumque dioecesi , cujus ca- 
put est Episcopus , nemo potest in societatem spiritalem 
ullum cooptare ac referre , nisi accepto privilegio a prin- 
cipe , puta ab Episcopo. Quare , cum per professionem 
religionis aliquis in collegium et societatem quamdam 
spiritalem et corpus ecclesiasticum cooptetur, oportet ad 
hoc adesse privilegium Episcopi, quo abbati liceat in re- 
ligionis corpus et societatem ullum admittere ; tum quia 
ad validam professionem in religioso statu oportet votum 
esse solemne id est , ab Ecclesia acceptatum ; hmc enim 
inter solemne et non solemne votum differentia est , quod 
solemne ab Ecclesia acceptatum sit , aliud non sit ; ideo- 
que defectu ejus conditionis accidit, ut , qui in religioni- 
bus non approbatis votum emittunt, non censeantur veri 
religiosi , ut ex Summorum Pontificum constitutionibus 
deducitur. Quomodo autem ab Ecclesia votum accepta- 
bitur, nisi vel a Summo Pontifice vel ab Episcopo, quo- 
rum hic Ecclesiam suam , ille Ecclesiam universalem re- 
praesentat , acceptetur? Quare vel Summi Pontificis vel 
Episcopi privilegium requiritur ad hoc, ut in manu ab- 
batis facta professio sit valida. Tum quia ante privilegia 
ista, vel ab Episcopis vela Summis Pontificibus obtenta, 
oportebat examinari ab Episcopo recipiendos ad profes- 

sionem et ab iis probari, ut canones antiqui docent, et in 
pluribus adhuc monasteriis receptum est. Privilegio ergo 
opus fuit, ut ab hoc onere monachi eximerentur. 

» Quare , cum ait D. Thomas, in iis, quae ad regularem 
disciplinam spectant, monachum plus teneri obedire 
abbati quam Episcopo, quia abbati se voto obstrinxit, 
non Episcopo , manifeste patet , loqui ipsum de regula- 
ribus, positis privilegiis et exemptionibus. 

» Secundo , nec in eo etiam casu , quo ex privilegio 
monachis concessum esset, ut coram abbate votum emit- 
terent, sic tamen ut ab Episcoporum potestate omnino 
immunesnon essent, videtur esse universim certa D. Tho- 
mae sententia ; tum quia major est obligatio praecepti 
quam voti , ut alibi docuimus ; praecepto autem tenentur 
monachi Episcopis obedire , voto tantum abbatibus; ma- 
jor proinde est obligatio , etiam in ea hypolhesi, qua mo- 
nachi obstringuntur Episcopis quam abbatibus suis ; tum 
quia D. Augustinus contrarium D. Thomse videtur docere 
in sua regula , in qua non tantum obligationem parendi 
Episcopis praefert obligationi parendi praepositis reli- 
gionis , verum etiam parendi presbyteris. Verba D. Au- 
gustini sunt (1) : Praeposito, inquit, tamquam patri obe- 
diatur, multo magis presbytero, qui omnium vestram curam 
gerit ; deinde : Ad praepositum praecipue pertinebit , ut ad 
presbyterum , cujus est apud nos major auctoritas, referat , 
quod modum vel vires ejus excedit; tum quia, quod ad Ec- 
clesiae orientalis praxim attinet , expresse docet Balse- 
mon(2), monachos magis subesse Episcopis quam suis 
praelatis; tum quia ex praedicta ratione inferrent quoque 
monachi, se magis obedire debere abbati suo, cui obedire 
se voto promiserunt , quam ipsi Summo Pontifici, cui se 
voto minime obstrinxere. Itaque sicut in voto , quo ab- 
bati se obstringunt, excipitur Summus Pontifex, cui 
contraria abbatis jussionibus imperanti potius obedire 

( 1 ) In regula ad servos Dei. 

(2) Id can. lixiui , Cone. Carth. 

tenentur quam abbati , ita et excipitur Episcopus, cui 
pariter , contraria sancienti , magis obedire monachus 
obligabitur quam abbati ; eodem modo quo, qui in ali- 
quod collegium autconfraternitatem admittuntur, jurant 
se obedituros praefecto collegii et reverentiam exhibitu- 
ros, quod scilicet intelligitur, quamdiu praefectus a prin- 
cipe probatur , nec contraria ejus legibus statuat. » 

Haec Ilallierii verba tam clara sunt , ut explicatione non 
indigeant , et S. Thomarn frustra nobis opponi aperte 
probent; quin contra monachos et regulares , nisi pecu- 
liari privilegio eximantur, quod ad regularis disciplinae 
observantiam pertinet , Episcopis omnino subesse plane 
confirment. 


VI. 

Ubi jam ea egimus , quae de Episcoporum potestate in 
regularis disciplinae observantiam exponenda videbantur, 
reliquum est , ut de jure Episcoporum in religiosos 
presbyteros dicamus , scilicet quatenus hi in exercendis 
functionibus sacris et quoad disciplinam ecclesiasticam 
Episcopis subdantur. Sed etiam in hac disquisitione ab- 
strahimus a privilegiis , quae a legitima auctoritate re- 
gularibus fuerunt concessa. 

Ut probe definiatur, quaenam sit Episcoporum sub hac 
ratione potestas , notari debet, hierarchicum ordinem in 
Ecclesia ita esse constitutum, ut, quemadmodum omnes 
Christi fideles in dioecesi curae et gubernationi Episcopi 
subjiciuntur, nisi Summus Pontifex aliquas personas ab 
illius subjectione exemerit, sic etiam nemo gregem Epis- 
copo commissum pascere et regere vel sacras functiones 
in dioecesi persolvere potest, nisi a legitima auctoritate: 
Episcopo superiore, vel ipso Episcopo facultatem aut 
missionem ad haec praestanda obtinuerit. Jam vero fa- 
cultas aut missio ista regularibus non datur hoc ipso 
solum , quod religiosam vitam profitentur. Professio enim 

cujuscumque ordinis religiosi, etiam illius qui ad docen- 
dum aut praedicandum institutus est , potestantem non 
tribuit sacra otBcia obeundi, nec jus aliquod ad Ecclesiae 
gubernationem concedit ; sed id solum efficit , ut illi, qui 
eam emiserunt, obligari possintad sacra munera obeunda, 
si a competente hierarchica auctoritate potestas in eum 
finem ipsis concedatur. 

Haec quidem sedulo sunt animadvertenda : nam ex eo 
quod voto quis se obstringat ad obeundas sacras func- 
tiones , potestatem et jus non obtinet eas jam statim 
obeundi ; nam votum illud voluntatem tantum indicat vo- 
ventis, non vero potestatem sacris muneribus fungendi ; 
ac fieri potest , ut quis votum emittat , qui non tantum 
de facto nullam ad haec officia obeunda habeat potestatem, 
verum etiam ad ea inhabilis sit , et ab iis etiam per cano- 
nicas leges repellatur (1). 

Atque haec doctrina est S. Thomae (2) , qui ipse religio- 
sus erat unius ex iis ordinibus, qui ad' docendum et prae- 
dicandum instituti sunt. Docet enim, ordines hujus gene- 
ris institui « ad praedicandum et confessiones audiendum, 
non quidem auctoritate propria , sed auctoritate praelato- 
rum superiorum et inferiorum, ad quos ex officio perti- 
net. » Item docet, « a praelatis non concedi talibus reli- 
giosis , ut quilibet indifferenter possit praedicare vel 
confessiones audire, sed secundum moderationem eorum 
qui hujusmodi religionibus praeficiuntur, vel secundum 
taxationem ipsorum praelatorum. » Et ubi generatim de 
quocumque ordine agit, itidem expressis verbis docet (3): 
« non licere monachis et aliis religiosis praedicare, do- 
cere et alia hujusmodi facere ; quia status religionis non 
dat eis potestatem hujusmodi faciendi. Possunt tamen ista 
facere , si ordinem accipiant vel ordinariam jurisdictio- 
nem, aut etiam si eiscommittantur ea qu* sunt jurisdic- 

(1) Cfr. IUluer , Oper.cit., lib. IV,cap.2, §5. nutn.20. 

(2) Summa theoloijica , 2. 2. quxst. 188 , art. 4 , ad 4 et 3. 

(5) Opcr. cit., qua;st. 187, art. 1, in corp. 

tionis. » Praeterea ait (1) : « Monachi , ex hoc quod sunt 
monachi , non nanciscuntur potestatem talia faciendi. » 

Haec sane omnia indicant , nullam quidem potestatem 
docendi aut praedicandi religiosis cujuscumque ordinis 
concedi vi solius professionis. 

Sed et hoc prseterea vel ex eo patet , quod id , quod re- 
ligio sive ordo aliquis tribuitper se, illud tribuit omnibus, 
qui eumdem ordinem ingrediuntur; posita enim causa , 
ponitur effectus. Hinc, si professio in ordine, qui ad prae- 
dicandum vel docendum institutus est, causa esset, cur 
aliqui religiosi talisordinis possent praedicare vel docere, 
dici quoque deberet , omnes , quotquot fuerint professi , 
eodem jure frui ; atqui in hujusmodi ordinibus sunt fra- 
tres conversi, laici , quibus profecto munus docendi et 
praedicandi convenire nequit. Liquet igitur, religiosis cu- 
juscumque ordinis non tribui potestatem sacras functio- 
nes exercendi vi solius religiosae professionis. Atque adeo 
sacra munera , ut confessionum auditionem , verbi Dei 
praedicationem, etc., quae aliquod ordinum religiosi exer- 
cent, non exercent vi ordinis, quem professi sunt, sed vi 
ordinis sacri , quem susceperunt, et vi spiritualis juris- 
dictionis, quae ipsis a legitima auctoritate ecclesiastica 
concessa est. Proindeque isti actus non per se sunt actus 
religiosorum ordinum, sed actus ordinis sacri et jurisdic- 
tionis delegatae. Accedit, functiones sacras hujus generis 
non posse legitime exerceri nisi in subditos ab ecclesias- 
tica auctoritate assignatos; atqui persolam professionem 
religiosam nulli subdili assignantur, nec ullus Christi 
fidelis per professionem istam religioso professo subjici- 
tur ; ergo iterum patet , solam professionem in ordine 
quocumque emissam non tribuere jus sacra munera exer- 
cendi (2). 

(1) Oper. etloc.cit. ad primum. 

(2) Ita fere argumentatur Ilallier , oper. cit. lib. IV, cap. I, §§ 2 
et 5. Ubi probat, Regulares qua Regulares absolute non pertinere ad 
hierarchiam ecclesiasticam. 

Sed et hsec confirmari possent ex omnibus iis ecclesias- 
ticis legibus, quibus constat, monachos Episcopis quoad 
sacras illas functiones subjici. At supervacaneum esse vi- 
detur , eas hic proferre ; quandoquidem jam probatum 
esse opinamur, religiosis presbyteris numquam fas fuisse, 
vi professionis duxtaxat, sacra munera exercendi. Itaque 
ubi eadem exercuerunt , vel eliamnum exercent , dici 
debet , potestatem istam ab Episcopo dioeceseos ipsis esse 
tributam , nisi privilegio Summi Pontificis a petenda le- 
gitima facultate dicecesani Episcopi fuerint liberi. 

Restat igitur , ut dicamus. 

§ HI- 

De privilegiis et exemptionibus regularium. 

I. Privilegia , quce Summi Pontifices vel Episcopi initio , 
praesertim sceculo sexto, regularibus concesserunt , non 
aliud fere continebant nisi licentiam eligendi Abbates , et 
libere administrandi bona sui monasterii. 

II. Summus Pontifex Adeodatus primus fuit , qui monas- 
terium a spirituali jurisdictione Episcopi liberavit , idque 
praestitit dumtaxat cum consensu Episcopi dioecesani. 

III. Ab octavo usque ad undecimum saeculum eadem fere , 
quae prioribus saeculis , privilegia regularibus concessa 
fuerunt. 

IV. Undecimo sceculo monasteriis complura quidem fue- 
runt impertita privilegia, non tamen omnis Episcoporum 
in eadem cessabat jurisdict io , nisi id in fundatione mo- 
nasteriorum esset praecautum , vel Episcoporum consen- 
sus accederet. 

V. Ante saeculum decimum tertium non inveniuntur pri- 
vilegia , quorum vi regularibus fas esset , invitis Episco- 
pis diaecesanis , praedicare verbum Dei. 

VI. Vel excipere confessiones sacramenlales laicorum. 

VII. Traduntur quaedam regulae ad usum privilegiorum 
pertinentes. 

VIII. Regulares privilegia sua Episcopo exhibere debent , 
ubi aliquid agere vel omittere volunt , quod juri com- 
muni, Concilio Tridentino vel Summorum Pontificum 
decretis contrarium est. 


I. 

Ex iis, quae proxime tradebamus, palam est, regimen 
ecclesiasticum ita esse constitutum , ut monachi et regu- 
lares Episcopo omnino subjecti sint, tam in iis, qua? ad 
disciplinae monasticae seu regularis observantiam, quam 
in iis, quae ad sacrorum munerum exercitium pertinent, 
nisi in his rebus privilegio vel ipsius dioecesani Episcopi 
vel Romani Pontificis sint liberi. 

Jam quidem a multis saeculis Romani Pontifices et 
Episcopi aliquot impertiti sunt privilegia , quibus certis 
in rebus ab Episcopi dioecesani potestate liberabantur 
monachi et regulares; verum nostra potissimum interest 
indicare, quando hujusmodi privilegia primum concedi 
coeperint , et quasnam comprehenderint causas. 

Multa in hanc rem scriptores de antiqua Ecclesiae dis- 
ciplinam congesserunt; prae caeteris vero copiose et lucu- 
lenter de hac re scripsit Ludovicus Thomassinus in opere 
quod inscribitur, Fetus ac nova Ecclesia disciplina. Qua- 
propter ego hic nihil fere aliud molior, quam ut excerpta 
quaedam conferam ex scripto illo celeberrimo , praecipue 
autem ex part. I , lib. III , cap. 29 etseq. 

Porro privilegia , quae saeculo praesertim sexto vel ab 
Episcopis vel a Summis Pontificibus concedi coeperunt, 
non referebantur ad omnia universi cujusdam ordinis mo- 
nasteria, sed ad illa solum, quae nominatim in concessione 
memorabantur. Privilegia ista haec duo tantum contine- 
bant, licentiam scilicet, qua monachi monasterii in pri- 
vilegii diplomate nominati eligere poterant abbates suos, 
qui alias ab Episcopis praesertim pendebant, et liberam 

bonorum monasterii administrationem , quae antea penes 
Episcopos fuerat.IIaec porro bona sua administrandi liber- 
tas conjunctam habebat immunitatem a certis oneribus, quae 
Episcopis antea debebantur. Interea tamen salva manebat 
Episcoporum auctoritas in regularem observantiam. Illa 
etiam perspicua sunt, teste Thomassino (1), ex decreto, 
quod in Romana Synodo anno 60 1 , edidit S. Gregorius 
Magnus, quodque publicavit Baronius ad annum 601. In 
hoc enim istud decretum totum collimat, ut in tuto sit 
res temporalis monasteriorum, ut electioni abbatis liber- 
tas canonica constet, utque illi invito monachi sui non 
subtrahantur. Quos eum in finem Episcopi subinde sub- 
trahebant, ut eos in clerum saecularem adsciscerent. 
Caeteroquin ex eodem S. Gregorii decreto Abbates obnoxii 
manebant correptioni Episcoporum, nec spirituali ejus 
jurisdictioni quidquara detrahebatur. 


II. 

Primus omnium, qui religiosos aliquot a spirituali 
Episcopi jurisdictione exemit, fuit Summus Pontifex 
Adeodatus, qui anno 670 ad summum Pontificatus apicem 
fuit evectus; hic scilicet a spirituali Episcopi Turonen- 
sis jurisdictione exemit monasterium B.Martini. Sed idem 
Pontifex testatus est, indulgentiam istam inauditam esse 
novitatem ; neque etiam ad eam concedendam adduci po- 
tuit, nisi postquam certior factus esset de Episcoporum 
Galliae et ipsius Turonensis Episcopi consensu. « Parum- 
per ambigimus, inquit, idcirco quod mos atque traditio 
sanctae nostrae Ecclesiae plus non suppetat, a regimine 
episcopalis providentiae religiosa loca secernere. Verum 
ubi et fratris nostri Crotberti Turonensis praesulis mona- 
chicam libertatem, id est, liberam dispensandi licentiam 
scripto concessam , religiositate ejus exemplaria profe- 


(I) Loc. cit , cap. 50, num. 3. 

rente, comperimus, in cujus volumine et aliorum, per 
Gallicanam videlicet provinciam constitutorum antistitum, 
ad id consensum praebentium, subscriptiones subter an- 
nexas inspeximus, nullatenus jam exortem rationis ae 
canonicae regulae tantorum Episcoporum consonam sen- 
tentiam fore perpendimus (l). » 


III. 


Privilegia» quae Episcopi monasteriis dederunt ab oc- 
tavo usque ad undecimum saeculum circiter, eadem fere 
erant, quae prioribus temporibus fuerant concessa, et eo 
fere pertinebant, ut monachi libere eligere possent suos 
abbates, et penes ipsos esset libera bonorum suorum tem- 
poralium administratio. Ex hoc autem duplici privilegio 
consequebantur plura alia; deinceps enim non poterat 
amplius Episcopus aliquid ex bonis vel reditibus monas- 
terii exigere, vel aliquid sibi in abbatem arrogare, vel in 
monasterium, vel in cellas ei subjacentes, vel in clericos 
et servos ibi ministrantes, nisi quantum per canones fas 
esset. 

H®c eadem privilegia iis temporibus a Summis etiam 
Pontificibus fuere concessa, vel petentibus ipsis Episcopis 
dioecesanis, vel rogantibus monasteriorum fundatoribus, 
qui ex observantia in Sedem Apostolicam , vel ad praeca- 
venda etiam incommoda ex mala agendi ratione quorum- 
dam Episcoporum monasteriis aliquando illata, vel aliis 
etiam ex causis mallent, ut certis in rebus monachi monas- 
terii a se fundati immediate Sedi Aposlolic® potius quam 
Episcoporum potestati prorsus essent subjecti. 

Attamen per indulgentiam hujusmodi privilegiorum 
episcopalis in monachos jurisdictio non omnino cessabat; 
iniis enim qu® adordines, oleum, chrisma» dedicationes 

(t Tiiomassiuds, loc. cit., num. 7. 

ecclesiarum, consecrationes altarium, criminalia abbatum 
judicia, et ipsas exemptionum tuendarum causas pertine- 
bant, episcopali jurisdictioni adhuc continuo suberant. 


IV. 


Saeculo undecimo deinde multa monasteriis concessa 
leguntur privilegia; sed etiam in iis sua servabatur Epis- 
copis jurisdictio spiritualis ; vel si qua monasteria ei sub- 
traherentur, id tunc cautum erat in ipsa fundatione mo- 
nasteriorum, ita scilicet volentibus fundatoribus, qui ea 
Romano Pontifici prorsus subjiciebant ; vel concessa ipsis 
fuit exemptio a jurisdictione episcopali, regibus et epis- 
copis illud petentibus. 

Thomassinusex hoc eodem saeculo monumentum quod- 
dam profert, quo probat, Romanum Pontificem ne in Ita- 
lia quidem abbatias Romanae Ecclesiae ut proprias sibi 
vindicasse, nisi ubi assentiebantur Episcopi (1). « In con- 
cilio Romano, inquit, anni 1002, sub Sylvestro II Papa, 
Pontifici ipsi controversiam fecit Episcopus Perusinus de 
Perusino monasterio. Repraesentavit Pontifex libertatum 
instrumenta a Praedecessoribus suis collatarum. Respon- 
sum est ab Episcopo, numquam assensos fuisse majores 
suos Episcopos Perusinos. Sine antecessoris mei consensu 
privilegium illud facium est; si solum viderem consensum, 
haberem inde aeternum silentium. Tum vero universus cle- 
rus Romanus vociferatus est, vidisse se litteras, consen- 
sum, adeoque et preces antecessoris ejus. Vidimus autem 
epistolam antecessoris tui, in qua et consensus erat, et pre- 
cibus, ut hoc fieret, postulabat. » 

(1) Lac. cit., cap. 36, num. i. 

Quod autem in hac de privilegiis disquisitione novisse 
nostra praesertim refert, hoc est, quandonam et quas ob 
causas privilegia fuerint regularibus concessa, quorum vi 
functiones sacras, audiendi scilicet saecularium confes- 
siones et pradicandi verbum Dei, persolvere potuerunt. 
Qua in re illud quidem statuendum esse videtur, authen- 
ticis documentis non constare, regulares privilegio hujus 
generis a Summis Pontificibus donatps fuisse ante ssecu- 
lum xiii. Tunc temporis autem regularibus ordinum men- 
dicantium, Franciscanis et Dominicanis, et deinceps aliis 
etiam, facultates concessas fuerunt confessiones exci- 
piendi injussu Episcoporum et parochorum. Non quidem 
omnino liberi erant a petenda facultate Episcopi ; at ubi 
ipse eam licentiam non daret, regularibus nihilominus fas 
erat, Episcopo etiam invito, confessiones excipiendi. 

Summi Pontifices calamitosis istis temporibus sapien- 
tiae et pietatis consilio et ad lucrandas animas adducti 
fuerunt ad inusitatas has facultates regularibus conce- 
dendas, etiam non exspectato quandoque consensu pasto- 
rum immediatorum; nam iis temporibus non raro accidit, 
nt pastores isti immediati auxiliarium religiosorum viro- 
rum subsidium pertinaciter recusarent, cum tamen eorum 
opera imprimis esset necessaria. S. Bonaventura advertit, 
extraordinarias has facultates regularibus a Summo Pon- 
tifice ideo delegatas fuisse eo tempore, quod Episcopi et 
parochi de pastorali sollicitudine plurimum remiserant, 
quia rarius residebant, et curis ac negotiis se intricabant 
saecularibus, atque parochiarum regimen in vicarios er. 
mercenarios transferebant. « Sedes Apostolica , in- 
quit (t).... videns in his novissimis temporibus, juxta Apo- 


(I; Determinationes queestionum e i ren Regulam S. Francisci, qmesl. 2, 
aper. Iodi. V, cui. 748, edit. V enet iis. 1734. 

stolum instare tempora periculosa, et laxatis Evangelicae 
praedicationis retibus in capturam tantos influxisse pisces 
hominum ad fidei professionem, quod rete fidei scinditur, 
messem fidelium multam, et operarios idoneos paucos, 
eo quod peccata quotidie multiplicantur in Ecclesia, et 
Episcopi, negotiis exterioribus dediti, spiritualibus inten- 
dere nequeunt, et pauci sunt pastores in ecclesiis perso- 
naliter residentes; sed vicariis et mercenariis committunt 
oves sive animas regendas, in quorum plurimis multi 
eveniunt defectus imperitiae, et honestae vitae, negligeutiae, 
et aliorum defectuum, per quos ad gubernandas animas 
redduntur inhabiles; et non esse qui plebes erudiant, vel 
a peccati faecibus extrahant, vocavit nos in adjutorium 
tam cleri quam populi, ut per officium praedicationis et 
confessionis subveniamus animabus, et onus pastorum 
sublevando aileviemus. » Ita rem revera se habuisse fidem 
faciuut ejus aevi concilia; quippe quorum canones praeci- 
pue animadvertunt in ea disciplinae vitia, quae S. Bona- 
ventura significat. Nihil mirum igitur, Summos Pontifices 
tunc temporis nonnullis ordinibus regularibus impertitos 
fuisse extraordinaria quaedam privilegia, cum aptissimum 
hoc esset remedium, quo tantis malislevamen afferri posset. 

Non tamen ea erat Summorum Pontificum voluntas, ut 
regulares in sacrorum munerum exercitio Episcoporum 
auctoritatem prorsus praetermitterent, ut manifestum fit 
ex Bonifacii VIII constitutione, quae agit de privilegiis 
Praedicatorum ordinis S. Dominici et Fratrum Minorum 
ordinis S. Francisci. Ibi enim postquam statuit, « ut dic- 
torum ordinum fratres in ecclesiis et locis eorum, ac in 
plateis communibus libere valeant clero et populo pnedi- 
care ac proponere verbum Dei, » adjicit : « In ecclesiis 
autem parochialibus fratres illi nullatenus audeant vel 
debeant praedicare vel proponere verbum Dei, nisi fratres 
praedicti a parochialibus sacerdotibus invitati fuerint vel 
vocati; et de ipsorum beneplacito et assensu seu petita 
licentia fuerit et obtenta, nisi Episcopus vel praelatus su- 
perior per eosdem fratres praedicari mandaret. » 

VI. 

De confessionibus autem saecularium audiendis prae- 
scripsit ibidem idem Pontifex : « ut in singulis civita- 
tibus et dioecesibus, in quibus loca fratrum ipsorum con- 
sistere dignoscuntur, vel in civitatibus et dioecesibus locis 
ipsis vicinis, in quibus loca hujusmodi non habentur, 
magistri, priores, provinciales Praedicatorum, aut eorum 
vicarii, et generales et Provinciales ministri et custodes 
Minorum ordinum praedictorum ad praesentiam Praelato- 
rum eorumdem locorum se conferant, per se vel per fra- 
tres, quos ad hoc idoneos fore putaverint, humiliter peti- 
turi, ut fratres, qui ad hoc electi fuerint, in eorum civita- 
tibus et dioecesibus confessiones subditorum suorum, 
confiteri sibi volentium, audire libere valeant...., atque 
eisdem absolutionis beneficium impendere de licentia, 
gratia et beneplacito eorumdem. Ac deinde praefati mi- 
nistri... ordinum praedictorum eligere studeant personas 
sufficientes, idoneas, vita probatas, discretas, modestas 
atque peritas ad tam salubre ministerium et officium exe- 
quendum; quas sic ab ipsis electas repraesentent vel fa- 
ciant repraesentari Praelatis, ut de eorum licentia, gratia 
et beneplacito in civitatibus et dioecesibus eorumdem 
hujusmodi personae sic electae confessiones confiteri sibi 
volentium audiant Numerus autem personarum assu- 

mendarum ad hujusmodi officium exercendum esse debet, 
prout universitas cleri et populi, ac multitudo vel paucitas 
exigit eorumdem. Et si iidem Praelati petitam licentiam 
confessionum hujusmodi audiendarum concesserint, illam 
praefati magistri, ministri et alii cum gratiarum recipiant 
actione, dictaeque personae sic electae commissum sibi 
officium exequantur. Quod si forte jam dicti Praelati 
quemquam ex dictis fratribus praesentatis eisdem ad hu- 
jusmodi officium nollent habere, vel non ducerent admit- 
tendum, eo amoto vel subtracto, loco ipsius similiter 

eisdem praesentandus Praelatis possit et debeat alius sur- 
rogari. Si vero Udem Praelati praefatis fratribus ad con- 
fessiones, ut praemittitur, audiendas electis hujusmodi 
exhibere licentiam recusarint, nos ex nunc ipsis, ut con- 
fessiones sibi confiteri volentium libere liciteque audire 
valeant,-... gratiose concedimus de plenitudine Apostolicee 
potestatis (1). » 

Ampla quidem erant haec privilegia; sed ex iis tamen 
palet. Summum Pontificem voluisse, ut regulares, quam- 
quam propter singularia rerum et temporum adjuncta 
extraordinariis essent donati privilegiis, iisdem tamen 
vix aut ne vix quidem uterentur, nisi postquam licentiam 
ab Episcopo dicecesano saltem petiissent. 

Postea Summus Pontifex Sixtus IV, ordinis Minorum 
S. Francisei, constitutione, Regimini, data die 13 augusti 
anno 1474, non tantum confirmavit privilegia a praedeces- 
soribus 'suis eidem ordini concessa, verum etiam alia 
multa maxima quidem munificentia adjecit. Atque « ex 
mutuo spiritualis amicitiae foedere, ut ait cardinalis Pe- 
tra (2), et promiscuis amplexibus, quibus SS. Dominicus 
et Franciscus, cum in humanis essent, sanctum foedus 
inierunt, perpetuus prodiit amor et benevolentia, qua con- 
junctissima; fuerunt et adhuc sunt inclytae Praedicatorum 
et Minorum religiones. Hinc videmus ipsos Summos Pon- 
tifices ex alterutro eorum ordine assumptos, mutua be- 
nignitate adhibita, prosecutos esse favoribus et gratiis 
proprii et alterius ordinis alumnos.... Quid igitur mirum, 
«i Pontifex hujus constitutionis conditor, Seraphici or- 
dinis alumnus, postquam benigne se convertisset ad 
religionem Minoritarum, ut dixi constitutione praecedenti, 
profuso munificentiae sinu, tot gratias et privilegia ordini 
Praedicatorum fuerit elargitus,.... ut pari gradu, muni- 
ficentia et benevolentia pontificia utrumque ordinem 
complecteretur. » 


(1) Extiuv. coxx. Dc sepuHurit, eap. 2. Super cathedram (lib. III, til. 6). 
(fi Oper. eii. ion. V, ia Coasi, Vli Sitii IV. 

Ea de causa, quod hic Pontifex tam amplas et multas 
gratias binis ordinibus istis concesserat, duae ejus bullae, 
quibus ea privilegia continentur, Mare magnum vulgo 
nuncupatae sunt. 

Adversus illa privilegia, praesertim quibus facultas da- 
batur regularibus excipiendi confessiones saecularium 
injussu Episcoporum et parochorum, acerbae et multae 
querelae exortae suut, atque dissensiones etiam saecularem 
inter et regularem clerum exinde efferbuerunt. Saepius 
quidem tunc temporis Episcopi institerunt, ut Summi 
Pontifices eadem revocarent aut saltem temperarent; at 
universum hoc de privilegiis negotium ante concilium 
Tridenlinum componi et absolvi non potuit. 

In hac synodo cogitatum quidem fuit de revocandis 
omnibus regularium privilegiis; sed propter labores, quos 
regulares in Ecclesia impenderant, Patres Tridentini no- 
luerunt gratias et privilegia prorsus omnia revocare. 
Quaenam autem revocata non fuerint, quscve post oecume- 
nicam hanc synodum a Summis Pontificibus denuo fuerint 
concessa, in reliquis hujus opusculi partibus indicaturi 
sumus. 


VII. 

Cum igitur non omnia regularium privilegia et exemp- 
tiones fuerint revocata, et nonnulla post Tridentinam 
synodum a Suminis Pontificibus denuo sint concessa, e 
re esse opinamur, hic aliquas de privilegiis tradere 
regulas, eo fine scilicet, ut clerus regularis iisdem non 
utatur nisi ad mentem Summorum Pontificum qui eadem 
concesserunt, et ut clerus saecularis non conetur legitimum 
eorumdem usum impedire. 

Eam porro in rem animadverti debet : 

4° Cum Romanus Pontifex divino jure in universam 
Ecclesiam habeat supremam potestatem ac jurisdictionem, 
ipsi soli jus competit regulares personas vel loca regularia 

eximendi a jurisdictione Episcoporum contra vel citra 
horum consensum; et, ubi hoc jure utitur Summus Pon- 
tifex, regulares immediate et omni modo Sedi Apostolicse 
subjiciuntur. 

2° Privilegia et exemptiones regularium pertinent ad 
rem Ecclesiae disciplinarem; atque adeo, quemadmodum 
res disciplinares omnes , sic etiam h®c ex voluntate 
Summi Pontificis secundum temporum et locorum cir- 
cumstantias mutari potest. 

3° Romani Pontificis unius est tamquam supremi judi- 
cis definire, quibusnam in adjunctis Ecclesiae causa exigat, 
ut privilegia sive exemptiones concedantur aut revocentur 
aut limitentur. Sed hoc non impedit , quominus particu- 
larium Ecclesiarum Episcopi Sedem Apostolicam adire 
possint, ubi existimant in suis dioecesibus e resacra esse, 
ut regularium privilegia immutentur aut coarctentur. 
Cum enim Summus Pontifex peculiares omnes omnium 
locorum res atque rationes perspectas habere nequeat , 
quemadmodum fatetur Bonifacius VIII (1), Episcoporum 
non tantum jus sed et officium est, siquando contingat 
aliquam legem disciplinarem , statuta aut privilegia Pon- 
tificia, quae Episcopi mutare nequeunt, dioecesibus suis 
opportuna non esse, ut Summum Pontificem de ea re 
certiorem reddant, eique rationes suas exponant; qui si 
eas firmas esse agnoscat, iisdem morem gerere non 
recusat (2). 

4° Exemptiones sive privilegia, quibus regulares ab 
Ordinariorum jurisdictione liberantur, seu quibus ipsis 
aliquid conceditur quod juri communi contrarium est, in 
jure odiosa habentur, adeoque strictu interpretationis; 
regula enim juris 28 in Sexto haec est : Qnw a jure com- 
muni exorbitant, nequaquam ad consequentiam sunt tra- 
henda; et regula lo in Sexto dicit : Odia restringi, et 

•I) Do Conxtiluiiunibus, cap. t . Licet, tti Sexto (lib. I, lit. 2j. 

2) Cfr. Benedictus XIV, De Synodo diwceaana, lib. IX, cap. 8, nuni. 3 
el i, edit. Yoneliis, 1767. 

2 . 


Digitized by Google 



— » — 


favores convenit ampliari. Opinamnr hanc etiam esse 
communem illorum caaonistarum sententiam, qui juris 
principia apprime habuerunt perspecta, et regularium 
privilegia secundum juris regulas interpretari studue- 
runt. 

Ita Fagnanus ait (1) : « In privilegiis distingue secundum 
docto res... aut agitur de praejudicio tertii vel juris com- 
munis, et fit stricta interpretatio... Quod adeo verum est, 
ut neque ex identitate, imo neque ex majori Ude rationis 
privilegium extendatur de casu ad casum; et est com- 
munis opinio... Alia ratio hujus conclusionis est, quia 
omnis recessus a jure communi est odiosus... quare in 
dubio fit interpretatio pro jure communi, quando con- 
currit cum privilegio; nam privilegium recipit interpre- 
tationem a jure communi, et debet interpretari, ut minus 
laedat jus commune quam fieri possit. » 

Eamdem doctrinam clarissime tradit Zypseus nos- 
ter (2) : « Exemptiones odiosae sunt, tamquam juri com- 
muni adversariae, liierarchiae ecclesiasticae inimicae, et 
quae jus alteri auferant, scilicet auctoritatem suam Ordi- 
nariis locorum ; quod Princeps aut Pontifex numquam 
facere censetur, nisi disertis admodum verbis expres- 
serit. » 

Comprobat hanc doctrinam Berardi, dum scribit (3) : 
« Regula generalis in hac re constitui potest, etiam hodie 
nec monasteria nec monachos exemptos dici ab Episco- 
porum jurisdictione, nisi in quibus jus singulare, scilicet 
privilegia, consuetudines, praescriptiones ac legitimas 
fundationum tabulas allegent ac probent, ita ut eadem 
singularia jura strictam interpretationem patiantur. Quae 
ratio fuit, cur Innocentius III t in cap. 17, De privilegiis, 


(1) Commentaria in quintum librum Decretalium . De verberum significa- 
tione, cap. 16. Olim, num. 13 et seq., edit. Vesunlione, 1740. 

(2) Consultationes canonica, consuit. I. Dc privilegiis, coi. 333, edit. 
Anlverpite, 1673. 

(3) Commentaria in jus eeelesiastienm universum, tom. I, diss 4, cap. 5, 
edit. Venetiis, 1789. 

etiam post probatam monasteriis exemptionem defini- 
verit, adbac capellas a monasterio pendentes noti ideo 
exemptos intelligi. Deinde altera regula subjicitor, in iis, 
qiwe contra privilegia monachorum aut monasteriorum 
reeenlioribus «institutionibus edita sunt, praesertim rn 
concilio Tridentino, eam capiendam esse interpretatio- 
nem, quae faeile Episcopis faveat, ob facilem mims- 
cnjusque rei ad sua principia regresso». * 

Non equidem ignoramus, complures Canomstas et Theo- 
logos esse, praesertim inter regulares, qui opinantur, om- 
nia privilegia ordinibus regularibus aut monasteriis con- 
cessa late imo etiam latissime esse interpretanda, ideo- 
quod hujus generis privilegia omnia praesumuntur esse 
concessa in remunerationem servitii prasliti , atque adeo 


habenda esse favorabilia. 

Sed inprirais, probandum esset, omnia regularium pri- 
vilegia praesumi in servitii praestiti remunerationem esse 
concessa; deinde et illud probari deberet, omnia privi- 
legia, quae in servitii praestiti remunerationem concessa 
swit,’ etiam tum, cmn juri communi adversantor vel ltf 
praejudicium tertii cedunt, esse favorabilia, adeoque lat* 

aut latissimae interpretationis. 

Nos igitur illorum Doctorum opinioni non subscribi- 
mus, quum nullo quidem firmo argumento eam compro- 


basse videntui*. „ 

gt Privilegia dantur in aedificationem et utilitatem Ee- 
ctesi* , vel saltem ea mente, ut eorumdem usus Ecclesiae 
bone non obsit. Quapropter si usus privilegiorum magm 
obesset quam prodesset fini in quem concessa sunt, regu- 
laribus non lkeret iisdem uti; quamquam in foro Eccle- 
siae externo Episcopi illos pcenis ecclesiasticis et directo 
cofereere non possent , ut ab nsu eorumdem abstinerent, 
donec nS. Sede fuissent revocata. . 

Neaue iure contenderent regulares, usum privilegiorum 
semoer in aedificationem nec umquam in destructionem 
cedeVe, quamdiu Summus Pontifex ea non revocaverit aut 
limitaverit; nam si haec vera essent, privilegia semel 

concessa vix umquam aut numquam revocata vel limitata 
fuissent. Cur enim Pontifices saepius privilegia revoca- 
runt? Quia plerumque experientia jam constabat, eorum- 
dum usum fini proposito non amplius esse accommoda- 
tum, vel quia saltem privilegiati iis non utebantur eo 
inodo ut prmfinilum finem attingerent. 

Hoc etiam Summorum Pontificum decretis, quibus re- 
gularium privilegia abrogarunt vel immutarunt, apertis- 
sime confirmatur. Quod ut palam fiat, satis erit in hanc 
rem notasse verba Benedicti XI (t), ubi agit de quibusdam 
privilegiis Fratrum Piaedicatorum et Minorum : « Sane 
cludum, inquit, bonae memori® Boni faci us Papa VIH, 
pr®decessor noster, quamdam specialem inter Pr®latos, 
rectores seu sacerdotes et clericos parochialium eccle- 
siarum ex parte una, et Pr®dicatorum ac Minorum ordi- 
num fratres ex altera, super faciendarum praedicationum 
audiendarumque confessionum per eosdem fratres, ac de 
eis relictis, et de funeralibus canonic® portionis arti- 
culis, constitutionem edidit... Sed pro ea quam intende- 
bat quiete turbatio nata est, pro concordia sunt surborta 
dissidia, et pullulat® inquietudines pro tranquillitate 
nascuntur; sicque, dum ansam solvisse se credidit, nodum 
ligasse videtur, et septem uno hydr® amputato capite 
suscitasse. » 

Nec minus perspicua in eamdem rem sunt verba 
Clementis V in concilio oecumenico Viennensi (2), quibus 
pr®dictam Benedicti XI constitutionem abrogSt , et dis- 
ciplinam a Boni lacio inductam restituit : « Dudum , ait, a 
Bonifacio Papa VIII, praedecessore nostro, infra scripta 
edita decretali, Benedicius Papa XI, praedecessor noster, 
aliam illius revocatoriam promulgavit; qu® quia (ut pro- 
bavit effectus) nedum pacis ab auctore ipsius sperat® 
fructum non attulit, quinirao discordi®, pro qua sedanda 


(1) Extrav. co»*. De privilegiis, cap. 1. Inter eundas { lib. V, 
til. 7). 

(2) Cllr. Dc sepulturis, cap. 2. Dudum ( lib. III, til. 7). 


Digitized by Google 



— 37 — 


processerat, fomentum non modicum ministravit : nos 
eam omnino cassantes, aliam a praefato Bonifacio editam, 
sacro instante et approbante concilio, innovamus. » 

Patet itaque jam saepius privilegiorum usum posse 
noxium esse, priusquam abrogentur vel immutentur. Sed 
et amplius id patebit, ubi de jure hodierno regularium in 
exercendis muneribus sacris agemus. 

6° Perspicuum est, Summum Pontificem regularibus in 
universa Ecclesia impertiri privilegia posse; Episcopi 
autem eo jure fruuntur pro regularibus et monasteriis in 
suis dioecesibus constitutis. Episcopi quidem completam 
et generalem exemptionem concedere legitime non pos- 
sunt, sed partialem tamen et pro casibus peculiaribus, 
justis de causis ac servatis juris solemnitatibus. Verum 
hujusmodi concessio privilegiorum , quae ab Episcopo 
facta est, ligare non potest ejus successorem, nisi Sum- 
mus Pontifex concessionem istam ita confirmasset, perinde 
ac si ipse privilegia concessisset. 

7° Tandem observare juvat, quemadmodum clerus re- 
gularis male ageret, si privilegiis etiam tum uteretur, 
cum eorumdem usus potius in Ecclesiae detrimentum 
quam utilitatem vergeret, ita etiam munus et officium 
suum violaret clerus saecularis, siquando moderatum et 
aequum usum privilegiorum regularium impedire vellet. 
Probe enim et alta mente teneri debet, tunc demum 
unumquemque ordinem cleri saecularis et regularis prae- 
stitutum sibi finem consequi, quando alter alterius jura 
non laedit nec invadere conatur, et quisque muneribus et 
officiis suis intra limites sibi praescriptos sedulo fun- 
gitur. 


VIII. 

Quodsi episcopus dubitat, an regulares revera quidem 
privilegiis, quibus se frui contendunt, fuerint donati, vel 
anne latius quam par est usum eorumdem extendant, fas 

ipsi est tenorem privilegiorum diligentius inspicere; et 
regulares ea Episcopo dieecesano omnino exhibere debent. 
Id patet inprimis ex jnris communis texto (1), qao 
Alexander III Episcopo quaerenti , qua libertatis seu 
exemptionis praerogativa uterentur Templarii et Hospita-' 
larii respondit : « Quamvis Templarii et Hospitalarii 
multa sint libertatis praerogativa donati, non dubitamus, 
quin aliam libertatem habeant in locis in quibns, ante- 
quam pervenissent ad eos, fuerant habitatores : quod 
totum ex inspectione privilegiorum plenius advertere 
potes; et secundum quod inveneris, ita observes. Sic 
enim eos volumus privilegiorum suorum servare tenorem, 
quod eorum metas transgredi minime videantur. » 
Episcopo hic aperte asseritur facultas inspiciendi teno- 
rem privilegiorum, quacum necessario cohaeret obligatio- 
regu larium eadem exhibendi. 

Perspicua quoque est in hanc rem Bonifacii VIII sen- 
tentia, ubi ait: « Statuimus, ut hi, qui se asserunt per 
privilegia seu indulgentias Apostolicse Sedis exemptos, 
a locorum Ordinariis requisiti , hujusmodi privilegia vel 
indulgentias, quibus se dicunt fore munitos, ipsis Ordi- 
nariis». ostendere , ac ad legendum integraliter exhibere, 
nec non de articulis, de quibus controversia fuerit, 
transcriptum tradere teneantur (2). » 

Praeterea conceptis verbis idem definivit Innocentius X, 
Apostolieis litteris Cum sicut accepimus, datis an. 1648, 
in causa Awselopoletana , Jurisdictionis , in ludiis occi- 
dentalibus novae Hispaniae (3). Exorta nimirum erant 
dissidia inter Episcopum Angelopoletanum et clericos 
regulares Societatis Jesu non tantum de munere praedi- 
cationis verbi Dei tam in propriis eorumdem clericorum 
regularium ecclesiis, petita solum Episcopi benedictione. 


(t) De privilegiis et excessibus privilegiatorum , cap. 7. Porro (lib. V, 
tit. 33). 

(2) De privilegiis , cap. 7. Cum persona, in Sexto (lib. V, Iit. 7). 

(3) Magnum Pullarium Pomtinum , lom. V , coi. 457', edit. Cuxemburgi, 
W27. 

quam ini alieni» ecclesiis, petita et obtenta ab eodem 
Episcopo dioeeesaoo licentia; verum etiam de confessio- 
uibus laicorum audiendis, praevio examine vel appro- 
batione Episcopi. Regulares illi haec munera peragere 
sibi proprio jure licere contendebant, vi: privilegiorum 
scilicet Societati Apostolica auctoritate concessorum. 

Causa haec ad Apostolicam Sedem delata fuit, ut, quid 
de ea observandum esset, statueretur. Summus Pon- 
tifex Innocentius X totum negotium particulari congre- 
gationi aliquot Cardinalium et Romanae curiae Praelatorum 
examinandum commisit; quae congregatio propositis ab 
utraque parte dubiis respondit. Unum autem dibiorum his 
verbis propositum erat : An regularibus , etiam Societati* 
Jesu , asserentibus se habere privilegia, quominus obediant 
Episcopo in exacutione decretorum juris communis, concilii 
Tridentini et constitutionum Apostolicarum , OrdiOarii de- 
beant ipsis adhibere fidem absque exhibitione hujusmodi 
privilegiorum? Respondit S. Congregatio, Ordinarios non 
teneri hujusmodi assertioni fidem adhibere absque integrali 
privilegiorum exhibitione .. 

Alii ex dubiis, num. xiv proposito : An privilegia, qum 
sunt contra jurisdictionem Ordinarii, et quibus gaudent et 
gaudere praetendunt regulares praedicti, debeant Episcopis 
nolificari sive insinuari? Respondit eadem S. Congrega- 
tio : Regulares teneri, hujusmodi privilegia Episcopo exhi- 
bere, si eis uti voluerint. Ex quibus verbis merito quidfem 
confici posse videtor, regulares, quum privilegiis uti velint 
quae sunt contra. Episcopi dioecesani jurisdictionem , obli- 
gatione teneri eadem ipsi exhibendi, etiam antequam exhi- 
bitionem ipse petiverit. 

Ab eadem etiam S. Congregatione resoluta fuit quaestio, 
num. IV : An in casu, quo regulares quicumque, etiam 
Societatis Jesu, exhibeant aliqua privilegia, et Ordinarii 
judicent ea non suffragari casui, de quo agitur, et ad rem 
non facere, regulares praefati possint et debeant provocare 
ad Summum Pontificem, vel in partibus Indiarum remotis- 
simis ad Metropolitanum, sive Ordinarium viciniorem, vel 

potius possint hoc casu eligere judices conservatores (4)? Res- 
pondit S. Congregatio : Si verba privilegiorum sint obscura 
et ambigua, non licere recurrere, ad Metropolitanum vel 
viciniorem Episcopum, nec Conservatores eligere, sed Sum- 
mum Pontificem pro interpretatione esse adeundum. 

Ex hae resolutione patet, quando regulares vi privi- 
legii aliquid facere volunt, quod jurisdictioni Episcopi 
dioecesani adversatur, hunc legitime posse judicare, mini 
privilegium in proposito casu regularibus revera suffra- 
getur; quod si judicet non suffragari, ipsi ab ejusmodi 
privilegii usu abstinere debent, donec S. Sedes de ea re 
sententiam dixerit. 

Generatim, ubi privilegium aliquod est dubium vel ubi 
verba in eo continentur quae exemptionem a jurisdictione 
Episcopi dioecesani non clare denotant , Episcopus habet 
juris communis assistenliam; nam ipse habet intentionem 
in jure communi fundatam exercendi jurisdictionem in 
quemcumque locum suae dioeceseos et in quascumque 
personas ecclesiasticas , imo in monasteria etiam et regu- 
lares ipsos, nisi de ipsorum exemptione legitime constet. 
Jam vero perspicuum est, de ea non legitime constare, 
ubi ipsum exemptionis sive privilegii instrumentum du- 
bium est et incertum. 

Porro, ut ha‘c aliaque responsa, quae Sacra Congrega- 
tio in memorata causa dederat, firmius subsisterent et in- 
violabiliter observarentur, Episcopus Angelopoletanus 
Summum Pontificem rogavit, ut illa auctoritate Aposto- 
lica confirmare dignaretur. Episcopi votis annuit Inno- 
centius X, et responsa auctoritate .sua confirmavit et 


(1) Conservatores sunt judices particulares, ad quos spectat eos , quibus 
sunt concessi , a molestiis et injuriis illatis tueri, et in rerum et jurium 
suorum possessione conservare. Hujusmodi conservatores, ut notat Pigua- 
lelli , Consuit, can., tom. X, Cvnsull. 96, num. 8, regularibus dantur ad 
tuendum eorum personas, bona et jura, sub quibus eorumdem continemur 
privilegia, exemptiones cl immunitates; a quo munere Conservatoris pri- 
vilegiorum solent nuncupari. Cfr. AUtto/EUcci, Officialis curia? regularis, 
cap. ii. 

approbavit, illisque Apostolic* firmitatis vim ac robur 
adjecit, et inviolabiliter observari mandavit. Palain igi- 
tur est, regulares quoscumque, qui privilegio aliquo 
nitentes, quidquam agere vel omittere contendunt quod 
juri communi, concilio Tridentino vel Apostolicis consti- 
tutionibus contrarium est, debere Episcopo sive Ordinario 
dioeceseos, in qua degunt, exhibere integrum privilegium; 
et, ubi Episcopus verba privilegii dubia esse judicaverit , 
regulares privilegio illo uti non posse, priusquam dubium 
a Summo Pontifice sublatum sit. Haec saltem certissima 
sunt, nisi regulares legitime probare possint, se post In- 
nocentium X a Sede Apostolica privilegium alterum ob- 
tinuisse, quo eximantur ab obligatione privilegia sua in 
hujusmodi casibus exhibendi, et ab usu privilegiorum, 
quae Episcopo dubia visa fuerint, abstinendi, donec Sedes 
Apostolica litem dirimat. Verumtamen de hujus generis 
privilegio nos quidem nullum vestigium hactenus reperi- 
vimus. 

CAPUT II. 


DE .EDIFICATIONE SEU ERECTIONE MONASTERIORUM ET ECCLE- 
SIARUM REGULARIUM. 


§ 1 .’ 

De necessitate consensus Ordinarii localis ad aedificationem 
monasteriorum et ecclesiarum regularium. 

I. Ex antiqua et nova Ecclesiae disciplina constat, monasteria 
et ecclesias regularium non legitime construi, nisi ex con- 
sensu Episcopi dicecesani, 

II. Et Romani Pontificis, saltem ex jure hodierno. 

III. Regulares porro omnes hac lege comprehenduntur, 

IV. Non tantum si res est de monasteriis proprie dictis, sed 
de aliis etiam locis regularium aedificandis. 

V. Comprehenduntur ergo etiam ecclesiae regularium. 

I. 

Quod ex antiqua Ecclesiae disciplina, sive conciliorum 
cecuraenicorum constitutiones, sive particularium syno- 
dorum statuta respexeris, de erigendis monasteriis et 
ecclesiis monachorum aut regularium sancitum reperimus, 
illud itidem usque ad recentiora saecula viguit, et hodierna 
aetate adhuc viget. Quid enim? OEcumenica synodus 
Chalcedoneusis , anno 451 celebrata, jam tum constituit, 
can. 4, nemini fas esse monasteria aut ecclesias aedificare. 

nisi ex consensu Episcopi dicecesani : « Placuit, neminem 
usquam aedificare nec construere monasterium aut oratorii 
domum sine conscientia ipsius civitatis Episcopi (1). » 
Synodus Carthaginensis, ean. 4, statuit, ne quis monaste- 
rium aedificet, priusquam Episcopus crucem fixerit. Syno- 
dus Aga thensis, habita 506, cavit can. 27 : « Monasterium 
novum, nisi Episcopo aut permittente aut probante, nullus 
incipere aut fundare praesumat (2). » Synodus Epaonensis, 
celebrata anno 517, can. 10, edixit : « Cellas novas aut 
congregatiunculas monachorum absque Episcopi notitia 
prohibemus institui (5). » 

Hanc autem disciplinam decem prioribus Ecclesiae sae- 
culis fuisse generalem, merito quidem conficitur ex iis 
quae praecedenti capite diximus de pristina jurisdictione 
Episcoporum in monachos et regulares. 

Hodiernam vero Ecclesiae disciplinam hac in re ab anti- 
qua non differre, palam est tum ex Tridentina synodo (4), 
ubi ait : « Nec de caetero similia loca (monasteria) erigan- 
tur sine Episcopi, in cujus dioecesi erigenda sunt, licentia 
prius obtenta; » tum ex constitutionibus SummorumPon- 
tificum, Clementis VIII, Quoniam ad institutam (5), Gre- 
gorii XV, Cum alids (6), et Urbani VIII, Romanus Pon- 
tifex (7). Hujus postremae constitutionis partem priorem 
hic subjicimus, quia cseteris recentior est et ad antiquas 
regulas redeundum aperte declarat. 

« URBANOS PP. TUI. 

« Ad perpetuam rei memoriam. 

« Romanus Pontifex, cui Salvator et Dominus Noster, 

(I) IIardui*. Oper. eil. lom. II, coi. 602. 

j2) Ibiil. coi. 1001 . 

(3; Iliiti. coi. 10*9. 

(4) Sess. 23, Dt licgnltirihu*, ca|>. 3 in line. 

(3) Magnum Bullarium Romanum, lom. III, coi. 162, edit. Luxemburgi, 
1727. 

(G) tbM. coi. 46*. 

(7) Ibi ! toni IV, coi. 61. 

qui Caritas est et Deus pacis, universalis Ecclesiae credidit 
principatum, ea interdum, quae certis etiam rationabilibus 
de causis a Sede Apostolica concessa sunt, ipsa subinde 
rerum experientia suadente, et majoribus ex causis, quibus 
praesertim personarum sub suavi religionis jugo Altissimo 
famulantium paci et quieti consulitur, lilibusque ac con- 
troversiis inter eos obviam itur, revocat et immutat, in 
hisque pastoralis sollicitudinis et providentiae suae stu- 
dium interponit, prout rerum et temporum qualitatibus 
debite pensatis, conspicit in Domino salubriter expedire. 

» Cum itaque, sicut Nobis innotuit, complures licentiae 
sum sive facultates a nonnullis Romanis Pontificibus prae- 
decessoribus nostris per diversos Ordinum, etiam Mendi- 
cantium, Congregationum, Societatum et aliorum Regula- 
rium Institutorum superiores, seu alios eorum nomine, 
ubique locorum monasteria, domos, collegia, conventus et 
alia loca regularia, quovis nomine nuncupata, servata 
dumtaxat SS. canonum et concilii Tridentini decretorum 
forma, de sola Ordinarii licentia, seu etiam forsan non ser- 
vata forma et absque licentia hujusmodi, et contra decreta 
a Sede Apostolica super praemissis edita fundandi , eri- 
gendi et instituendi, importunis precibus, seu etiam motu 
proprio vel alias obtenlm et exortae fuerint : idcirco Nos 
omnes et quascumque licentias et facultates hujusmodi 
litterasque desuper tam sub plumbo quam in hujusmodi 
forma Brevis desuper expeditas , earumque tenores etiam 
veriores, et dat. praesentibus, ac si specifice et singillatim 
exprimerentur et insererentur, pro plene et sufficienter 
expressis et ad verbum insertis habentes, justis de causis 
animum nostrum moventibus, motu pro prio, non ad alicu- 
jus Nobis super hoc oblatae petitionis instantiam, sed ex 
certa scientia ac matura deliberatione nostris, deque 
Apostolicae potestatis plenitudine omnes et quascumque 
licentias et facultates hujusmodi, litterasque desuper tam 
sub plumbo quam in eadem forma Brevis expeditas, 
omniaque et singula in eis quomodolibet contenta et 
expressa, etiam quoad erectiones, fundationes et institu- 

tiones monasteriorum, collegiorum, domorum, conven- 
tuum et aliorum locorum regularium hujusmodi, quae 
suum nondum sortitae sunt effectum, tenore praesentium 
perpetuo revocamus, cassamus, abrogamus et annullamus, 
viribusque et effectu prorsus evacuamus. » 

» Praeterea Ordinum etiam Mendicantium, Congrega- 
tionum, Societatum et aliorum Institutorum regularium 
superioribus, quocumque nomine nuncupatis, caeterisque 
personis, ad quos spectat, in virtute sanctae obedientiae, ac 
sub poena privationis vocis activae et passivae, necnon 
officiorum quorumcumque, ac inhabilitatis ad illa et in 
alia in futurum obtinenda, necnon etiam excommunica- 
tionis, ipso facto incurrendis poenis interdicimus et pro- 
hibemus, ne licentiarum seu facultatum per Nos, ut prae- 
fertur, revocatarum et annullatarum, sive alio quovis 
praetextu vel causa , etiam quantumvis privilegiata , nova 
monasteria, collegia, domos, conventus et alia loca regu- 
laria hujusmodi nisi de expressa Ordinariorum licentia, ac 
servata in omnibus et per omnia SS. canonum et concilii 
Tridentini necnon constitutionibus fel. record. Clemen- 
tis VIII, quae incipit Quoniam ad institutam, sub dat. 
Roma? apud S. Marcum sub annulo Piscatoris die 23 julii 
1605, ac decretorum de mandato ejusdem Clementis nec- 
non san. mcm. Gregorij XV , Rom. Pont, praedecessorum 
desuper editorum forma, recipere, erigere, fundare seu 
alias quomodolibet instituere seu incepta finire et absol- 
vere audeant seu praesumant. » 

Liquet igitur, monasteria construi non posse nisi ex 
licentia Episcopi dioecesani; atque haec licentia debet esse 
expressa, nec sufficit tacita, ut patet ex allatis verbis 
Urbani VIII. 


II. 

Magna quidem exstitit controversia, an in erectione mo- 
nasterii praeter consensum Episcopi dioecesani requirenda 

etiam esset auctoritas Romani Pontificis? Sed non est cur 
in hac quaestione immoremur, quum Benedictus XIV (d) 
certiores nos reddat, receptam in tribunalibus Romanis 
sententiam esse, auctoritatem istam requiri, ubi ait : 
« Statuit S. Trideutina synodus, sess. 25, de Regularibus, 
cap. 3, ne monasteria seu domus tam virorum quam 
mulierum de esetero erigantur sine Episcopi, in cujus 
dioecesi erigenda sunt, licentia prius obtenta. Hinc vero ali- 
qui inferunt, ad erectionem novi monasterii in aliqua 
dioecesi sufficere licentiam Episcopi dioecesani, absque eo 
quod Romani Pontificis auctoritas ad id requiratur, et 
maxime ubi agitur de Episcopis ultra montes constitutis; 
propterea quod Innocentii X constitutio, quae habetur 
num. 27, in Bullario Romano, tom. 4, quaeque Romani 
Pontificis auctoritatem in hu jusmodi erectionibus necessa- 
riam declarat, de Italia et adjacentibus insulis tantummodo 
loquitur. At, cum jampridem ante Tridentiuum concilium 
regularibus interdicta fuerit novorum monasteriorum 
cquisitio sine expressa licentia Apostolicae Sedis, ut 
videre est in cap. Religionum, § Confirmatos , Ve religiosis 
domibus, in sexto, et in cap. Cum ex eo, De excessibus Prce- 
iatorum, eodem lib. 6, satis patet, nihil a Tridentina synodo 
detractum fuisse ejusdem Apostolicae Sedis auctoritati 
jam pnecedenter stabilitae; sed illud dumtaxat statutum 
fuisse, ut, praeter eam, Episcopalis quoque auctoritas et 
licentia in iisdem erectionibus interveniret. Quare com- 
munis hodie et in tribunalibus recepta est opinio, non 
licere regularibus, tam intra quam extra Italiam, nova 
monasteria aut conventus sive collegia fundare sola Epis- 
copi localis auctoritate; sed Apostolicae Sedis licentiam 
praeterea necessariam esse. » 

Idem S. Sedes etiamnum requirere videtur; nam inter 
facultates Visitatori et Delegato Apostolico ordinum regu- 
larium in Ditione Belgica non ita pridem concessas repe- 
ritur facultas : « Licentiam impertiendi religiosis jam in 

(t) De Synodo Diaeesana, lib. IX, cap. t, nura. 9. 

communitate constitutis novitios ad habitum recipiendi, 
et expleto tyrocinio ad soiemnem professionem admit- 
tendi... dummodo tamen monasterium aut conventus sit 
jam a S. Apostolica Sede approbatus. » Unde palam est, 
praedictam S. Sedis auctoritatem pro monasteriis in Belgica 
ditione erigendis saltem generat™ requiri. His tamen non 
obstantibus fieri posset, ut aliqui ordines regulares ex 
peculiari privilegio a petenda Sedis Apostolicse licentia 
adhuc essent liberi. At hac libertate qui uti vellent, eam 
probare deberent. 


IU. 

Verum quod ad licentiam Ordinarii loci attinet, quam 
concilium Tridentinum et Summi Pontifices modo laudati 
pro monasterii erectione requirunt, statui inprimis debet, 
istis legibus comprehendi omnes quotquot sunt regulares. 
Manifestum enim est, finem Summorum Pontificum in iis 
constitutionibus fuisse , ut decori et splendori omnium 
regularium ordini™ consulerent, et obviarent incommo- 
dis, quae non servatis praedecessorum suorum mandatis 
jam orta erant et facile inposterum oritura praevidebant. 
Atque ex hoc solo capite merito conficitur, praedictis 
constitutionibus omnes regularium ordines comprehendi. 

Sed et ipsa constitutio Urbani VIII aperte id adslruit, 
quum agat de ordinibus etiam Mendicantium, Congrega- 
tionibus, Societatibus et aliis Institutis quocumque nomine 
nuncupatis. Comprehenduntur igitur omnes ii qui religio- 
sorum modo vivunt, etiamsi non sint approbatae alicui 
regulae adstricti, ut sunt clerici saeculares in congregatio- 
nibus viventes. Et revera certum est, ante laudatis consti- 
tutionibus comprehendi omnes regulares exemptos, qui 
regulam a S. Sede approbatam profitentur. Alii vero, hoc 
ipso quod exempti non sunt et hujusmodi regulam non 
profitentur, Ordinario loci subjiciuntur; atque ita nulla 

quidem ratione a petenda licentia Ordinarii liberi esse 
possunt in erectione monasterii, conveDtus vel domus. 


IV. 


Praeterea in eadem etiam constitutione Urbanus VIII 
indicat, pro quibusnam regularium aedificiis Ordinarii 
licentia sit necessaria; memorat enim monasteria, domos, 
collegia, conventus et alia loca regularia, quovis nomine 
nuncupata. Disceptatum quidem fuit, an supra allatae 
constitutiones etiam extendendae essent ad regularium 
hospitia; verum nulla videtur adesse ratio, ob quam affir- 
maremus ea sine Ordinarii licentia aediGcari posse. Quod 
idem quoque docet Benedictus XIV (1) his verbis : « Si res 
esset de aliquo simplici hospitio, quod pro regularium 
iter habentium commodo aediGcari vellet, Episcopi localis 
licentia ad id sufficeret, etiam non accedente Apostolicae 
Sedis auctoritate. » 


V. 


Quamvis in praedicta constitutione non Gat expressa 
mentio ecclesiarum regularium, hae tamen satis clare 
ejusdem verbis continentur, quum de quibuscumque regu- 
larium locis agat.Estque communis Canonistarum senten- 
tia, hac constitutione ecclesiarum regularium aeque ac 
monasteriorum constructionem intelligi. Insuper jure 
communi (2) jam cautum erat, ne regulares praeter assen- 
sum Episcopi dioecesani ecclesias fundarent; verba enim 
Innocentii IV haec sunt : « Auctoritate Sedis Apostolicae 


; 1 ) Loc. eit. 

(2) De privilegiis et excessibus privilegiaturmn, cap. 14 . Cumolim. et De 
privilegiis, in Sexto, cap. 4, Auctoritate. 

de fratrum nostrorum consilio statuimus, quod oratoria 
vel capellas in locis non exemptis sine diaecesanorum loco- 
rum ipsorum licentia exempti construere non praesumant. » 

Porro Episcoporum consensum, ut regulares ecclesiam 
quamdam construere possint, necessarium esse, etiam 
communis Doctorum sententia est (t). 

Egregie id quoque confirmatur ex resolutione S. Con- 
gregationis Interpretum Concilii Tridentini, data in causa 
Elven. die 9 februarii anno 1754. Casus propositus hic 
erat : Abbas Ulissiponensis monasterii S. Benedicti in 
Eivensi dioecesi ecclesiam aedificari curaverat prope 
domum quae ad ordinem S. Benedicti pertinebat, incon- 
sulto tamen Eivensi Episcopo. Opere completo, abbas, 
etiam inconsulto Episcopo, ecclesiam benedixit, adscitis 
nonnullis sacerdotibus, qui sacra agerent in nova ecclesia 
etiam diebus festis, et populo SS. Eucharistiae sacramen- 
tum ministrarent. Certior de his omnibus factus Episco- 
pus Elvensis ecclesiam interdixit, et processum instituit 
adversus sacerdotes tum saeculares tum regulares, qui in 
eadem ecclesia Sacra egerant. Abbas contra hanc Episcopi 
agendi rationem Nuntium Apostolicum appellavit; Epis- 
copus autem Summum Pontificem adiit, ac postulavit, ut 
ipse, audito Nuntio, causam definiret. Datis igitur ad 
Nuntium litteris, auditus fuit Episcopus, auditus fuit et 
abbas. Proponebat abbas et urgebat ordinis sui privile- 
gia; Nuntius Apostolicus nihilominus rescripsit , se ju- 
dice, Episcopum in ea re legitimo suo jure usum fuisse. 
Postquam Nuntius Apostolicus opinionem suam aperuis- 
set, cognitio causae ad S. Congregationem Concilii delata 
fuit, abbate jam monito a Nuntio, ut jura sua S. Congre- 
gationi proponeret ; sin minus resolutionem in ejus contu- 
maciam captum iri. Nono mense jam elapso, abbas non- 
dum in jus venerat. Ad instantiam igitur Episcopi Elvensis 
haec dubia S. Congregationi proposita fuerunt : 


(I) Cfr. Barbos*, De officio ct potestate Episcopi , part. II , allegat. 26, 
nun) . 3, edit. Lugdun., 1698. 

I. An licuerit Abbati S. Betiedicti civitatis Lisbonce eccle- 
siam ruralem tedificare in villa de Alandkoal, inscio Epis- 
copo Elvensi, eamque solemniter benedicere, sacra peragere 
et sacramentum Eucharistia administrare in casu, etc., et 
quatenus negative. 

II. An sustineatur interdictum latum ab eodem Episcopo, 
ita ut possit etiam prout de jure procedere contra sacerdotes 
soeculares et regulares, qui inibi celebrarunt aut celebrant in 
casu, etc. 

Respondit S. Congregatio : ad primum, Negative; ad 
secundum Affirmative (1). 

Ilmc omnia perspicue quidem probant. Episcopi dkece- 
sani consensum requiri tam ad aedificandam ecclesiam, 
quam ad legitime construendum monasterium. 


§u. 

De forma et solemnitatibus juris ab Ordinario servmulis in 
concedenda licentia monasterium ecclesiamve regularium 
cedificandi. 

I. Sedes Apostolica potest, at non consuevit dispensare a so- 
lernnitatibus de jure servandis in adificandis monasteriis 
vel ecclesiis regularium. 

II. Ordinarius non potest legitime concedere licentiam eri- 
gendi novum monasterium , nisi vocaverit et audiverit 
regulares monasteriorum in vicinia jam existentium, vel 
nisi aliunde ipsi constiterit, regulares vicinos non magnum 
capturos esse detrimentum ex novi monasterii erectione. 

III. Quod si regulares ea in re se per Ordinarii sententiam 

Uesos esse existiment, appellare possunt ad S. Congregatio- 
nem Episcoporum et Regularium. * 

(1) Thesaurus resolutionum S. Congregationis Concilii, loin. XXIII, 

coi. 18, odit. Roroee, 1754. 

IV. Procter regulares vicinos vocari et audiri etiam debent 
alii interesse habentes, inter quos est parochus intra cujus 
parochiae limites monasterium erigendum est. 

V. Parochus tamen vix umquam impedire legitime potest 
erectionem monasterii. 



Quamquam Sedis Apostolicae licentia in construendis 
monasteriis sit expetenda, atque haec sola supplere possit 
omnes soiemnitales, consensum etiam Ordinarii, quae per 
constitutiones Poutilicias ad monasterium aedificandum 
requiruntur; non tamen consuevit S. Sedes hujusmodi 
licentiam impertiri , antequam informationem de utilitate 
novi monasterii construendi et de caeteris jure requisitis 
ab Ordinario loci obtinuerit; et siquando sine praevia 
informatione licentiam concedat, concessio fit ea lege, ut 
Ordinarius loci consentiat, eaque omnia servet, quae a 
jure in aedificandis monasteriis servanda praescribun- 
tur (I). 

Hanc agendi rationem elegit S. Sedes, ut ecclesiasticae 
disciplinae optime esset consultum : ne scilicet turbaretur 
Ordinariorum localium auctoritas, et ne ipsis inconsultis 
in eorum dioecesibus quidquam fieret. Quinimo, quod 
Ordinarii consensum spectat, inprimis quidem merito ex 
jure communi deducitur, consensum istum requirendum 
esse, etiamsi Summus Pontifex in induito aedificandi mo- 
nasterium nullam de eo fecisset mentionem. Nam jure 
communi statutum est (2), religiosis viris, quibus a Sede 
Apostolica indultum est, ut possint ecclesias suo rnonas- 

(I; MiTTHiEccci , Ord. Mio. Officialis curia regularis, cap. 12, uum. 4 , 
edit. Fraiicofurli ad Mcenum, 1711. 

(2) l>t privilegiis et excessibus privilegiatorum , cap. 19. Pastoralis 
(lib. V, tit. 33). 

terio unitas, decedentibus viris quorum curae sunt deman- 
dat», in proprios usus convertere, non licere in possessio- 
nem earum introire inconsulto Episcopo, nisi forte in 
indulgeutia Summi Pontificis id contineatur expressum : 
« quia, inquit Innocentius III, per indulgentiam hujusmodi 
Episcopali juri non credimus derogari. » 

Deinde animadverti debet, communiter receptam esse 
Pragmaticorum doctrinam, indultum sive privilegium 
hujus generis censeri esse concessum salvo jure Ordinarii, 
nisi contrarium exprimatur, et, quum sit odiosum, non 
debere extendi ultra id quod in eo continetur. 

Unde sequitur, si regulares Apostolicum indultum im- 
petraverint sdificandi monasterium, in quo expresse cau- 
tum non est ipsos liberos esse a petendo Ordinarii con- 
sensu, et Ordinarius judicet non expedire, e. g. ob grave 
aliorum detrimentum, ut religiosi viri indultum istud 
exequantur, ipsum posse executionem prohibere. Etenim 
non est verisimile, Supremum Principem id velle conce- 
dere, quod fieri non expedit; semper enim respicit »quita- 
tem, et non vult nisi id quod in Ecclesi* utilitatem 
cedit (l).Quinimo, si Ordinarius pertimescit, ne exeeutio 
indulti vergat in grave aliorum detrimentum, aut alium 
habeat noxium effectum, ipsi non tantum licet ejusmodi 
indulti executionem prohibere, at potius ad id omnino 
tenetur; quia ipsius munus et officium est, damna aliosque 
noxios effectus, quos secuturos praevidet, pro viribus im- 
pedire. 

Si tamen regulares indultum speciale a S. Sede impe- 
travissent ad aedificandum in pr»finito loco monasterium, 
et Ordinarius existimaret e re sacra esse istius executio- 
nem prohibere, hoc in casu opinaremur, regulas ecclesias- 
ticae disciplinae omnino suadere, ut Ordinarius Romanum 
Pontificem de ea re certiorem reddat, eique rationes, ob 
quas executionem prohibuit, exponat. Quod si S. Sedes 


(1) Cfr. Controversae inter Episcopos et Regulares Laureti de Fiukcuh, 
atque observationes Zictiuiif Pasquauci, puri. I, num. ii07. 

non satis firmas haberet rationes ab Ordinario prolatas, 
ac iis non obstantibus executionem urgeret, sententiae 
Summi Pontificis obtemperare tunc deberet Ordinarius, 
et monasterii aedificationem non diutius impedire. 


II. 


Ex iis quae diximus jam patet, quoties de erigendo mo- 
nasterio regularium agitur, Ordinarii localis auctoritatem 
ex jure necessariam esse, nisi Summus Pontifex contra- 
rium expresse statuerit. Attamen in hujusmodi negotio 
Ordinarius auctoritatem suam non pro lubitu potest inter- 
ponere; sed in concedenda vel neganda ea, de qua agimus, 
licentia formam et solemnitates a jure praescriptas obser- 
vare debet. Reliquum igitur est ut inquiramus, quae forma 
quaeve solemnitates sint a jure praescriptae. 

Hac porro in re, praeter jus commune et concilii Tri- 
dentini decreta, praesertim attendendae sunt supra me- 
moratae constitutiones Clementis VIII, Gregorii XV et 
Urbani VIII. Jam vero in primis quidem Gregorius XV 
statuit, de hac re vocandos et audiendos esse religiosos 
superiores aliorum monasteriorum in vicinia existentium, 
nisi Ordinario aliunde constiterit novum erigendum mo- 
nasterium sine aliorum detrimento commode sustentari 
posse. Ejus verba haee sunt, § 3 : « De caetero monasterium, 
conventus, domus, congregatio vel societas religiosorum 
seu regularium cujuscumque, etiam Mendicantium, Ordi- 
nis, Societatis et Instituti, quocumque nomine nuncupen- 
tur, etiamsi de illis expressa et specifica mentio habenda 
esset, in quacumque civitate vel oppido seu quocumque 
alio loco non erigantur, nisi in eo saltem duodecim fratres 
aut monachi seu religiosi inhabitare ac ex redditibus et 
consuetis eleemosynis sustentari valeant, ac priores seu 
procuratores aliorum monasteriorum, conventuum seu 


Digitized by Google 



— 54 — 


domorum aliarum Religionum vel Congregationum aut 
Societatum seu Institutionum hujusmodi, non solum in 
praedictis sed etiam in aliis per quatuor millia passuum 
circumvicinis locis, ad id vocati et auditi fuerint ac tali 
erectioni consenserint, vel alias Ordinariis locorum consti- 
terit, religiosos monasterii, conventus seu domus regularis 
sic erigendi seu erigendae, absque detrimento religiosorum 
in monasteriis seu domibus antea in civitatibus seu locis 
hujusmodi erectis degentium, ibi in numero duodecim 
commode et congrue manuteneri et ali posse. » 

Itaque omni in casu Ordinarius inquirere debet, an 
probabilis spes affulgeat, fore ut duodecim religiosi in 
erigendo monasterio ex reditibus et eleemosynis congrue 
possint sustentari, idque sine notabili detrimento aliorum 
religiosorum in eo loco vel in ejusdem vicinia jam exislen- 
tium. Probe autem est animadvertendum, requiri, ut 
Ordinario constet, sine notabili aliorum detrimento novum 
monasterium erigi posse; quia aliter licentia, quam con- 
cederet, ex communi Jurisperitorum doctrina nulla foret, 
utpote concessa contra formam a jure praescriptam. Jam 
vero ex eo quod Ordinario constare debet, vicinos religio- 
sos non magnum detrimentum capturos esse ex erectione 
novi monasterii, facile intelligitur, regulariter saltem, 
vocandos et audiendos esse regulares in vicinia habi- 
tantes. 


III. 

Si religiosi vocati Ordinario legitime probent, se nota- 
bile detrimentum capturos esse ex erectione novi monas- 
terii, ipsi nulla lege tenentur ad consentiendum in ejus- 
modi erectionem, et Ordinarius petitam ab aliis licentiam 
sedilicandi negare debet. Verum hi qui licentiam petive- 
rant, si stare non velint judicio Ordinarii, jura sua expe- 
riri possunt eoram S. Congregatione Episcoporum et 
Regularium. 

Quod si contingat, ut allegatae vicinorum regularium 
rationes ex judicio Ordinarii non satis probent detrimen- 
tum , et ipsi tamen renuant praestare consensum , tunc 
Ordiuarius poterit, non obstante illorum dissensu, licen- 
tiam impertiri; quae quidem licentia tum plane sufliciet 
ad construendum novum monasterium, nisi postea aliter 
a S. Congregatione Episcoporum et Regularium delinia- 
tur. Nam vicinis illis regularibus etiam jus est, ubi se per 
Ordinarii sententiam laesos esse existiment, ad pr:ed ic- 
tam S. Congregationem instituendi appellationem ; quam 
si tempore utili et servatis dc jure servandis interponant, 
totum negotium in suspenso manere debet, donec a 
S. Congregatione ea de re fuerit pronuntiatum. Haec om- 
nia Gregorius XV in laudata Constitutione luculenter ex- 
pressit his verbis : « Si vero a decreto seu decretis per 
Ordinarios praedictos in causis hujusmodi ferendis legi- 
time appellari contigerit, ex nune pro ea die qua appellatio 
interponetur, ea ad eamdem S. Congregationem (negotiis 
regularium praepositam) una cum toto negotio principali 
devoluta censeatur, appellationeque hujusmodi pendente, 
nihil innovandum esse, irritumque et inane quidquid 
secus super his a quoquam quavis auctoritate scienter vel 
ignoranter contigerit ordinari, decernentes, quibuscum- 
que in contrarium facientibus non obstantibus. » 


IV. 


Praeter superiores monasteriorum Ordinarius vocare et 
audire debet alios interesse habentes, ut palam est ex ea- 
dem constitutione Gregorii XV, ubi ait, Clementem VIII 
decrevisse, « Ordinarios locorum licentiam ad novos con- 
ventus cujuscumque, praesertim Mendicantium, ordinis, 
in civitatibus et in locis eorum ordinariae jurisdictioni sub- 
jectis erigendos, impertiri non posse, nisi vocatis et audi- 
tis aliorum... conventuum prioribus seu procuratoribus 
et aliis interesse habentibus. » 

Jam vero ex communi Pragmaticorum sententia (1) paro- 
chus, intra cujus parochiae lines erigendum est monaste- 
rium, annumeratur iis quorum interest, si de monasterii 
aedificatione agitur; quia in ecclesia, quse una cum mo- 
nasterio aedificabitur, administrari poterunt sacramenta, 
aliaque plura fieri, ex quibus parocho praejudicium in- 
ferri possit. Atque adeo quidem ex Canonistarum doc- 
trina necessarium est, et ita ad valorem concessionis 
pertinet, ut parochus vocetur et audiatur, ut, si nec voca- 
retur nec audiretur, licentiam nullam et irritam fore con- 
tendant. 

Ilis autem fere rationibus nituntur : 1° Ordinariorum 
potestas in concedenda licentia monasterium aedificandi 
non est absoluta, sed condilionata, pendens ab observan- 
tia formae praescriptae, ut constat ex verbis modo allatis 
constitutionis Gregorii XV. Etenim si Ordinarii non pos- 
sunt impertiri licentiam nisi vocatis et auditis interesse 
habentibus, ubi haec conditio deficit, potestas quoque de- 
ficit ; atque adeo corruit licentia defectu potestatis in con- 
cedente. 2“ In constitutionibus Pontificiis praescribitur 
forma servanda in concessione licentiae; atqui forma non 
servata, corruit actus. 3° In iisdem constitutionibus con- 
tinetur decretum irritans, quo irritum et nullum redditur 
quidquid fit in contrarium (2). Haec porro non tantum 
probant, irritam fore licentiam quam Ordinarius, parocho 

(1) Piciutelli, Consultatione s ranonica, lom. I , consuit. 179, num. 31. 
edit. Colonia: Allobrogum, an. 1700 ; Reifferstvel, Jus canonicum univcr- 
tum . liii. III, til. AS , num. 551, edit. Homtc, 1831 ; Schmalzgrceber, Jus 
ecclesiasticum universum, lib. III, tit. 30, num. 55, edit. Ingolsladii, 1726 i 
Pa* Jordakus, E lucubrationes tliversce, lib. V, tit. 8, num. 39, edit. Colonia? 
Allobrogum, 1729 ; Barbosa, I)e officio et potestute Episcopi, pari. II, alle- 
gat. 20, num 5; Vertriglia , Praxis notabilium rerum, annotatione 18 , 
$ unico, num. 21, edit. iNeapoli, 1049; Leurerius, Forum ecclesiasticum, 
seu jus canonicum universum , lib. 111 , tit. 48 , qutesl. 997 , num. 3 , edit. 
Augusta; Vindelicorum, 1737 ; Nicollis, Praxis ranonica, toni. 1, De cedi- 
fi 'ulionc ecclesiarum, liti. E, § 1 , num. 7, edit. Salisburgi, 1729; Card. 
Petra, Commentaria ad Constitutiones Aposlolicas, tom. 1 , in constil.I! 
Paschalis II, num. 3). 

(2; Cfr. Laureti de Frarchis, Oper . cit., pari. I, num. 511. 

inconsulto, sed illam etiam quam , regularibus vicinis in- 
consultis, impertiretur. 


V. 


Verum, etsi Canonistae communiter doceant parochum 
loci de jure vocandum esse et audiendum, antequam Or- 
dinarius licentiam monasterium aedificandi concedat, 
idque ad formam concessionis pertinere , opinamur 
tamen res ecclesiasticas hodie in plerisque provinciis ita 
esse comparatas, ut, si tantum agatur de erigendo monas- 
terio, et non simul aedificetur ecclesia regularium, paro- 
chus vix umquam possit legitime monasterii erectionem 
impedire, quum non nisi perraro ex hujusmodi erectione 
vel ipse vel parochialis ecclesia notabile capere possit de- 
trimentum. 

At, ubi sermo est de aedificanda ecclesia regularium 
sive una cum monasterio , sive postquam aedificatum jam 
est monasterium et in eo jam introducti sunt regulares, 
res omnino aliter videtur decidenda; ut ex § proxime se- 
quente patebit. 


§ IH. 


De jure parochi, intra cujus parochice fines ecclesia regula- 
rium est aedificanda. 

I. Ordinarius vocare et audire debet parochum loci, ante- 
quam regularibus licentiam concedat ecclesiam aedifi- 
candi. 

II. Ut impedire possit parochus, ne ecclesia regularium aedi- 
ficetur, necesse est ut prudenter praevideatur grave daim- 

3. 

num ex islius aedificatione inferendum esse suce parochiali 
ecclesiae. 

III. Sententia Canonistarum est, quce decisione S. Rotae Ro- 
mance confirmatur , grave damnum ecclesice parochiali 
inferri posse ex diminutione concursus populi ad paro- 
chialem ecclesiam, quce sequatur ex cedificatione nova; eccle- 
sia; regularium. 

IV. Illud praesertim verum est hodiernis temporibus, in nos- 
tra aliisque circumvicinis provinciis, ubi plerceque ecclesim 
parochiales certis redditibus fere carent. 

V. Nec obstat , magistratum civilem constituisse annuam 
pensionem Ecclesice ministris, 

VI. Et cavisse, ut, si constet redditus parochialis ecclesice 
divino cultui persolvendo non esse sufficientes, ex cerario 
publico compleantur. 

VII. Ecclesia parochialis grave etiam damnum capere exeo 
potest , quod ex cedificatione ecclesice regularium donatio- 
nes inter vivos aut mortis causa, qua: in illam conferri 
consueverant, notabiliter imminuantur. 

VIII. Grave damnum lem porale, jirout illud in jure acci pi- 
lur, sufficit ad impediendam aedificationem ecclesice regu- 
larium. 

IX. Summatim traduntur ea, qua; Ordinarius observare debet 
in concedenda vel neganda licentia aedificandi monaste- 
rium vel ecclesiam regularium. 

X. Si contingat a sententia Ordinarii appellari, queenam 
ratio et methodus tunc servanda est, ut appellatio legitime 
interponatur. 

XI. Quid juris, si regulares, neglectis SS. Canonum statutis 
et Summorum Pontificum constitutionibus, monasterium, 
ecclesiam vel alium locum regularem aedificent; et quasnam 
poenas ecclesiasticas tunc ipso lacto incurrant ? 

I. 

Antequam inquiramus, quandonam parochus aedifica- 
tioni ecclesiae regularium contradicere legitime possit, 
monuisse juvabit, jure communi (t) cautum esse, ne ulla 
ecclesia in praejudicium alterius ecclesiae, praesertim pa- 
rochialis, aedificetur. Atqui ex jurisperitorum sententia 
certum est jus commune favorabile esse, quia in favorem 
boni publici conditum est. Unde sequitur, derogationem 
juris communis, utpote odiosam, non agnosci debere, nisi 
ea perspicue ex verbis Summi Principis possit probari. 
Verum tantum abest ut Summi Pontifices, speciati m ii qui 
de erectione ecclesiarum aliorumque regularium locorum 
tractarunt, constitutionibus suis juri communi derogave- 
rint, ut potius idem enixe confirmarint. Nam ex iis quae 
antea diximus, jam constat, Urbanum YIU, constitutione 
Romanus Pontifex, apertis verbis sancivisse, ne construan- 
tur monasteria... et alia loca regularia quovis ‘nomine nun- 
cupata (quibus procul dubio comprehenduntnr regularium 
ecclesiae), nisi servatis in omnibus et per omnia sacrorum 
cananum, concilii Tridentini et praedecessorum suorum 
decretis. 

Statina vero ac agnoscitur, fas non esse ut ecclesia re- 
gularium in praejudicium parochialis ecclesiae aedificetur, 
agnoscendum quoque est, parochum legitime posse eccle- 
siae suae jura vindicare, siquando haec per istiusmodi aedi- 
ficationem in discrimen vocentur aut laedenda praevidean- 
tur. Atqui vidimus, idem sancitum esse in constitutione 
Gregorii XV, Cum alias, ubi mandat vocandos et audien- 
dos esse interesse habentes in aedificatione monasteriorum, 
sive (ut ex communi Canonistarum sententia confecimus) 
regularium ecclesiarum. Manifestum enim est, interesse 
habentibus annumerari debere parochum, in cujus paro- 

(1) De novi operit nuntiatione, cap. t , Intelleximus (lib. V, tit. 32). 

chia ecclesia est erigenda, idque praesertim ob damnum 
quod ecclesia sua ex ea aedificatione capere possit. Quod 
si parochus annumeratur iis quorum interest, etiam erga 
ipsum eadem forma eaedemque solemnitates servari de- 
bent, quae erga caeteros inleresse habentes servandae prae- 
scribuntur; atque adeo parochus jure suo exigit ut voce- 
tur et audiatur, quoties jus istud aliis interesse habentibus 
ex constitutionibus Summorum Pontificum competit. 

Nec quis existimet, jura et SS. Canonum interpretes 
hic agerede parocho dumtaxat, qui beneficium parochiale 
in perpetuum habet, non autem de illo, qui dicitur ad 
nutum amovibilis, hoc est, qui ex gravi causa, etsi ea non 
sit in jure expressa, amoveri potest. Nam jus commune 
inprimis constituit, ut § sequenti patebit, ne ecclesia in 
alterius, praesertim parochialis ecclesiae damnum aedifice- 
tur; neque definit necesse esse, ut parochus ecclesiae prae- 
fectus sit ad tempus vel in perpetuum. Et revera, num per 
regularium ecclesiae aedificationem parochialis ecclesia 
forsitan minus damnum caperet, si istius rector ad nutum 
Ordinarii amoveri possit, quam si amoveri nequeat nisi 
in casibus a jure expressis? Praeterea Summi Pontifices 
jubent, ut vocentur et audiantur interesse habentes ; jam- 
vero iterum perspicuum est, ubi de aedificanda regula- 
rium ecclesia agitur, parochi amovibilis ipsiusque eccle- 
siae tanti interesse posse, quanti rectoris perpetui. Atque 
ex his jam efficitur, quare SS. Canonum interpretes, ubi 
de hoc parochorum jure agunt, ne verbo quidem distin- 
guant inter parochos prioris et posterioris generis. 

II. 

His praemonitis, quaeri jam debet, quibusnam in casi- 
bus parochus possit legitime et cum etfectu, ut aiunt, 
contradicere erectioni ecclesiae regularium, ita quidem 
ut, parocho invito, Ordinario fas non sit regularibus im- 
pertiri licentiam aedificandi ecclesiam? 

ui quaestio haec recte solvatur, ante omnia ponderari 
debet damnum, quod, omnibus perpensis, ex hujusmodi 
aedificatione praevidetur inferendum ecclesiae parochiali. 
At sedulo observandum est, etsi jura vetent ne in praeju- 
dicium parochialis ecclesiae alia aedificetur, juris tamen 
sententiam non esse, a parocho propter ecclesiae suae 
praejudicium quodcumque, etiam leve, impediri posse al- 
terius ecclesiae constructionem; nam leve praejudicium 
aestimari non solet. Necesse igitur est , ut damnum, quod 
praevidetur, vere sit grave. At quandonam in hoc rerum 
genere damnum haberi debeat grave, jura non definive- 
runt; quapropter Ordinarius illud ex bono et aequo diju- 
dicare debet, habita praesertim ratione doctrinae a juris- 
consultis in hanc rem traditae, et decisionum etiam 
causarum , quae in similibus negotiis a supremis tribuna- 
libus emanarunt. 


III. 


Age vero, ubi SS. canonum doctores consulimus, per- 
spicuum fit, ipsos in ea esse sententia, considerari om- 
nino debere damnum, quod ecclesiae parochiali, intra 
• cujus limites ecclesia est aedificanda, praevidetur inferen- 
dum, potissimum ex eo capite, quod per istam aedifica- 
tionem fieri possit, ut concursus populi in parochiali 
ecclesia diminuatur; quo diminuto, eleemosynae et obla- 
tiones etiam diminuuntur, quae a Christi fidelibus in paro- 
chiali ecclesia solent offerri. Ubi igitur prudenter praevi- 
deri potest futurum, ut per novae regularium ecclesiae 
erectionem concursus populi ad parochialem ecclesiam ita 
diminuendus sit, ut eleemosynae et oblationes consuetae 
notabiliter in eadem sint diminuendae, et ex ista diminu- 
tione ecclesiae parochiali grave inferretur praejudicium , 
in hoc casu, inquam, Canonistae constanter docent , paro- 
chum legitime posse erectioni novae regularium ecclesiae 

contradicere, atque Ordinariam, parocho invito, nou posse 
regularibus licentiam aedificandi praebere. 

Et ne videamur in re tanti momenti Canonistarum auc- 
toritatem parum considerate laudare, sententiam aliquo- 
rum Doctorum, qui in hac materia bene versati passim 
existimantur, ad verbum hic describere juvat. 

Pignatelli (t), agens de monasteriorum et ecclesia- 
rum erectione, primo quidem sic loquitur : « Exigitur 
pernecesse consensus parochi sive capituli, penes quod 
residet cura animarum , intra cujus parochiae limites con- 
ventus aedificandus est, sine quo aedificari non potest; 
nam cum in nova ecclesia sepeliri debeant fidelium cor- 
pora, ministrari sacramenta, aliaque plura fieri, ex qui- 
bus generari potest praejudicium parocho, illius consensus 
ita est necessarius, ut absque eo fundatio novi monaste- 
rii non sustineatur, ut late firmant citata* decisiones in. 
Gssaraugustana , Fundationis, *coram Bevilaqua, Meltio, 
Cerro, et in dicta Toletana, Manutentinnis , coram 
Meltio. )> Deinde luee addit (2) : « Ubicumque adest peri- 
culum diminutionis concursus, ac proinde pra*judicii, 
parochi sunt legitimi contradictores. » 

Barbos» (3) ait : « ln concedenda hujusmodi licentia 
(aedificandi monasterium aut ecclesiam regularium) debet 
Episcopus maxime attendere, si monasterium aut alterius 
cujuscnmque erectio praejudicet quoquo modo ecclesiae 
parochiali; eo namque casu assentiri minime debet; et 
curato licet contradicere, aodiendusque est in sua prae- 
tensione, ex Guidonis Papae decis. 370, » 

Ventriglia (3) : « Debet Episcopus, inquit, in conce- 
denda licentia novae erectioni loci regularium observare 
et attente inspicere, si monasterium aut alterius cujus- 
cumque erectio prapjudicet quoquo modo parochiali 
ecclesiae; nam in tali casu debet omnino Episcopus vel 

(1) Loc. c it. 

(2) Num. 56. 

(3; Loc. cil. 

(♦) Loc. eit. 

alius Ordinarius licentiam denegare. Immo parochus in 
hac nova erectione est audiendus pro suo interesse, et 
etiam vocandus juxta dispositionem citatse constitutionis 
Clementis VIII, mandantem non posse locorum Ordina- 
rios hujusmodi licentias in praedictis novis erectionibus 
concedere, nisi vocatis et auditis regularibus ejusdem 
loci et aliis interesse habentibus; ex his enim qui possent 
habere interesse in dictis novis erectionibus, ultra re- 
gulares alios, principalis est parochus , propterea au- 
diendus, ut tenet Campaniia in Diversorio jur. canon. 
rub. 12, cap. 13, sub num. 81; Rica, Decis. 131, num. 1, 
part. 4. » 

Neque ab hac Canonistarum doctrina differt S. Rotae 
Romanae sententia , ut liquet ex decisione, quam dedit in 
una JiNDER., Privilegiorum, die 24 januarii 1648, coram 
Rojas (1), qua judicata fuit causa, cujus facti species haec 
erat : Cum patres 'JTheatiui civitatis Januensis jam prae- 
fecti erant ecclesiae parochiali S. Siri, in eaque residerent, 
patres Oratorii S. Philippi Nerei in ecclesia S. Pancratii, 
quae sita erat in vicinia ecclesiae S Siri, recipi et residere 
conabantur. Patres Theatini huic receptioni et residen- 
ti* contradixerunt; quae res ubi ad tribunal S. Rotae de- 
lata esset, resolutum fuit, non licere patribus Oratorii 
residere in ecclesia S. Pancratii. Inter alias rationes deci- 
dendi « consideratum fuit, maximum detrimentum fore 
allaturum patribus Theatinis, si presbyteri Oratorii resi- 
derent in ecclesia S. Pancratii, quae non distat ab eccle- 
sia S. Siri spatio 140 cannarum. Quo stante, diminuere- 
tur concursus populi in praedicta ecclesia S. Siri, et 
consequenter eleemosynae, quao ex Christi-fideliuin con- 
cursu uberiores fiunt erga («tres Theatinos ex illis viven- 
tes; ita ut ex diminutione dicti concursus et eleemosyna- 
rum diminuerentur etiam alimenta Theatinis ex eisdem 
provenientia , quod lex abhorret. 

« Non obstat (ita S. Rota loqui pergit), quod patres Ora- 
ti) Cfr. Picimtuu, Ojter. cit. tom. X, ponsoll. 12, num. 18 et scq. 

torii habeant proprios redditus a fundatore assignatos ; 
quia non ab eorum sed a Theatinorum egestate praejudi- 
cium desumitur, et sufticit omne praejudicium aliunde 
etiam quam ex mendicitate seu quaestuatione ecclesiae 
vicinae resultans. » 

Si haec probe considerantur, apertum est, Canonisla- 
rum et S. Ilotae sententiam esse, per aedificationem eccle- 
siae regularium grave damnum parochiali ecclesiae inferri 
posse, idque propter fidelium ad parochialem ecclesiam 
concursus diminutionem, quae ex ista aedificatione sequi- 
tur; atque ideo parochum in tali casu esse legitimum 
contradictorem. 

Neque necesse est hic aliorum Doctorum verba pro- 
ferre; nam quum agnoscant parochum a jure annumerari 
iis qui interesse habent in aedificatione ecclesiae regula- 
rium, eumque propterea audiendum esse, antequam Ordi- 
narius impertiri possit licentiam aedificandi ecclesiam, 
hoc ipso idem teneant necesse est, quod ab aliis aperte 
doceri allatis ipsorum verbis audivimus. 


IV. 


Ad haec animadvertere praestat, si ex communi Cano- 
uistarum doctrina, multis quidem ecclesiasticorum tribu- 
nalium sententiis confirmata, fieri possit ut ecclesia 
parochialis ex aedificatione ecclesiae regularium ob dimi- 
nutionem concursus fidelium tantum capiat detrimentum, 
ut parochus contradicere atque legitime impedire hu- 
jusmodi aedificationem queat, quanto magis hodiernis 
temporibus in nostris aliisque vicinis provinciis ecclesias- 
ticis jus istud parocho competat? Nam eo tempore, quo 
a Summis Pontificibus hoc jus sancitum fuit, et jurispe- 
riti illud explicaverunt, parochiales ecclesiae generatim 
erant satis dotatae, ut redditibus fixis, ex bonis immobili- 
bus plerumque provenientibus, abunde esset provisum 

omnibus iis, quae ad divinum cultum perficiendum, ad 
reparandam ecclesiam, et ad ejusdem ministros honeste 
sustentandos necessaria erant; al contra hodiernis tempo- 
ribus ea omnia fere ex solis eleemosynis et fidelium obla- 
tionibus pro parochiali ecclesia quaeri debent. Nemo 
enim ignorat, saeculo elapso ad finem vergente parochia- 
les ecclesias in universo Gallicanae reipublicae territorio 
spoliatas fuisse omnibus bonis, non tantum mobilibus et 
immobilibus, quae ad ecclesiae fabricam, ut aiunt, perti- 
nebant, sed et iis quae beneficiorum, etiam simplicium, 
vel fundationum dotem constituebant, aliisque universis 
quae in sustentationem parochi aliorumque ministrorum 
erant acquisita. Civilis magistratus bona ista fere omnia 
vendiderat, vel hospitalibus aliisve institutis civilibus in 
pauperum subsidium addixerat, quum de restituendis 
bonis, quae nondum fuerant alienata, cogitaret. Nihil 
mirum igitur, statum parochialium ecclesiarum, si paucas 
excipias, in his regionibus hodie adhuc esse miserum, 
et parochos debere omnem curam ac sollicitudinem im- 
pendere, ut ecclesiae reparationi, sacrae supellectili, 
custodis et cantorum sustentationi , caeterisque ad divi- 
num cultum necessariis providere possint. Quid enim? 
Quinam sunt praecipui fontes, e quibus redditus ecclesia- 
rum parochialium hodie proveniunt? Si non ad unum om- 
nes, saltem longe major parochorum pars fatebitur, reddi- 
tus praecipuos ecclesiis suis venire ex locatione subselliorum 
in aede sacra et ex oblationibus seu eleemosynis quas fideles 
inter sacrorum solemnia offerunt; qui redditus si nota- 
biliter minuerentur, divinus cultus non posset amplius, ut 
decet, in plerisque parochialibus ecclesiis persolvi. Et ne 
temere haecaflirmavissevideamur(nam in re tanti momenti 
summa prudentia opus est), lectorem rogamus, ut con- 
sulat statum activum et passivum, quem vocant, paro- 
chialium ecclesiarum, praesertim datorum et acceptorum 
rationem, quam parochus quilibet singulis annis Ordinario 
suo reddere debet. Inde haec omnia explorata habebit. 

Age porro redditus hujus generis sunt omnino acciden- 

tales, et prorsus a concursu fidelium ad parochialem 
ecclesiam pendent. Itaque ubi regulares in vicinia vel 
prope aedem parochialem aedificare volunt ecclesiam, in 
qua statis horis missae celebrarentur, verbum Dei praedi- 
caretur, Eucharistiae ac Poenitentiae sacramenta adminis- 
trarentur, et parochus prudenter praevideat fidelium con- 
cursum ad ecclesiam suam per aedificationem istam ita 
diminutum iri, ut inde grave eidem ecclesiae inferendum 
esset damnum, in his rerum adjunctis, inquam, parochus, 
secundum ea quae superius diximus, hujusmodi erectioni 
se opponere legitime potest. Quin imo, si ita comparatus 
est status sute ecclesiae, ut propter diminutionem concur- 
sus pertimescere debeat, ne expensis pro divino cultu 
necessariis inposterum providere queat, non tantum ipsi 
jus est, sed et officium et grave munus, erectionem eccle- 
siae regularium totis viribus impedire; nam vi officii sui 
jura ecclesiae suae tueri dpbet, non enim dominus, sed 
probus defensor est et vindex jurium ecclesiae cui praepo- 
situs est; neque ei fas est permittere, ut se conscio ali-^ 
quid fiat quod de jure fieri prohibitum est, et ex quo 
ecclesia sua grave detrimentum caperet. 

V. 

Etsi haec clara sint atque perspicua , in mentem tamen 
alicui venire posset, nos plus aequo miserabilem statum 
ecclesiarum parochiaiium exaggeravisse, quandoquidem 
magistratus civilis in compensationem bonorum quae ec- 
clesiis et parochis praeripuit, non tantum annuam pensio- 
nem constituit ecclesiae ministris, verum etiam expresse 
cavit, ut, si constet, redditus parochialis ecclesiae mino- 
res esse quam ut divinus cultus, ut par est, perfici possit, 
ex aerario publico civitatis vel pagi, in quo sita est paro- 
chialis ecclesia, quod deest, suppleatur (1). 

tl) Cfr. lirret regtemcnlaire des fabriques du 30 decembre 1809, ari. 92 : 

Verumtamen, quod inprimis annuam pensionem atti- 
net, quam magistratus civilis parochis addixit, peto, an 
baec tanta sit, ut, si ex ea honestae suae sustentationi pro- 
videant, superflua habere possint, quae in ecclesiae repa- 
rationem aliaque ad divinum cultum necessaria impen- 
dant? Id nemo quidem aflirmaverit. Sed praeterea (et hoc 
sedulo observari debet) parochus est paler pauperum; 
ipsum prae caeleris eleemosynae quaeritandae gratia con- 
veniunt pauperes et manifesti, et non manifesti ac vere- 
cundi, qai plerique nemini nisi soli parocho egestatem 
suam patefacere audent. Quotiesne, dum sacramenta, 
exeuntium praesertim, administrat, infirmorum egentium 
inopium beneficio levare debet? Nonne crebro accidit, ut 
corporali pauperum indigentiae succurrendo, viam sibi 
sternere debeat, qua spiritualibus eorum necessitatibus 
subvenire possit? Atque hac in re parochorum conditio 
recentioribus temporibus etiam multum est immutata; 
nam ante perturbatam rempublicam Gallicanam in his 
regionibus ubique locorum erant Mensa Spiritus Sancti, 
quarum bona in subsidium pauperum impendebantur; 
distributio eleemosynarum, ex his bonis provenientium, 
pr* eseteris ad parochum pertinebat, eaque ipsi primo 
loco deferebatur; et, sicubi magistris sive administra- 
toribus Mensae per consuetudinem haec distributio delata 
esset, cautum tamen eo in casu erat, ut ipsi in hujusmodi 
distributione parochum saltem consulerent et audirent (t). 

o Les eliarges des communes, relalivcment au eitlle, sont : l»dc suppiler 
& rinsuflisance des revomis de Is fabriqne pour les eliarges portles en l'ur- 
ticle 57 ; 2° de fonrtiir au cor< ou desservant un presbytero, ou, fi ddfaut de 
presbvllre , un Ingement , ou , ii defaul de presbytero el de ingement , une 
indemnild pleuinairc ; 3° de fournir aux grossos rlparalions des Idiliccs 
consacrls au culle. » Cfr. insuper , f.oi communalc avn les rcctifications 
ordonnees par l/i hi dii omni art. 131 : « Le conscii cnmmunal est 

tenu de porter annuellemcnt au btidgcl des dlpenses toutes eriles que les 
lois meltenl ii Ia cliargc de Ia commune , el splcialement les suivantes 
9« Les secours aux fabriques dVglise et aux eonsisloires, confonneinent anx 
dispositions vxistantes sur Ia matiore , en cas d'insuffisance constatle des 
movens dc ccs ItablissemenU. • 

tl) Cfr. Slaluia in synodis Episcopatus Yprcnsis , Synodos dioeeesana 

Si quis cum iis hodierna parochorum jura comparat, 
plane videt quantopere in parochorum detrimentum mu- 
tata sint; bona enim pauperum legibus mere civilibus 
hodie reguntur, et velut magna gratia est ac insignis 
favor, siquando parochus eligatur membrum collegii, 
quod regundis et distribuendis pauperum bonis constitu- 
tum est. Tantum abest, ut, sicut olim, ita hodie posset 
parochus pro cujusque necessitate et inopia ex bonis 
pauperum eleemosynas elargiri! 

Haec profecto abunde probare videntur, si parochus ex 
pensione a magistratu civili obtenta , vel ex aliis etiam 
emolumentis accidentalibus, quae vi muneris sui acquirit, 
aliquid habeat honestae suae sustentationi superflui, 
aequum non esse, ut pauca haec residua, esurientibus suis 
filiis neglectis, in reparationem ecclesiae suae vel aliter in 
divinum cultum impendat. Atque haec etiam Ecclesia* 
mens esse videtur, quum nusquam sacris canonibus cau- 
tum esse reperiatur, ut parochus in ejusmodi rerum ad- 
junctis, quae sibi superflua sunt, ad ecclesiam suam sar- 
tam tectam servandam aut ad alia divino cultui neces- 
saria procuranda ferre debeat. Pensio igitur , quam 
magistratus civilis parochis decrevit, non cflicit quo 
minus miserabilis esse pergat parocliialium ecclesiarum 
status. 

Et quod ipsorum parochorum temporalem conditionem 
spectat, ne haec quidem ita in tuto est per constitutionem 
pensionis , quemadmodum illud primo obtutu videri pos- 
set. Nam quamdiu res civilis et politica prospere proce- 
dit, pensiones istae solvuntur; sed ubi adversa fortuna 
premeretur, aut discordiae in republica versarentur, aut 
perturbationes in ea concitandae essent (quod ob multitu- 
dinem hominum in Civitatem et Ecclesiam male affecto- 
rum hodiernis temporibus accideret non ita inopinato), 

sub Masio, an. 1009, Iit. 20, cnp. 1G, odii. Anlverpise , 1673; iloni Decreta 
et statuta omnium synodorum ditecesanarum IS’ amurc entium. Synodus di«c- 
cesana sub Fertlinondo cornilc De Berlo De Brus , an. 1G59, (it. 22, cap. 6, 
edit. Namcim, 1720. 

statim periculum immineret, ne pensio illa amplius solve- 
retur. Imo, etiam ubi respublica continuo pacata et 
quieta maneat, nonne aliquando accidit, ut imperium 
civile comminando privationem pecuniarii subsidii ali- 
quid clero praecipiat aut prohibeat, cui is obtemperare 
nequit, quia obedire magis oportet Deo quam hominibus? 


VI. 


At jam videamus, quomodo parochialium ecclesiarum 
statui consultum sit dispositionibus legum civilium, qui- 
bus reapse cavetur, ut deficientes earumdem redditus ex 
aerario publico compleri debeant. 

Hic autem in primis notandum est, legum civilium expres- 
sam esse sententiam, requiri, antequam defectus ita com- 
pleatur, ut constet, redditus fabricae parochialis ecclesiae 
divino cultui persolvendo non sufficere; verum cuinam id 
secundum leges civiles constare debet? an parocho? an col- 
legio aedituorum? an Episcopo? Etiamsi illud his omnibus 
luce clarius esset perspectum, nihil adhuc foret effectum ; 
necesse enim est ut istud constet consilio municipali (1), 
quod deliberare debet, an liqueat fabricae redditus non 
sufficere. Et ubi eos non sufficere deprehenderit, omnia et 
singula quae ad divinum cultum necessaria sunt ad truti- 
nam revocare poterit, et inquirere, an parochus cum aedi- 
tuis non liberalius quam par erat, v. g. luminaria, thus, 
paramenta sacra, etc., adhibuerint? an non parcius in- 
posterum his omnibus uti possint (2). Si Patres Munici- 

(I Cit. Deere! reglemenlaire , ari. 93 : « Dans Ie eas ou les communes 
sonl oblig^es de suppiler 4 1’insuffisance des reventis des fnbriques pour ers 
deux premiers cliefs , Ie budget de Ia fabrique sera porltS au conscii muni- 
eipal, diimcnl convoqud 4 cel effel, pour y 4trc dilibdre ce qu'il upparlien 
drn. • Cfr. cil. art. 131, Loi communale. 

(2) Deere I reglemenlaire, art. 96 : « Si le conseil municipni est d'avis de 
demander une rlduclion sur quelques artieles de depense de la celebrat ion 
du culte, et dans le cas ou il ne reconnallrait pas la necrssild de IVtablisse- 
ment d’un vicaire, sa delib^ration portera les motifs. • 

pales, cognita causa, arbitrentur, aliquo modo reduci 
posse expensas, quae in divino cultu persolvendo fieri 
consueverant, ea qua gaudent auctoritate, parocho et col- 
legio aedituorum significabunt, si inposterum parsimo- 
niae studeant, et non tantam impendant pecuniae sum- 
mam v. g. pro luminaribus, paramentis sacris, etc., ipsos 
defectum praedictum complere facile quidem posse sine 
recursu ad aerarium publicum. Paternae hujusmodi admo- 
nitioni parere possunt aeditui, sed interea ne obulum 
quidem ad defectum supplendum recipient; sin vero col- 
legium aedituorum existimet, sententiam consilii munici- 
palis esse iniquam, jure suo Ordinarium sive Episcopum 
appellabit (1). At si Ordinarii sententia non conveniat 
cum ea quam dixit senatus municipalis, senatus altius 
tribunal civile petere poterit, antequam ad complendum 
memoratum defectum adigatur (2). Praeterea, quot me- 
dia et elfugia consilium municipale ad manum habet, 
quibus supremae etiam in republica civili auctoritatis jus- 
siones in hoc rerum genere prorsus eludere vel ad longum 
tempus earumdem execulionem deferre saltem possit? 
Et quo major pecuniae summa ad defectum reddituum 
parochialis ecclesiae supplendum requiratur, eo plura et 

( 1 ) Art. cit. :« Toutes les pisces seront adressics 4 rivique, qui pronon- 
cera. » 

(2) Ari. 97 : <i Dans lecasoii. rivique prODOUcerailconlre 1’avis du con- 
scii municipal. cc conscii pourra s’ad cesser au prifet :aujourd'hui, eu Bel- 
giquc, 4 la diputalion permanente du conscii proviucial el au roi), cl ce- 
lui-ci cnverra, s’il y a lieu , toutes les piiees au ministre des colles , pour 
ilre par nons. sur son rapporl, statui en notre conscii d’hlot ce qu’il ap- 
partiendra. » Lai commnnaU\ art. 135 : « Dans tous les cas «ii les conseils 
eonnnunaux chcrelicraieut 4 iluder lc payement des dipenses obligatoires 
que la loi met 4 Icur cliarge, cn refusanl leur allccalion en lout ou en partie, 
la diputalion permanente du conseil proviucial , apris avoir entendu le 
conscii communal , portera dVflice la dipensc au budget dans la proporltou 
du besoin. 

« Le conseil communal pourra reclamer aupris du roi , s’il se croit lisi. 

« Si le conseil communal nlloue la depense , ct que la deputat ion perma- 
nente la rejelte ou la reduise, ou si la diputalion, d’accord avec lc conseil 
communal, se refuse 4 railocaliou ou n'alloue qu’une somme insuilisaute, il 
y sera statui par un arrite royal. » 

efficaciora consilio municipali erunt media tergiversa- 
tionis. 

Nec quis nobis opponat, nos in tota hac argumenta- 
tione hypolhesibus niti, quae forsitan numquam aut non 
nisi raro ad effectum deducuntur. Diuturna enim expe- 
rientia hypotheses istas ita confirmavit et in dies confir- 
mat, ut jam veluti certae theses haberi possint. 

Sed hoc etiam dato, non tamen concesso, hodie ubique 
locorum senatus tam urbanos quam paganos in Ecclesiam 
optime esse affectos, ipsosque accurate et bona fide leges 
civiles hac in re exequi et defectum reddituum, de quo 
agimus, dum parochi et aeditui illud rogant, supplere 
nulla interposita vexa; semper tamen verum erit, hunc 
modum diviuo cultui providendi esse valde precarium 
ac incertum , et non tantum iisdem , sed et multis aliis 
subesse vicissitudinibus , quas de pensione parochorum 
mox significabamus. Perspicuum igitur est, etiam ex hoc 
capite ecclesiis parochialibus non esse satis consultum. 


VII. 


Qua; cum ita sint, merito quidem conficimus, Ecclesiae 
mentem non esse, ut per regularium ecclesias erectionem 
adeo diminuatur concursus fidelium ad aedem parochia- 
lem, atque ita tantum eidem inferatur damnum, ut pa- 
rochus ad necessitatem adigatur implorandi ex aerario 
publico pecuniarium subsidium ad ecclesiam suam refi- 
ciendam, vel ad alia divino cujtui maxime necessaria pro- 
curanda; dura enim et acerba est haec necessitas, quae 
omni ex parte incommoda non levia secum fert. 

Verum parochi et ecclesiae parochiules non solum grave 
detrimentum capere possunt ex aedificatione ecclesiae re- 
gularium ob diminutionem concursus, atque ideo ob di- 
minutionem fructuum, quos locatio subselliorum in aede 
sacra et eleemosynae, quae offeruntur intra sacrorum so- 

lemnia, producunt; at ejusmodi damnum etiam ex eo 
nasci potest, quod pii et ditiores parochiani, qui devo- 
tionis causa, et saepe parochialis ecclesiae paupertate moti, 
quotannis aut data opportunitate munus quoddam pe- 
cuniae vel aliam donationem inter vivos aut mortis causa 
eidem afferunt, per erectionem ecclesiae regularium a fre- 
quentatione aedis parochialis non raro avocentur; et 
proinde munera, qute parochiali ecclesiae offerre consue- 
verant vel constituerant, in regularium ecclesiae subsidium 
conferant, ut identidem fieri certum est. 

Praeterea hujus generis homines parocho etiam saepius 
eleemosynas pauperibus distribuendas concredunt, quod 
certiores sint, pauperes continuo ad parochos convenire, 
et hos non habere quo tot egentium inopiam levent. Jam 
vero, ubi regularium ecclesia aedificatur, hujusmodi ho- 
mines affectus suos non raro in alios convertunt, et cum 
affectibus eleemosynas suas transferunt. Unde ex hoc 
etiam capite non leve detrimentum per aedificationem ec- 
clesiae regularium capere possunt tum paroehiales eccle- 
siae, tum ipsi parochi et pauperes parochiani. 

Atque haec iterum certa experientia nixi, non leviter 
affirmamus; et hanc in rem non solum parochorum, qui 
ecclesiam regularium in suis parochiis jam habent erec- 
tam, sed et vicinorum, et, si fieri posset, ipsorum etiam 
hominum, qui ex occasione erectionis ecclesiae regularium 
parochialem aedem dereliquerunt, testationem adeo fiden- 
ter invocamus, ut non vereamur ne quis sincere nobis 
contradicat. 

Ne tamen ex his quis efficiat, nos id aegre ferre, quod 
pii Christi fideles regularium ecclesiae jam erectae aliquid 
dono donent. Ea profecto non est mens nostra ; sed id 
unum ex his omnibus probare contendimus, quando agi- 
tur de ecclesia regularium erigenda, ponderari etiam de- 
bere damnum, quod hic significamus, et quod verisimili- 
ter ecclesiae parochiali inferri potest, quia per erectas 
regularium ecclesias ut plurimum jam inferri consuevit; 
illudque praesertim ponderandum esse ob miserabilem 

statum, in quo parochiales ecclesise nostrae his tempo- 
ribus versantur, et ob exiguam pecuniae summam, quam 
parochi in pauperum levamen impendere queunt. 


VIII. 

Iis, quae hactenus diximus de gravi damno quod eccle- 
sia parochialis et parochus capere possunt ex erectione 
ecclesiae regularium, aliquis forsitan opponere vellet, nos 
in toto hoc negotio nihil aliud fere respicere, quam dam- 
num temporale unius alteriusve parochialis ecclesiae, et 
nullam nos habere rationem boni spiritualis, quod per 
erectionem ecclesiae regularium procuratur. 

Ad haec respondemus : 1° nos hac in re respexisse omne 
id, quod respici voluere jus commune. Summi Pontifices, 
ecclesiastica dicasteria et juris interpretes; et quamdiu 
S. Sedes non aliter constituerit, grave damnum tempo- 
rale, ecclesiae parochiali per aedificationem ecclesiae regu- 
larium inferendum, sufliciens ratio erit prohibendi istius 
erectionem. Sed et 2° valde allucinarelur ille, qui in ea 
versaretur opinione, damnum istud temporale, de quo 
egimus, non etiam in spiritualis boni detrimentum ver- 
gere. Quid enim fiet, ubi parochiales ecclesiae ad eum 
statum erunt redactae, ut earum ministri et ofliciales sus- 
tentari amplius nequeant? ut non habeant, quo earumdera 
reparationi provideatur? ut ea quae ad divinum cultum 
sunt necessaria procurari inposterum non possint? An 
haec omnia nihil aliud quam damnum temporale significant? 
Deinde 3° quod ad spirituale bonum attinet, quod ex erec- 
tione ecclesise regularium procreari potest (hic non loqui- 
mur de monasteriis), probe est animadvertendum, hoc a 
multis pendere circumstantiis; nam ubi sufficientes jam 
sunt ecclesiae parochiales et alia oratoria publica, quod- 
nam bonum spirituale ex regularium ecclesise construc- 
tione necessario exspectandum est? Eteuim regulares 

SS. Missae Sacrificium semper in oratorio privato, quod 
vi privilegii in monasterio habent (1), celebrare possunt. 
An autem ingens bonum spirituale procurare possint in 
suis ecclesiis exercendo sacra munera, qualia sunt admi- 
nistratio sacramenti Poenitentiae et praedicatio verbi Dei, 
illud etiam multum pendet ex eo, an in oppido vel pago, 
in quo de erigenda regularium ecclesia agitur, jam habea- 
tur clerus sufficiens, pius, theologicis disciplinis bene in- 
structus et animarum saluti procurandae sedulo intentus. 
Si hujusmodi clerus ibi jam existat, quisque intelligit, 
spirituale bonum fidelium in tali oppido vel pago non 
mullum promovendum esse ex eo, quod ad sacra ista mu- 
nera obeunda ibi praeterea nova ecclesia regularium aedifi- 
caretur; imo vero tunc potius, praeter temporale damnum 
ecclesiae parochiali inferendum, in spirituale Christi fide- 
lium detrimentum hujusmodi erectio vergere posset. 
Quod qui fieri possit, ex his facile colliges. Fac, Ordina- 
rium clero suo saeculari praescripsisse (quemadmodum 
eminenlissimus et reverendissimus Cardinalis Archiepi- 
seopus Engelbertus Noster revera sapienter praescripsit), 
ut singulis diebus dominicis et festis de praecepto bis 
terve praedicetur verbum Dei in ecclesiis parochialibus, 
et ut Missarum celebratio ita ordinetur, ut parochiam 
praedicationem hanc non ita facile evitare queant; si jam 
habeatur in aliqua parochia vel in ejusdem vicinia ecclesia 
regularium, in qua singulis horis, atque adeo eodem cir- 
citer tempore quo in parochiali ecclesia, Missae celebran- 
tur, tum procul dubio fiet, ut multi parochiani Missam in 
ecclesia regularium iis diebus sint audituri, et pra>dica- 
tionem verbi Dei ac doctrinam Christianam in parochiali 
ecclesia continuo neglecturi. Quod si contingat, nemo 
sane negaverit, id in spirituale Christi-fidelium damnum 
cedere. Porro hac in re etiam notari debet, Ordinario fas 
non esse regularibus exemptis de rigore juris praecipere, 
ut et ipsi in suis ecclesiis doctrinam Christianam tradant 

(ii Gattico, De oratoriis domesticis, cap. 18, iium. 3, edit. Romae, 1732. 

aut verbnm Dei praedicent, vel prohibere, ne eodem tem- 
pore vel ante celebrent Missam in suis ecclesiis, quam in 
parochiali ecclesia celebretur, ut patebit ex iis quae infra 
sumus dicturi. 

Si vero Episcopo videretur e re sacra esse et in Christi- 
fidelium spirituale commodum fore, ut aliqui regulares ad 
praedicta munera in aliqua parochia admitterentur, et 
tamen erectio ecclesiae regularium cederet in grave dam- 
uum parochialis ecdeske, eo in casu nobis quidem vide- 
tur remedium in promptu fore utrique rei consulendi, 
statuendo nimirum, ut regulares in ecclesia parochiali 
sacra ista munera peragerent; tunc enim consultum foret 
fidelium commodo, et cautum esset, saltem verisimiliter, 
ne praejudicium grave pateretur ecclesia parochialis. 


IX. 

Etsi ex iis, quae hactenus de aedificatione monasteriorum 
et ecclesiarum regularium notavimus, jam effici possit, 
quae ratio et via ab Ordinario servanda sit in concedenda 
licentia aedificandi monasterium et ecclesiam regularium, 
non tamen abs re esse videtur, hic velut in compendium 
ea redigere, quae a jure in universo hoc negotio facienda 
praescribuntur. 

Ac primo quidem notandum est, Episcopum sive Ordi- 
narium esse judicem in hujusmodi causis, et ideo ipsi fas 
non esse ut rem definiat, sive licentiam concedat aut neget 
ex affectu quodam, quem a jure dicundo leges omnes pro- 
cul esse volunt; sed secundum probata et allegata senten- 
tiam ferre debet. Et quamvis non necesse sit ut omues 
servet juris solemnitates, quas leges in judiciis ordinariis 
sive plenariis observandas esse praecipiunt, eas tamen, 
quae intimam judicii naturam respiciunt, quaeque ad no- 
scendam rei veritatem necessariae sunt (d), aut tamquam 


(1) Cu m . , De verborum significatione, cap. '2. Saepe contingit (lih. V, lil II). 

forma a Summis Pontificibus in his causis sunt praescripta, 
omittere prorsus non potest. 

Hinc sequitur, si superior regularium aut aliquis ab 
ipso delegatus licentiam petat erigendi monasterium et 
ecclesiam, vel, ubi regulares monasterium jam habent 
erectum, ecclesiam solam publico cultui dicandam, Ordi- 
narius t° ante omnia audiet rationum momenta, obquas 
monasterii vel ecclesiae aedificatio petatur. Si causa alle- 
gata solum levis sit, v. g. majus tantum regularium com- 
modum, vel sola multiplicatio monasteriorum et ecclesia- 
rum regularium, ubi jam sufficiens est numerus ecclesia- 
rum et rectorum animarum. Ordinarius statim preces 
rejicere potest, uec debet ullos alios, caeteroquin vocan- 
dos, audire. Nam ad erigendum monasterium et ecclesiam 
regularium requiritur causa gravis, qualis est magna spi- 
ritualis Christi-fidelium utilitas, aut alia similis, ut com- 
muniter docent Canonistae et merito; ea enim Ecclesiae 
mens est, ut multiplicata gente magnificetur et laetitia. 

2“ Si causam regularium ecclesiam aedificandi vel ape- 
riendi satis gravem esse comperit, Ordinarius vocare et 
audire debet regulares in eadem urbe aut pago aut vicinia 
a jure praefinita conventualiter habitantes, parochum loci 
et alios, si qui sunt, interesse habentes. Expedit autem, 
ut iis, qui vocandi sunt, significet, si sibi ex aedificatione, 
de qua agitur, damnum imminere opinentur, querimoniae 
causas scripto esse referendas; quia Ordinarius, si deinde 
aedificandi licentiam recuset , causain , ob quam recusat, 
regularibus, qui licentiam petiverant, aperire debet, prout 
constituit S. Pius V, constitutione Etsi mendicantium (I). 
Quando igitur graves causae afferuntur ab iis quorum in- 
terest, has cum regularibus communicare debet. Quod 
sapientissime quidem sancitum est; nam in negotiis hujus 
generis non ita foret inauditum, si ex privati commodi 
studio aliove pravo affectu querimonia? causae justo ma- 
jores proponerentur; quibus tunc regulares, de sedifi- 


(I) Magnum Bullatium Romanum, tom. II, coi. 243, edit. eit. 

cando monasterio vel ecclesia cogitantes, respondere et 
suas rationes opponere possent. Adhiec.si nihil praeter so- 
lum dissensum Ordinarii ipsis aperiretur, velut inauditi 
condemnari viderentur. 

3° Ubi omnia quae ex utraque parte proposita sunt ma- 
ture perpenderit, Ordinarius secundum allegata et pro- 
bata sententiam dicet, fasne an nefas sit regularibus mo- 
nasterium vel ecclesiam aedificandi. Si vero contingat, ut 
regulares qui licentiam petiveruut, vel aliquis ex iis qui 
vocati fuerunt et auditi, existiment, sibi per sententiam 
Ordinarii grave damnum inferri, hi ad S. Congregationem 
Episcoporum et Regularium appellare possunt, et apud 
eam sua jura experiri. Intereaque, et a die quidem appel- 
lationis interpositae, omnia in suspenso maneant oportet, 
ita ut, si Ordinarius judicaverit, rationes aedificationi op- 
positas non esse attendendas, illi tamen, in quorum favo- 
rem pronuutiavit, aedificationem incipere aut inceptam 
persequi non possint, quamdiu a praedicta S. Congrega- 
tione Ordinarii sententia non sit confirmata, ut palam 
est ex citatis verbis Gregorii XV, constitutione Cum 
alids (t). 


X. 

Verum ut appellatio eam vim habere possit, necesse 
est, quemadmodum idem Pontifex in modo laudata con- 
stitutione edixit, ut appellatio legitime fiat. Porro ad legi- 
timam appellationem requiritur, ut fiat intra tempus a 
jure prsefinitum; quod tempus dicitur fatale, quia si elap- 
sum est ante interpositam appellationem, causae interitum 
affert. Jure autem canonum (2) decem dies conceduntur, 


(I) Cfr. Sup., § 2, mim. 3, coi. 53. 

(2j De sententia et re judicata, cap. 15. Quod ad consultu! innem (lik. II, 
lil.27;, nbi Innocentius III ait :« Cum post decem dierum spntium senten- 
tia in auctoritatem rei transeat judicate , qui ad provocationis subsidium 
intra id temporis non recurrit, appellandi sibi aditum denegavit. » 

numerandi a die latae sententiae, si ea lata est contra prae- 
sentem; ubi vero contra absentem pronuntiatum fuit, de- 
cem dies numerandi sunt a die quo hic notitiam habuit 
latae sententia?. Atque hoc tempus ad appellandum conce- 
ditur, sive per sententiam sive per alium actum extrajudi- 
cialem, ut aiunt, se hesum esse quis existimet (t). Unde, 
si vocati et. auditi fuerunt parochus aliiqne interesse ha- 
bentes, et Ordinarius sententiam dixerit, qua aliquis ex 
iis damnum sibi inferri opinatur, hic intra decem dies, 
a die scientiie latae sententiae computandos, Ordinario 
significare debet, se a sententia lata appellare. Quod si 
q«is existimaret, grave damnum sibi inferri per actum 
extra judicialem, e. g. quod Ordinarius in casu, de quo 
agimus, non vocasset parochum aut alios quorum inte- 
rest, et regularibus licentiam dedisset monasterium vel 
ecclesiam aedificandi, per quam injuriam sibi fieri conten- 
deret, potest ab ejusmodi actu appellare intra decem dies, 
numerandos a die quo datae licentiae factus est certior. 
Quin etiam eo in cas» appellatione ne quidem opus esset 
ex sententia illorum Pragmaticorum, inter quos repentur 
juris consultissimus Pignatellius (2), qui argumentis non 
spernendis propugnant, quoties de aedificando monasterio 
vel ecclesia regularium agitur, semper et in quovis casu 
vocandos et audiendos esse parochum aliosque regulares 
vicinos. Nam ex istorum doctrina licentia sine illa voca- 
tione concessa ipso jure nulla esi, utpote concessa contra 
legem expressam; atqui contra sententiam vel actum ipso 
jnre nullum non est necesse appellationem emittere, sed 
sufficit, ut actus vel sententia circumscribetur, ut aiunt 


(1, Iltee perspicue probantur, De appellationibus in Sexto, cap. 8. Con- 
certationi lib. II, (it. 15), quu Bonifacius VIII decrevit :«D1 ab electionibus, 
postulationibus, provisionibus et quibuslibet extrajudicialibus actibus, in 
quibus potest appellatio interponi , quisquis ex eis gravatum se reputans, 
per appellationis beuelieium gravamen illatum desideraverit revocari , 
intra decem dies , postquam sciverit , si velit, appellet ; post deerndium 
veru eidem aditus iton pateat appellandi. » 

,2. Cii. Consultatione 179, itum. 54). 

Pragmatici, hoc est, ut e. g. in nostra hypothesi, ad 
S. Congregationem Episcoporum et Regularium referatur, 
et probetur, neque vocatos neque auditos esse, qui de 
jure vocari et audiri debuissent ; quae S. Congregatio da- 
tam ab Ordinario licentiam tunc statim e medio tollet et 
abrogabit. 

Praeterea si quis contra hujus generis actum extrajudi- 
cialem beneficio appellationis uti non velit, sed damnum 
ex eo actu sibi atferendum legitima contradictione vel aliis 
juris remediis propellere cogitat, lapsus decendii nihil 
ipsi obest (t), et spatio saltem unius anni, a die quo dam- 
num reipsa illatum est, ad ordinaria ista juris remedia 
recurrere potest ad illud repellendum. 

Appellatio, ubi interponitur, fieri potest vel viva voce (2), 
nempe si is qui vult appellare praesens est, quando Or- 
dinarius fert definitivam sententiam, vel per libellum, hoc 
est, scripto. Si appellatio non fiat in continenti seu stante 
pede, ut loquuntur, hoc est, judice adhuc in tribunali 
sedente, sed ex intervallo, libello omnino opus est (3); at 

(t) De appellationibus , in Sexto, cit., cap. 8. Concertationi. « Si per 
contradictionem debitam vel alia juris remedia petierit revocari gravamen : 
ei, dummodo medio tempore his non consenserit, lapsus decendii non obsi- 

s tat. » 

(2) L. 2. D. De appellationibus et relationibus. « Si apud acta quis ap- 
pellaverit, satis erit, si dicat : A pello. » 

Me quis miretur, nos bic ubi de processu judiciario agimus, citare etiam 
leges civiles Romanos , nam recepta quidem Canonislarum sententia est, 
lias leges pro foro ecclesiastico esse adhibendas in judicialibus causis , 
quando sacris Ecclesite canonibus non adversantur, vel do re agitur, de qua 
nihil eanonico jure reperitur statutum. Praecipiebat enim jam Gregorius 
Magnus in suis e% regesto decretis, ut secundum leges cl canones ecclesias- 
tica judicia terminentur. Lucius ili. De novi operis nuntiatione, cap. I. 
Intelleximus ( lib. V, til. 32), edixit : Sieut leges non dedignantur sacros 
canones imitari, ita et sacrorum statuta canonum Principum constitutioni- 
bus adjuvantur. Et Honorius 111 , De privilegiis et excessibus privilcgiato- 
rum, cap. 28. Super specula , ait : Sancta Ecclesia legum satcularium non 
respuit famulatum, quae (equitatis el justitiis vestigia imitantur. 

(3) L. 6. S ult. Cod. De appellationibus el consultationibus. « Siu autem 
in judicio propriam quis fuerit causam persecutus , atque superatus volue- 
rit provocare , eadem die vel altero libellos appellatorios offerre debebit. » 

non est necesse causam appellationis in eo exprimere (t). 

Si alterutro modo appellatio est interposita, appellans 
petere et Ordinarius dare debet litteras, quas Apostolos 
vocant sive dimissorias, quia per illas causa dimittitur ad 
judicem, ad quem appellatum est (2). Istas litteras Ordina- 
rius dabit ad S. Congregationem Episcoporum et Regula- 
rium, iisdemque tidem faciet atque testabitur appellatio- 
nem emissam esse. Verum intra triginta dies, postquam 
latae sententiae notitiam obtinuerit (3), vel, ut alii volunt, 
postquam appellationem interposuerit, appellans easdem 
litteras petere, et Ordinarius petenti exhibere debet (4). 


Quod tempus attinet hae aliisque tum Digestorum Ium Codicis legibus prae- 
finitum ad iuterponendam appellationem, id a Justiniano continuatum est 
ad dies decem , a recitatione sententiae numerandos , Novell. 23 , cap. i. 
De appellationibus, et intra quat tempora debeat appellari. 

(t) Colligitur ex cil. L. 2. D De appellationibus. 

(2) Can. xxxi, Caus. 2, quaesi. 6 , ubi Gratianus ait : « Forma apostolo- 
rum liaec est : Ego ille sanctae Bononiensis Ecclesiae Episcopus te presby- 
terum Rolaudum, capellanum S. Apollinaris, ad Aposlolicam Sedem, quam 
appellasti , ab observatione mei judicii his apostolis dimitto. » Deinde § 1, 
tradit modum appellandi post datam sententiam his verbis : « Ego A sanctae 
Hcginae ecclesiae minister, licet indignus, contra sententiam domini G. 
sancite Rav. Ecclesiae Archicpiscopi injuste in me latam pridie Kal. Maii, A. 
Domini Incarnationis MCXLI, indictione quarta, Romanam Sedem appello, 
et apostolos peto. » Verum nccesse non est, ut his praecise verbis utatur 
ille qui vult appellare, uti manifeste eruitur ex cap. 34, De appellationibus, 
recusationibus et relationibus. 

(3) L. 2i. Cod. De appellationibus et consultationibus. « Triginta dierum 
spatia ( ex die sententiae) definita sunt, intra quie gesta una cum relatione 
litigatoribus convenit prestari. » 

(1) De appellationibus, in Sexto, cap. 6, Ab eo. « Ab eo , qui appellat , 
infra triginta dies instanter Apostoli peti debent, cl eidem infra dictum tem- 
pus a judice exhiberi ; alias pratsuinilur appellationi suas renuntiare appel- 
lans, si eos ii.fra idem tempus petere prietermittal, etiamsi vadat aut mittat 
ad appcllutioiiem hujusmodi prosequendam. » 

Licet complures textus juris ac mulli interpretes dicant, instanter et *<r- 
pius esse petendos a judice Apostolos , sufficit tamen , si semel petantur vel 
per libellum quo emittitur appellatio, vel postquam b®e jam est emissa ; id 
enim decrevit Clemens V, Clem. De appellationibus, cap. 2. Quamvis 
(lib. 11, til. 12), his verbis.» Quamvis rigor juris exposcat, eum, qui appel- 
lat, debere petere Apostolos congruo loco et tempore saepius et instanter; 
Jios tamen, antiquum et communem observantiam litigantium sequi, et tequi- 

Quod si renuat Ordinarius, vel si in termino a jure prae* 
fixo ipsos petenti non dederit, appellans nihilominus ap- 
pellationem suam ex eo tempore in S. Congregatione Epi- 
scoporum et Regularium prosequi potest (1). 

Impetratis Apostolis, curare debet parochus vel alius 
appellans, ut eos intra annum a die interpositae appella- 
tionis (2) S. Congregationi tradat, et instet ut appellatio 
recipiatur, etsi in hujusmodi causa biennium quidem 
aliquando concedi posset ad prosequendam appellatio- 
nem (3). 

Haec de jure scripto quidem servanda sunt, sed ho- 
dierna praxis Curiae Romanae est, teste cl. Devoti (4), ut 
intra biennium appellationis negotium expediatur. Ac 
primo quidem anno causa committi debet judici, quem 
quis appellavit; altero transportanda sunt acta, ut Prag- 
matici loquuntur, scilicet, eidem judici exhiberi debet 
exemplum actorum et documentorum, quae in priori judi- 
cio gesta et data sunt. Attamen qui intra primum annum 


ta leni rigori prwforri volentes, decernimus sufficere, quod per appellantem 
simul uno contextu Apostoli instanter et saepius postulentur. » 

(1) Cit. Clem. 2, S I. « Quod si judex in termino ad dandum Apostolos 
praefixo per eum , ipsos appellanti petenti non dederit, aut si, dum peteren- 
tur Apostoli , responderit , se daturum eosdem , nullo termino certo sibi 
praefixo, vel infra juris terminum se eos asseruerit velle dare, et postea per 
appellanlem congruo loco et tempore saepius et instanter uno contextu etiam 
requisitus , eos non curaverit infra eumdem terminum exhibere , appella- 
tionem suam extunc prosequi possit appellans, aesi expresse fuissent eidem 
Apostoli denegati . » 

(2; Clcm . Dc appellationibus, cap. 5. Sicut. ■ Sicut appellationem judi- 
cialem, sic et exlrajudicialem infra annum a die interpositionis ipsius, vel 
a die illati gravaminis, ubi a futuro gravamine appellantur, prosequi et 
finire tenetur appellans. Quod si justo impedimento cessante non fecerit, 
debebit ejus appellatio deserta censeri. » 

1 3 Dc appellationibus , recusationibus ct relationibus , eap. 5, Cum sit 
(lib. II, lit. 28.. « Si ante sententiam vel postea fuerit appellatum, hujus- 
modi appellantibus annus indulgelur , aut cx necessaria aut evidenti causa 
biennium , nisi forte judex , a quo appellatum fuerit , secundum locorum 
distantiam, ct personarum et negotii qualitatem recisius tempus fuerit mo- 
deratus. » 

(4; Jus canonicum universum, lib. Ii, tit. 28, S 22, edit. Roma:, 1813. 

4 . 

neglexisset, e. g. in casu nostro, S. Congregationi Episco- 
porum et Regularium causam suam committere, ille ne 
secundo quidem anno beneficium haberet exhibendi acta. 
Quare videndum est, ut primo anno, postquam ab Ordi- 
narii sententia appellaverit, S. Congregationem roget, ut 
appellationem recipiat, et saltem anno secundo acta ad 
eam transmittat; quod, si ob justam causam praestare non 
potest, longius tempus a S- Congregatione petere debet, 
antequam praefinitum tempus elabatur. 

Ubi haec omnia observaverit appellans, ipsius non inte- 
rest, utrum S. Congregatio rem intra biennium definiat, 
an ad longius tempus sententiam deGnitivam protrahat; 
nam etsi judex debeat curare, ut quantocius liti finem im- 
ponat, lapsus tamen longioris temporis appellanti nocere 
non debet, quum per ipsum tnnc non steterit, quominus 
res promptius definiretur. 

Atque haec erant, quae de methodo interponendae legi- 
timae appellationis summatim breviterqne dicenda vide- 
bantur. Unusquisque autem facile intelligit, omnino esse 
standum in sententia memoratae S. Congregationis, ac 
nefas esse ab hac ad aliam auctoritatem appellare; quum 
ea a Summo Principe constituta sit, et ejus loco ac no- 
mine controversias dirimat. 


XI. 

Reliquum est ut videamus, quid juris sit, si regulares 
monasterium, aut ecclesiam, aut collegium , aliumve locum 
regularem aedificent, non servatis iis, quae SS. Canonibus 
et Pontificiis constitutionibus servanda praescribuntur, et 
peculiare privilegium aedificandi a Sede Apostolica non 
obtinuerint. Ex communi Doctorum sententia inprimis 
certum est, ejusmodi aedificationem irritam et inanem esse, 
ac propterea ne jus quidem tribuere aedificantibus in aedi- 
ficio inhabitandi. Illud aperte constat ex verbis constitu- 

tionis Urbani YIH, Romanus Pontifex, quibus declarat, 
§3, « irritum et inane, si secus super his a quoquam, 
quavis auctoritate, scienter vel ignoranter, contigerit at- 
tentari. b Praeterea explorati juris est. Ordinarium, in 
cujus dioecesi regulares monasterium vel ecclesiam, 
aliudve aedilicium hujus generis construere, vel in con- 
structo se recipere ausint, praescriptis solemnilatibus 
neglectis, legitime posse eos abigere et expellere, ac cen- 
suris ecclesiasticis coercere. Urbanus Vlll enim laudata 
constitutione conceptis verbis edixit, § i : « Quocirca ve- 
nerabilibus Fratribus Patriarchis, Arcliiepiscopis, Epi- 
scopis et aliis locorum Ordinariis committimus et man- 
damus, quatenus ipsi... praesentes litteras et in eis 
eontenta qusecumque solem ni ter publicari faciant, illas et 
illa ab omnibus et singulis, ad quos spectat, et pro tem- 
pore spectabit, inviolabiliter observari; contradictores 
quomodolibet et rebelles per censuras et poenas eccle- 
siasticas aliaque opportuna juris et facti remedia, appel- 
latione postposita, compescendo. » 

Poenae autem, quibus subjiciuntur regulares ita aedifi- 
cando, hte sunt : privatio vocis activae et passivse, privatio 
omnium officiorum et inhabilitas ad quodvis officium ob- 
tinendum, item excommunicatio latse sententias; ut iterum 
perspicuum est ex constitutione Urbani YIII, cujus ipsa 
verba late attulimus, supra, § I, n. 1. 


§ iv. 


De monasteriis et ecclesiis suppressis ac oratoriis publicis 
qute a regularibus acquirerentur. 

I. Praemittitur, quae fuerit sors monasteriorum et ecclesia- 
rum regularium, quae aerumnosis perturbatae reipublicae 
Gallicanae temporibus de facto suppressae fuerunt. 

II. Regulares certi ordinis non possunt jure suo repetere iUa 

aedificia, qua aiite conventionem inter Gubernium Gallica- 
num et Summum Pontificem Pium VII initam ad eumdem 
ordinem pertinuerunt et a republica Gallicana tunc vendita 
fuerunt secundum leges civiles tunc vigentes. Unde efficitur, 
eorumdem regularium jura in iis residendi sacrave mu- 
nera exercendi etiam amissa et extincta esse, nec ea recu- 
perari per novam acquisitionem ejusdem aedificii. 

III. Nec obstat, Sedem Apostolicam violentam istam regula- 
rium Ordinum suppressionem numquam approbavisse. 

IV. Ostenditur, 1° ejusmodi jura longe minus recuperari per 
acquisitionem monasterii vel ecclesiae, quae ante pertur- 
bationem Gallicanam, non ejusdem, sed alterius ordinis 
fuerunt. Dicitur, 2* quid censendum sit de regularium ec- 
clesiis, quae post conventionem inter S. Sedem et Gubernium 
Gallicanum alienatae fuerunt vel quae etiamnum a Guber- 
nio retinentur. 3° Quid de ecclesiis regularium , quae in 
cathedrales vel parochiales fuerunt erecta:? 4° Quid de iis, 
quae post conventionem concessae fuerunt in dolationem 
parochialium ecclesiarum. 

V. Regulares non possunt mitti in legitimam possessionem 
oratorii publici, nisi servatis solemnitatibus juris ad ere- 
ctionem ecclesiae regularium requisitis. 


I. 


Hactenus egimus de jure parochi, intra cujus parochiae 
tines novum monasterium vel nova ecclesia regularium 
est aedificanda; restat igitur, ut dicamus de jure regula- 
rium residendi et sacra munera persolvendi in monaste- 
riis et ecclesiis suppressis atque oratoriis publicis, si qua 
hodie acquirerent. At ne latius, quam par est, argumen- 
tum hoc pateat, de iis tantum monasteriis et ecclesiis re- 
gularium locuturi sumus, quae a Gubernio Gallicano cala- 
mitosis perturbatae Gallicanae reipublicae temporibus, 
saeculo proxime elapso ad finem vergente, per summum 

quidem nefas, suppressae fuerunt. Utile autem erit, hic 
praemittere, quo modo respublica ista de monasteriis et 
ecclesiis illis disposuerit, ut faciliorem nobis viam ster- 
namus decernendi, quid de jure regularium in eadem 
monasteria et ecclesias hodie statuendum sit. 

Primo quidem omnibus compertum est, complures ex 
iis aedibus, statim ac regulares vi depulsi essent, a Gu- 
bernio venditas fuisse secundum leges tunc vigentes. At 
quum, conventione inita die 15 mensis julii -1801 inter 
Gubernium Gallicanum et Summum Pontificem Pium VII, 
cultus catholicae Religionis in universa republica Galli- 
cana restitueretur, ejusdem actus articulo xn Gubernium 
se officio adstrinxit tradendi Episcoporum dispositioni 
« omnia templa metropoli tana , cuthedralia, parocbialia, 
atque alia , quae non alienata erant, cultui necessaria. » 
Inter ea porro, quae cultui necessaria reputata fuerunt, 
aliquae erant ecclesiae regularium suppressae; illa vero, 
quae cultui non necessaria visa sunt, in dominio Gubernii 
remanserunt. 

At postea quum evidenter constaret fructus et redditus 
ecclesiarum parochialium tam exiguos esse, ut non posset 
ex iis divino cultui decenter provideri, Gubernium alia 
quaedam bona ecclesiastica in fabricas istarum ecclesia- 
rum contulit, ac praesertim ecclesias parochiarum, quae 
per novam circumscriptionem fuerant suppressae, et ca- 
pellas congregationum et monasteriorum, quae in territo- 
rio parochiarum recenter circumscriptarum sitae erant. 
Illas autem regularium ecclesias, quae in usum reipublicae, 
e. g. in commeatus, jam destinatae erant, Gubernium re- 
tinuit (i). 


I) C.fi'. Lcgislatiun des puroisscs en Belgique, par L. Box , dcuxieinc Cili- 
tion, p. H6 : Derret du 30 mai 1800, qui rcunit aux bicns des (abriqnes les 
eglises el presbyteros supprimes. EI p. 128 : Deere! du 17 mari 18011, qui 
restitue aux fabriques les biens alienes et renlret au dumaine par suite de 
detheanee. 

II. 


Desiugulis illis aedificiorum generibus ex ordine singu- 
latim loquemur. Et ut ab iis monasteriis et ecclesiis re- 
gularium exordiamur, quae ante conventionem inter Gu- 
bernium Gallicanum et Summum Pontificem Pium VII 
initam alienata fuerunt, de his inprimis notandum est, 
superiores regularium ordinum, ad quos ea antea per- 
tinuerunt, jure quodam suo postulare non posse, ut aedes 
istae gratuito, vel numerata etiam pecunia, ipsis resti- 
tuantur; quandoquidem in praedicta conventione decla- 
ratur, pacificam et legitimam esse possessionem ac pro- 
prietatem illorum , qui eas a Gubernio acquisiverant, his 
verbis: art. xm : « Sanctitas Sua, pro pacis bono felicique 
religionis restitutione, declarat eos, qui bona Ecclesiae 
alienata acquisiverunt , molestiam nullam habituros, ne- 
que a se, neque a Romanis Pontificibus successoribus 
suis, ac consequenter proprietas eorumdem bonorum, 
reditus et jura iis inhaerentia, immutabilia penes ipsos 
erunt atque ab ipsis causam habentes. » Quae omnia iis- 
dem verbis confirmavit idem Pontifex Maximus iu con- 
constitutione Ecclesia Chrisli, data anno 1801, vm Ka- 
lendas seplembris. Quod si verba memorati foederis ali- 
quam dubitationem haberent, ea tamen sublata esset per 
responsum S. Poenitentiariae ad Celsissimum Dominum 
De Mean, Archiepiscopum Mechliniensem, datum die 
15 junii an. 1827, his verbis : » Si bona ecclesiastica oc- 
cupata a Gubernio Gallico fuerint ante initum concorda- 
tum diei 15 mensis julii 1801, et eorum alienatio consen- 
tanea fuerit legibus tunc vigentibus, eadem bona in eorum 
emptorum dominium et potestatem translata esse, ac 
iis licere de dictis bonis tamquam de propriis libere dis- 
ponere; eos hortando atque obsecrando tantum, ut, si 
qua pia onera bonis dictis inhaerebant, pro ea pietate et 

religione, qua catholicos flagrare decet, implere non 
omittant. » 

Constat igitur, aedificia, de quibus agimus, nulla amplius 
ratione hodie pertinere ad regulares, ad quos olim perti- 
nuerunt, et ideo etiam extinctum esse eorumdem regula- 
rium jus in iis residendi, sacramenta administrandi, aliave 
munera sacra exercendi. Nam quum S. Sedes declarave- 
rit, in dominium et potestatem emptorum translata esse illa 
aedificia, hoc ipso etiam decrevit, regulares inposterum 
in iisdem residere aut sacra munera exercere non am- 
plius posse jure suo; quum jus hujnsmodi evidenter sup- 
poneret emptoribus obligationem saltem esse regulares 
non impediendi, quominus in iisdem resideant; atque ita 
verum non esset, emptores liberam habere de iis tamquam 
de propriis disponendi facultatem. 

Age vero, si jura ista regularium in praedicta monaste- 
ria et ecclesias sunt extincla, dicendum etiam est, ipsos 
eadem non recnperare , nisi servatis de jure servandis. 
Unde si in his regionibus hodie contingeret, ut regulares 
cujusdam ordinis, solemnitatibus juris, quas supra expo- 
suimus, non observatis, redimerent monasterium vel 
ecclesiam, qu* ante perturbatam rempublicam Gallica- 
nam fuissent ejusdem ordinis, et a Gubernio ante me- 
moratum foedus alienata, decidendum esset, ipsos per 
eam nudi aedificii redemptionem pristina jura non re- 
cuperavisse; ac propterea, antequam haec ipsis restitue- 
rentur, necessarium esse, ut ea omnia observarentur, quae 
ad novum monasterium vel ecclesiam fundandum a jure 
praescripta esse monebamus. Quapropter regulares in 
vicinia jam existentes et parochus loci vocari et audiri 
deberent, antequam denuo possessionem legitime capere 
et restitui possent illi, qui monasterium vel ecclesiam ita 
redemissent. Et, si vocati et auditi probarent, ex ista 
restitutione grave damnum sibi imminere, legitime impe- 
dire possent, ne emptores in possessionem inducerentur. 
Neque facta redemptio ipsis ullo modo prodesset, quum 
juraret pontificiae constitutiones non ita respiciant nudam 

et materialem aedificationem vel acquisitionem monaste- 
riorum et ecclesiarum, sed potius jus in iis residendi et 
sacra munera exercendi, ac praejudicium quod aliis inde 
potest afferri. 


III. 

At forsan quis opponet, jura regularium residendi et 
sacra munera persolvendi in monasteriis et ecclesiis, quae 
ante perturbationem reipublicae Gallicanae pertinebant 
ad eumdem ordinem, non extincla esse, ideo quod neque 
violentam regularium ordinum suppressionem , neque 
rapinam illorum bonorum Summus Pontifex umquam 
directe vel indirecte ratam habuit aut approbavit; ac 
proinde, si hodie hujusmodi aedes a superioribus ejusdem 
ordinis redimerentur, ipsos iterum eadem jura et officia 
quae antea, in iis exercere posse, neglectis solemnitalibus 
juris alias requisitis, praesertim quia jura ista potius 
suspensa quam extincla sive amissa dicuntur. 

Ad haec respondemus : etsi omnino verum sit, a Summo 
Pontifice suppressionem illam, quam respublica Galli- 
cana, tam divina quam humana jura proculcando, sacri- 
lege consummavit, nulla ratione umquam probatam fuisse, 
negari tamen non potest, ipsum de bonis ecclesiasticis, 
quae ex occasione perturbationis in Galliis, et suppres- 
sionis regularium ordinum inde seculae, alienata fuerant, 
peculiarem dixisse legem, licet non nisi aegerrime ad id 
induci potuerit , ut perspicuum est ex gravissimis S. mem. 
Pii VII verbis (1) : « Constantes proposito ad omnia sa- 
crificia pro bono unitatis descendendi, ad quae salva re- 
ligione descendi potest, ut etiam pro viribus nostris 
tranquillitati Galbarum cooperemur, quae denuo totae 
turbarentur, si bona ecclesiastica alienata iterum essent 

(I) Conslit. Ecclesia Christi. 

repetenda, et ut, quod potissimum est , felix catholicae 
religionis restitutio fiat, praedecessorum nostrorum exem- 
pla sectantes, declaramus, etc. » Ex verbis autem quae 
sequuntur, et ex responso S. Poenitentiariae, quae jam 
supra referebamus, palam est, Summum Pontificem, su- 
prema qua pollet in Ecclesia Dei auctoritate, decrevisse, 
emptores illorum bonorum inposterum non esse inquie- 
tandos, et ipsos tuta conscientia bona illa tamquam res 
proprias retinere vel alienare posse. Atqui hoc ipso quod 
Summus Pontifex id constituit, etiam decrevit, ut modo 
observabamus, jura regularium in iis bonis adhuc resi- 
dendi non amplius existere; quia simul stare nequit, ut 
regulares habeant jus residendi in aliqua aede, et do- 
minus aedis habeat jus eos impediendi, ne resideant. Prae- 
terea jura hujus generis, etsi incorporalia sint, cohaerent 
tamen loco; atque adeo, amissa proprietate et legitima 
possessione loci, ea quoque amittuntur; unde nec ulla 
ratio est dicendi, jura illa esse tantum suspensa. 


IV. 


Ea quae modo disputavimus de redemptione monaste- 
riorum et ecclesiarum, a republica Gallicana alienatorum 
ante conventionem initam inter praedictum Gubernium 
et Sedem Apostolicam, intelligenda sunt de casu, quo 
superiores ordinis alicujus redimerent ejusmodi sedem, 
quae ad eumdem ordinem antea pertinuisset. 

Sed ea, quse probavimus, etiam latius patent, et ad 
plures alios casus referri possunt, ut nunc ostendemus. 

Ac 1° quidem extra dubium est, si regulares quidam 
monasterium vel ecclesiam sibi compararent, quae non 
fuissent ejusdem, sed alterius ordinis, ipsos omnia juris 
praescripta observare debere, perinde ac si ex integro 'et 
recenter tale aedificium erigerent; quum numquam ha- 

buerint jus in iis residendi, quod jus propterea modo 
legitimo acquirere deberent (t). 

2' Sed hic quaeri potest, quid censendum sit de mo- 
nasteriis et ecclesiis regularium, quae post pratmemora- 
tum fadus a Gubernio vendita fuerunt, vel quae Guber- 
nium etiamnum possidet : an si regulares aliquam ex his 
aedibus redimerent, quae antea ejusdem ordinis fuerunt, 
idem decidendum est, quod num. u, coi. 87, responden- 
dum esse existimavimus? 

In hanc rem hoc unum praemonemus, nos ad proposi- 
tam quaestionem tantum respondere, quatenus agitur de 
monasteriis et ecclesiis in Belgica ditione sitis. De his 
autem dubium esse nequit, quin idem resolvendum sit, 
quod de bonis ecclesiasticis ante diem 15 mensis julii 1801 
a republica Gallicana alienatis resolvimus; quia ex pecu- 
liari induito S. mem. Gregorii XVI, dato die 16 Septem- 
bris 1833, declaratio articuli xm saepius memorat® con- 
ventionis extensa est ad bona, qn® Gubernium occupavit, 
sive ea jam alienasset, sive adhuc retineret; ut perspicuum 
est ex litteris encyclicis, quas mense januario 1834 ad 
dioecesanos suos dederunt IIi mi et R mi Pr®sules Archiepi- 
scopus Mechliniensis c®terique Belgii Antistites, his 
verbis : 

« Nous archevdque et evdques de la Belgique , a tous 
les fideles de nos dioceses, salutdans le Seigneur! 

» Notre saint pere Gregoire XVI, souverain pontifepar 
la divine providence , nous a , par un bref apostolique, 
donne & Rome i Sainte-Marie-Majeure le 16 septembre 
1833, accorde plein pouvoir de declarer, au nom de sa 
Saintete, que l’art. 13 de la convenlion de 1801 s’etend 
it tous les autres biens dont le gouvernement s’est em- 
pare, tant ii ceux qui ont et£ alienas apres cette conven- 
tion, qu’a ceux dont il est encore possesseur, pourvu 


(1) M»TTB€icci , Oper. cii., cap. 12, num. 25. Ubi lectorem remittit ad 
l.iNTCS. Verli. Hospitium , et ad decretum S. Congregationis Episcoporum 
ct Regularium, dici 26 mariti 1677. 

toutefois qoe nous obtinsions une loi ou nne declaration 
solennelle conforme a notre droit constitutionnel , qui 
declarat restitues a PEgtise les biensqui, qnoique compris 
dans les lois relatives a l’occupation des biens ecclesias- 
tiques, n’ont cependant pas ^te saisis de fait par legou- 
vernement, parce que leur origine lui etait rest^e in- 
connue. 

» Jugeant que Parrfile du roi du 4 janvier t834> remplit 
pleinenient 1’intention de sa Saintete, faisant usage du 
pouvoir qui nous a ete confert, nous declarous, au nom 
de N. S. P. le pape Gregoire XVI, que l’art. 13 deladite 
convention s’etend a tous les autres biens dont il a 6t6 
fait mention ci-dessus, et qui ont ete alienes par le gou- 
vernement ou sont restas en sa possession (I). » 

Patet igitur, regulares in Belgio hoc induito pontificio 
jura sua in ecclesias, monasteria alia ve bona, quae magi- 
stratus civilis post initum foedus vel alienavit vel retinuit, 
non minus amisisse, quam in bona antea alienata. Unde 
fit ut etiamsi ecclesias istas vel monasteria modo redime- 
rent, non tamen hoc ipso pristina jura spiritualia recupe- 
rarent. 

3* Deinde, quod ad illas regularium ecclesias spectat, 
quae post praedictam conventionem in calhedrales aut 
parocliiales fuerunt erectae, dicendum etiam omnino vi- 
detur, regulares jura sua in easdem amisisse; quia Sum- 
mus Pontifex Pius VII, acceptando articulum xu conven- 
tionis, tacite saltem voluit, ut ecclesiae etiam regularium , 
de facto suppressae, iu cultum catholicae religionis resti- 
tuerentur, et ut ecclesiae istae perpetuo inposterum ca- 
thedrales vel parocliiales manerent. Hoc si voluit Sum- 
mus Pontifex, profecto sequitur, regulares pristina sua 
jura in easdem quoque amisisse. 

4° Atque eodem fere modo ratiocinandum esse videtur 
de capellis et ecclesiis regularium, quae postea a Gubernio 


(Ii Cfr. Lcgixlalion tiet pa misxrs , par L. Bm», deinieme Mitien, p. 224. 
liruxclle», 1842. 

in dotationem concessio fuerunt fabricis ecclesiarum pa- 
rochialium. Nam capellae et ecclesiae hujus generis certo 
a Gubernio fuerunt alienata, utpote in fabricas ecclesia- 
rum collatae. Atqui omnes alienationes factae a Gubernio 
ex Gregorii XVI induito ratae et firmae sunt habitae; ergo 
de his quemadmodum de caeleris affirmari debet , regu- 
lares, ad quos antea pertinuerunt, etiam in easdem omnia 
sua jura amisisse. 


V. 

Una hic restat diluenda difficultas de oratoriis publicis, 
quae regularibus cederentur vel ab ipsis acquirerentur. 

Praenotemus autem oportet , nos illas ecclesias vel ca- 
pellas oratoria publica habere, quibus janua aperta 
patet in via publica, et in quibus ea, quae muneris paro- 
chialis sunt, non exercentur, sed solum Missae celebran- 
tur, et Christi-fideles diebus dominicis et festis satisfa- 
ciunt Ecclesiae praecepto Missae audiendae (i). 

Oratorium hujus generis ex eo solo capite, quod intra 
limites parochiae situm est, ex dispositione juris non 
subjicitur administrationi et jurisdictioni parochi, quia 
hic non habet, ut aiunt, intentionem in jure fundatam su- 
per istius subjectione; quapropter, si talem locum sacrum 
sibi subjectum esse contendat parochus, id vel ex funda- 
tione, vel ex privilegio, vel ex consuetudine, vel ex alio 
titulo legitimo probet oportet (2); sed de jure communi 
subjicitur Ordinario, qui habet intentionem in jure fun- 
datam super omnibus ecclesiis in diacesi sua sitis (3). Itaque, 

(I) Cfr. (I att ico, De oratoriis domesticis, cap. 3. 

' 2 1 Sciixalzgrueber, Jus canonicum universum , lib. III. De capellis mo- 
nachorum et aliorum Religiosorum . num. t-i et seq. Masciut, Desolationes 
«n utroque jure controversa, ad lib. Ili. Decretalium, ad Iit. Dc capellis Mo- 
nachorum et aliorum Religiosorum, edit Augustee Vindelicorum, 17(i2. 

(3) De religiosis domibus, ut Episcopo sint subjecta , cap. 6, Constitutus, 
et cap. 7, Cum venerabilis ^lib. III, tit. 36). 

ut oratorium publicum regularibus concedatur, juxta 
Canones plerumque ad solum Ordinarium recurrendum 
est. Verum hodie in his regionibus practice omnino aliter 
procedi debet ac ita distingui : vel agitur de oratorio, 
quod Gubernium transtulit in dominium et proprietatem 
fabricae ecclesiae parochialis, et servat is de jure servandis 
publico cultui restitutum est; vel agitur de oratorio, cu- 
jus dominium est penes civem aliquem , qui illud a Gu- 
bernio emit, vel alia ratione acquisivit, et quod postea 
ex auctoritate Ordinarii tjivino cultui consecratum est. 
In priori casu illud regularibus de facto tribui non potest, 
nisi servatis decretis, in eam rem a magistratu civili latis; 
quae si negligerentur, diversi generis incommodis prae- 
beretur locus, adeo quidem ut moraliter fieri nequeat, ut 
ea decreta non observentur. In posteriori casu nulla qui- 
dem attendi debet peculiaris civilis solemnitas, sed quod 
ad cessionem nudi cedificii spectat, tota res pendet a 
voluntate domini, at pro missione in legitimam possessio- 
nem adeundus est Ordinarius. 

Ita quidem ratiocinamur, inspectis hodiernis rerum 
circumstantiis; nam ut consilium fabricae ecclesiae paro- 
chialis oratorium publicum alicui regularium ordini vel 
ad tempus vel in perpetuum cedere possit, necessario 
servare debet decreta imperii civilis. Praeterea ita compa- 
ratae sunt leges civiles, ut regulares nequeant obtinere 
aedificium, quod jam est oratorium publicum, et civilem 
habet dominum, nisi cum ipso domino de ea re agant. 
Profecto haec a jure canonico exorbitant, cum ecclesias- 
ticis legibus sit cautum, ne aedificium oratorii publici sit 
in dominio ullius privati hominis, quum penes ipsum esse 
non possit jus oratorium tale claudendi, quod jus secundum 
Ecclesiae leges penes solam auctoritatem ecclesiasticam 
esse potest. Id saepius definivit S. Congregatio Concilii , 
et confirmaverunt Summi Pontifices, inter alios Cle- 
mens XII in Brevi dato ad Episcopum Placentinum. Ac- 
cedit, oratorium publicum consecratione vel benedictione 
effici rem sacram; quae autem semel Deo dicata sunt, non 

amplius possunt ad profanos usus converti, nisi ex gravi 
causa et Ordinarii auctoritate; est enim regula juris U 
t» Sexto : Semel Deo clicalum, non est ad urnis humanos 
ulterius transferendum. Ex his abunde patet, quam parum 
quadret emptio venditio, locatio conductio oratorii pu- 
blici cum iis, quae SS. Canonibus sancita sunt. Verum 
pro locorum et temporum adjunctis Ecclesia multa fieri 
sinit, quae disciplinaribus suis legibus non sunt consen- 
tanea, praesertim quando adjuncta ista ita comparata 
sunt, ut urgendo suas leges dignos fructus tamen sperare 
nequeat, vel periculum sit ne majus bonum impediatur. 

His praenotatis, jam quaerimus : quid censendum sit, 
si regularibus utrovis modo cedatur vel acquiratur ora- 
torium publicum, an jam hoc ipso illis jus est in eo 
omnia sacra munera exercendi, quae in regularium eccle- 
siis legitime constitutis exerceri possunt, an vero solem- 
nitates a jure praescriptae ad aedificandam regularium ec- 
clesiam antea servari debebunt? 

Non magnopere de hac quaestione ambigi posse videtur, 
dummodo mente teneamus, regulares sola concessione 
vel acquisitione nudi aedificii non oblinere jus aliquod 
munera spiritualia in eo exercendi. Ut igitur haec ibi le- 
gitime possint persolvere, necesse est ut auctoritatem 
spiritualem adeant, quae penes Summum Pontificem et 
Ordinarium residet. Quodsi licentia in illo oratorio sacra 
munera publice persolvendi ab Ordinario sit concedenda, 
hic omnia in eam rem a jure praescripta servare debet; 
regulares enim in monasterium vel ecclesiam introduci 
non possunt, « nisi causa cognita, constiterit, eos sine 
aliorum detrimento commode sustentari posse. » Atque 
adeo, ubi regulares ia tali oratorio publico ea praestituri 
essent, quibus concursus fidelium et emolumenta paro- 
chialis ecclesiae notabiliter praeviderentur imminuenda, 
ratio non apparet ob quam censendum foret, minora esse 
parochi jura, qnam ubi ageretur de fundatione novae ec- 
clesiae; idque solide confirmari videtur ex decisione 
S. Rotae, quam supra num. iu, hujus § exscripsimus. 

CAPUT III. 


DE SACRIS MUNERIBUS QUIBUS PERFUNGENDI IUS HABENT REGU- 
LARES PRAESERTIM IN SUIS ECCLESIIS LEGITIME ERECTIS. 

Quae in praecedenti capite disputata sunt, pertinent ad 
aedificationem monasteriorum et ecclesiarum regularium. 
Porro ubi servatis de jure servandis hujusmodi aedificia 
fuerint erecta, atque in iisdem habitandi et residendi jus 
obtinuerint regulares, hoc ipso etiam ipsis jus est divina 
officia et sacra munera ibi persolvendi. Quare is cui jus 
est impediendi ecclesiae vel monasterii constructionem, 
ut hoc jure utiliter utatur, eo uti debet antequam regu- 
lares in legitimam possessionem ecclesiae vel monasterii 
fuerint inducti. Nunc autem distinctius explicandum est 
quaenam divina officia et munera sacra, item sub qua 
conditione obeundi jus habent regulares in ecclesiis et 
monasteriis, quae jam legitime possident. Id porro in se- 
quentibus paragraphis efficere conabimur. 


SI. 

De Sacrosancto Missce Sacrificio. 

I. S. Missce Sacrificium in regularium ecclesiis celebrari po- 
test tam a sacerdotibus saecularibus quam regularibus. Sed 
pro saecularibus exieris seu peregrinis praepositi ecclesia- 
rum regularium servare debent statuta dioeceseos. 

II. Admittere autem non possunt sacerdotes regulares exteros 
alterius ordinis sine licentia Ordinarii loci. 

III. In ecclesiis regularium S. Missce Sacrificium publice 
offerri potest , et Christi-fideles Ecclesiae prcccepto satisfa- 
ciunt Sacrum in iis audiendo diebus dominicis et festis. 

IV. Cavere tamen debent regulares, ne suis hortationibus po- 
pulum a frequentanda parochiali ecclesia avocent. 

V. Sed prohibitum ipsis non est, Missas in eorum ecclesia 
prius celebrari quam in parochiali ecclesia. 


1 . 

In ecclesia regularium S. Missae Sacrificium offerri 
posse, non tantum a regularibus qui in ea resident, sed 
etiam ab aliis sacerdotibus, id quidem in dubium vocari 
nequit. Verum quod ad exteros sacerdotes attinet, regu- 
laribus non licet hos admittere ad Missae celebrationem, 
nisi observatis Ordinariorum mandatis et statutis ea de 
re dioecesanis. Nam Ordinarius sub gravibus quidem 
poenis poterit regularibus speciatim prohibere, ne in suis 
ecclesiis exteros sacerdotes smculares admittant ad divina 
celebranda, nisi prius ab ipso hujus rei licentiam obtinue- 
rint. Luculenter id probat Benedictus XIV, in Epistola 
encvclica Quam grave (I), ubi ait: « Licet non oporteat 
Episcopum sollicitum esse de regularibus, qui in propriis 
ecclesiis Missas celebrare intendunt, quum ejus rei cura 
reservata sit eorum Superioribus regularibus; si quis 
tamen ssecularis sacerdos in ecclesiis regularium Missam 
celebrare velit, hic etiam debet litteras discessus a pro- 
prio Ordinario obtentas exhibere Episcopo, in cujus dioe- 
cesi Sacrum vult peragere, uti videre quoque est in 
Nostra Institutione XXXIV , § 1. » In hac Institutione 


(t) Besewcti PP. XIV Bullarium , tom. IX, coi. 247, ctlil. Yenetiis, 
1784. 

porro celeberrimus Pontifex in eamdem rem allegat se- 
quentem resolutionem S. Congregationis Interpretum 
Concilii Tridentini diei 17 novembris ann. 1594 (1) : An 
Episcopus loci Ordinarius prohibere possit , ne regulares in 
eorum ecclesiis sacerdotes saeculares exteros divina officia 
celebrare permittant, nisi prius ab ipso Episcopo visis lit- 
teris commendatitiis , ipsi sacerdotes admissi fuerint. S. Con- 
gregatio censuit , posse. 


II. 


Quamvis autem haec resolutio S. Congregationis sacer- 
dotes tantum saeculares memoret, opinamur tamen ab 
Ordinario etiam prohiberi posse, ne regulares exteros re- 
ligiosos alterius ordinis in suis ecclesiis ad Sacrum perfi- 
ciendum admittant. Illud quidem opinamur, tum quia 
Benedictus XIV in Litteris Encyclicis tantum excipit re- 
gulares, qui in propriis ecclesiis Missam celebrare volunt, 
tum quia Constitutione Apostolicum ministerium (2) idem 
Pontifex haec edixit : a Institutum canonicum est, sacri 
concilii Chalcedonensis auctoritate firmatum, nemini ad- 
venae in Sacris constituto licere Ordinem, quo se insigni- 
tum asserit, exercere, adeoque Sacrum peragere, si sa- 
cerdotem se esse profiteatur, nisi litteras authenticas 
Ordinarii palam faciat, testimoniumque exhibeat, se 
nullo suspensionis vel irregularitatis vinculo irretiri. Ita 
can. 7, dist. 71 , cui apprime consentit S. concilium Tri- 
dentinum , sess. 22 , De Sacrificio Missae , decreto De obser- 
vandis et evitandis in celebratione Missoe, et cap. 15, 
sess. 23, De Reform. Porro hujusmodi praescriptum regu- 
lares etiam respicit, quoties extra dicecesim versantur, in 
qua ad sacros ordines promoti fuere ; proindeque suscep- 


ti) Decretorum, lib. VI, pag. 78. 

(2) Oper. cil., tom. VIII, coi. 92. 

tain ordinem exercere minime possunt, prmsertim in eccle- 
siis quce ad propriam sodalitatem non spectant, nisi prius 
Episcopis aut vicariis generalibus vel foraneis superiorum 
suorum documenta proferant, quibus et obtenta ordinis 
testimonium et libertas ab omni canonico impedimento ir- 
regularitatis vel suspensionis perspecta liat. » Luculenter 
etiam, id confirmat Wiestnkr, S\ J. (1). 


111 . 


S. Missa; Sacrificium in praedictis ecclesiis publice 
offerri potest, ita ut Christi fideles eidem interesse et 
Ecclesiae praecepto audiendi Missam dominicis aliisque 
festis diebus satisfacere possint. IIoc plures Summi Pon- 
tifices peculiaribus constitutionibus definiverunt. Leo X, 
Constitutione Intelleximus, edita die 15 novembris 1517, 
diserte ait ; « Auctoritate Apostolica tenore praesentium 
notum facimus, omnes Christi fideles,, qui, non con- 
tempto proprio sacerdote parochiali , in ecclesiis Fratrum 
Ordinum Mendicantium, dominicis et festis diebus Missas 
audiunt, satisfacere praecepto Ecclesiae de Missa au- 
dienda, nec in aliquam labem mortalis peccati poenamve 
incurrere (2). » S. Pius V , Constitutione Etsi Mendican- 


(1) Institutiones canonica-, lib. ! , tit. 22. De clerieit peregrinis, num. i; 
edit. Monachii, 1703. Ubi conceptis verbis haec habet : « Episcopus sum 
dioecesis praelatis , eliani regularibus , sub excommunicatione prohibere 
potest, ne sacerdotes sacculares aut etiam alterius (non sui) ordinis regu- 
lares peregrinos ad Missas iu eeclesiis suis celebrandas admittant , prius 
quam ipse, inspectis eorum litteris coimsendatitiis, id permiserit, etiamsi 
praelati illi eorumque ecclesiae siut exemptae; quia id agit tamquam dele- 
gatus Sedis Apostolicae, ne aliquis non sacerdos, aut a jure impeditus, 
temere sc ingerat divinorum celebrationi. ItacumBiccio et aliis Ductoribus 
allegatis Barbos*, De officio Episcopi, Allcg. 21, num. 8. Palao, Tract. 27, 
Disp. unica, p. 16, num. 2. Laimar, in cap. Tua-, num. 3. n 

(2) Magnum Bullarium Romanum, lom. I, coi. 592, edit. cit. 

tium, data XVII kal. septembris anh. 1567, definivit r 
« Christi fideles, audiendo Missas in ecclesiis Fratrum 
hujusmodi diebus dominicis et festivis, praecepto Ecclesiae 
de illis audiendis satisfecisse censeantur (1). «Clemens VIH 
in Brevi Significatum, dato ann. 4592, h®c statuit: a Prae- 
senti nostro decreto sancimus, saecularibus universis li- 
bere Missas diebus dominicis et aliis majoribus festis au-* 
dire in ecclesia tam Fratrum Praedicatorum quam aliorum 
Mendicantium necnon etiam Societatis JeSu posse, dum- 
modo id in contemptum parochialium ecclesiarum non 
faciant. » 

Verum quidem est, ut ad haec animadvertit Benedic- 
tas XIV (2), non defuisse auctores, inter quos Jrnnin (5), 
et Van Espen (4), qui post has constitutiones editas pro- 
pugnarent, teneri Christi fideles sub gravi peccato solem- 
nioribus saltem diebus festis ad satisfaciendnm praecepto 
Ecclesiastico ini eresse Sacro in propria cujusque parochia 
celebrando. Idque illi potissimum ideo affirmabant, quia 
per praefatas constitutiones derogatum non esset juri 
communi, quo cautum erat ut singuli fideles diebus festis 
Missae parochiali adessent, nisi honesta causa excusa- 
rentur. Sententiam suam firmabant ex eo, quod in istis 
Constitutionibus haec adjecta legitur limitatio : « Dum- 
modo id non faciant in contemptum parochialium eccle- 
siarum. » Atqui, ita porro argumentabantur, fieri non 
potest ut non adsit ille contemptus in iis qui sine ulla 
rationabili causa a propria se abducunt parochia. 

Verum, ut optime notat sapientissimus Pontifex, si 
praefata Summorum PontiGcum indulta ita essent expli- 
canda, jam sensum nullum haberent; neque enim opus 
erat privilegio ad hoc, ut fideles, legitima urgente causa, 
alienam adirent ecclesiam, ut ibi Missae Sacrificio interes- 
sent. Idque ex juris communis sanctionibus, quas paulo 

(t) Opcr. cil. lom. II, coi. 245. 

(2) De Synodo diitcesana, llb. XI, cap. 14, num. a. 

|3) De Sacramenti n, diss. V, qua;sl. 7, cap. 2, ari. 2. 

(4) Ju» eecleeiaeticum, part. 11, tlt. 3. cap. 3. 

ante citaverat Pontifex, perspicuum est. Quare, ne dica- 
mus praedictos Pontifices verbis lusisse, nec ullum pecu- 
liare privilegium regularibus concessisse, necessario fa- 
tendum est, contemptum illum, de quo agimus, ita esse 
intelligendum, ut in eum minime incidisse censendus sit, 
qui solum alibi quam in sua parochiali ecclesia Sacro in- 
terfuerit; sed eo requiri, ut aliquis, sive expresse sive 
tacite, aversum a suo pastore animum ostenderit. 

Notat ibi idem Pontifex, consuetudine in universo 
Christiano orbe recepta, quae naturam juris communis 
jam induit, integrum esse omnibus Christi fidelibus, ut 
in qualibet ecclesia , modo non sit capella seu oratorium 
privatum, sacris Mysteriis intersint et Ecclesiae praecepto 
de Sacro audiendo satisfaciant. 

Ex his igitur manifesto patet, regularibus jus esse ad- 
mittendi Christi fideles dominicis et festis diebus, ut in 
suis ecclesiis praecepto audiendi Sacrum satisfaciant. 
Unde et illud efficitur, nempe locorum Ordinarios aut pa- 
rochos plebem non compellere sed hortationibus tantum 
allicere posse, ut dominicis diebus et festis de praecepto 
S. Missae sacrificio in ecclesia parochiali intersint, quem- 
admodum statuit etiam Tridentina synodus (f), ubi 
Episcopos alloquens ait : « Moneant eumdem populum, 
ut frequenter ad suas parochias, saltem diebus dominicis 
et majoribus festis, accedat. » 


IV. 


Contra vero regularibus cavendum est, ne monitioni- 
bus aut exhortationibus populum a frequentanda ecclesia 
parochiali avocent. Clemens V in concilio Viennensi in 
hanc rem edixit : religiosis « etiam in virtute sanctae obe- 
dientise et sub interminatione maledictionis aeternae di- 

(1) Decretum de observandis el evitandis in celebratione Missae , sess. 22. 

strictius inhibemus , ne in sermonibus suis Ecclesiarum 
praelatis detrahant, aut etiam retrahant laicos ab eccle- 
siarum suarum frequentia vel accessu (1). » Quinimo Be- 
nedictus XIV, Constitutione Etsi minime (2), jubet ut 
regulares celebrationem festorum in ecclesiis suis ea ra- 
tione instituant, ut per eam non distrahantur fideles a 
frequentatione doctrinae christianse in ecclesia parochiali. 
« Saepe enim contingit, inquit, in aliis ecclesiis, ac prae- 
sertim regularium, solemni ritu magnaque populi fre- 
quentia festum aliquem diem celebrari; ideoque, si in 
ecclesia parochiali summo mane aut statim a prandio Ca- 
techismus habeatur, aut nemo aut pauci admodum sunt 
qui eidem Catechismo intersint, quique praescriptas horas 
non causentur. Sin vero captentur horae, civitatis com- 
modo magis appositae, usu compertum est, populum ad 
ecclesiam confluere, in qua festus dies agitur, et celebri- 
tate pompae illectum doctrinam Christianam non sine 
gravi animae detrimento deserere. In hoc articulo quia 
certa et communis regula praescribi non potest, id totum 
relictum esse volumus prudentiae vigilis ecclesiae Anti- 
stitis, qui attenta loci, temporis, personarum qualitate, 
expensisque rerum omnium momentis, ita studeat solem- 
nis diei celebritatem cum doctrina christiana componere, 
ne alteri altera sit impedimento. Quod si regulares et 
exempti contradixerint, et sanctum hoc doctrinae opus, 
licet ab Episcopis prius admoniti, suis functionibus per- 
turbare praesumpserint, Nostram locorum Ordinariis auc- 
toritatem, qua potimur in exemptos, pollicemur; nec alia 
Pontificiae vigilantiae deerunt remedia, ne parochiales 
ecclesiae debitis fraudentur obsequiis. » 

i ... . 

(1) Clem. De privilegiis et excessibus privilegiutoriim , cap. 1. Religiosi 
(lib. V, tit. 7). 

(2) Benedicti PP. XIV Bullarium tom. I , coi. 95, edit. cit. 


Digitized by Google 



— 103 — 


V. 


Caeterum nequaquam prohibitum est regularibus missas 
celebrare et campanas pulsare in suis ecclesiis ante cele- 
brationem Missrn aut pulsationem campanse in ecclesia 
parochiali. Die tamen Sabbati Sancti campanas pulsare 
ipsis non licet, antequam pulsetur campana Majoris e c- 
clesise; quemadmodum sa‘pius definitum est tum a S. Con- 
gregatione Episcoporum et Regularium, tum a S. Con- 
gregatione Interpretum Concilii Tridentini (1). 


§ II- 


De administratione Sacramenti Eucharistiae. 

I. Regulares in suis ecclesiis SS. Eucharistias Sacramentum 
Christi fidelibus administrare possunt, excepto die Pa- 
schalis; hi tamen prtecepto Paschalis Communionis non 
satisfaciunt, ibi SS. Eucharistiae Sacramentum Paschali 
tempore sumendo, 

II. Nisi Ordinarii oel parochi sui licentiam obtinuerint. 

III. In aliquibus tamen circumstantiis regulares prudenter 
agerent, si Eucharistice Sacramentum Christi fidelibus 
tempore Paschali non distribuerent. 

IV. Regulares jus nonhabent administrandi SS. Sacramentum 
Christi fidelibus per modum Viatici. 

V. Nec etiam famulis conductitiis aut aliis personis saecula- 
ribus , qui in eorum monasteriis ad tempus habitant. 


(1) Cfr. Thesaurus resolutionum S. Congr. Concilii, lom. XXX, die 28 fe- 
bruarii an. 1761 . Sqcilucen. Celebrationis Missarum et functionum concen- 
tualium. 

VI. Nec conviataribus seu scholaribus, qui in eorum collegiis 
studiorum causa morantur. 

VII. Neque jus habent illud extra suam ecclesiam sacularibus 
administrandi devotionis causa. 

VU1. «Expositio SS. Eucharistia regularibus prohibita est, 
nisi causa publica sit et ab Ordinario probata. 

IX. Non prohibentur Expositio privatim facta. 


I. 

SS. Eucharistiae Sacramentum in ecclesiis regularium 
omnibus Christi fidelibus ministrari potest vi privilegii a 
Summis Pontificibus Julio II, Nicolao V, Sixto IV, Euge- 
nio IV, Leone X concessi (I), quod a S. Pio V confirmatum 
et per communicationem privilegiorum ad omnes regula- 
res extensum est. Unus dies Paschalis excipitur, quo 
administratio hujus Sacramenti in ecclesiis regularium 
prohibita est. 

De hac tamen exceptione saepe controversia fuit. Ac 
primo quidem in dubium vocabatur, an de hac exceptione 
satis constaret; deinde ambigebatur, utrum ea exceptio 
referenda esset ad unam dominicam diem Paschalis, an 
vero ad integrum tempus Paschale, quod currit a domi- 
nica Palmarum usque ad dominicam in albis (2). At 
S. Congregatio Concilii censuit, teste Benedicto XIV (3), 
« Sola die solemnitatis Paschatis absolute prohiberi regu- 
lares, ne Eucharistiam in suis ecclesiis porrigant saecula- 
ribus, etiamsi isti jam autea annuae Communionis praecep- 
tum in propria parochia impleverint; aliis vero diebus 
impediri non posse, quominus illam distribuant, modo 
saeculares. Eucharistico Pane in eorum ecclesiis refecti, 

(I) Tauberincs, De jure abbatum, tom. II, disp 3, queest. 3. 

'S) Cfr. Thcsaur. Resohu. S. Oangr. Conc./tnm. VII, die '5 decembris 
ann. 1735. Scessasa, Jurium parochialium. 

3j De Synoda diatesana, lib. IX, cap. (6, umn. 3. 

non se solatos arbitrentur ab obligatione illum percipiendi 
a proprio sacerdote. » In cujus rei confirmationem Pon- 
tifex Maximus duo profert S. Congregationis Concilii 
decreta. Primum prodiit in causa Burdigalen., die 9 julii 
ann. 1644, iterumque confirmatum fuit in una Senonen. , 
die 1 1 junii ann. 1650 (1), cujus verba haec sunt : « S. Con- 
gregatio Concilii post maturam discussionem censuit, 
Archiepiscopum Burdigalensem non posse prohibere re- 
gularibus habentibus privilegia Apostolica , ut a dominica 
Palmarum usque ad dominicam in Albis inclusive non 
valeant ministrare personis saecularibus Sacramentum 
Communionis; posse tamen iisdem prohibere, ut personis 
saecularibus die Paschatis non administrent dictum Eu- 
charistiae Sacramentum, etiamsi dictae personae saeculares 
satisfecissent praecepto Ecclesiae hac de re edito. » Alte- 
rum decretum emanavit in causa Mechlinien., ann. 1682, 
quod in S. Congregationis actis ita legitur adnotatum : 
« Parochi loci Lovanii conquerentes SS. Eucharistiae 
Sacramentum personis saecularibus ministrari a dominica 
Palmarum usque ad dominicam in Albis a regularibus, et 
praesertim Societatis Jesu, praetextu privilegiorum; unde 
arguunt juribus parochialibus praejudicium inferri et 
Ecclesiae praeceptum eludi, cum non desint falso asseren- 
tes, se in ecclesiis regularium illi satisfecisse; libellum 
porrexerunt Sanctissimo Domino Nostro, ut, hisce malis 
occurreret, vetando regularibus, ne praefato tempore di- 
ctum Sacramentum audeant ministrare. Cum autem San- 
ctitati Suae placuerit ad S. Congregationem Concilii remit- 
tere hujusmodi preces, patri procuratori provinciae Belgicae 
Societatis Jesu successive communicatas, proponitur du- 
bium : « An patres Societatis Jesu aliique regulares possint 
» ministrare SS. Eucharislice Sacramentum personis swcula- 
i) ribus a dominica Palmarum usque et per totam dominicam 
» in Albis. «Cui dubio die 31 januarii ejusdem anni 1682 
responsum fuit : « Affirmative , excepto die Paschatis; ita 

(t) Decretorum , lib. IX, coi. 54. 

tamen ut in aliis diebus sumentes Eucharistiam a regulari- 
bus intra duas hebdomadas Palmarum et Paschatis non 
satisfaciant praecepto. 


II. 


Obiter autem hic notandum est, posse Christi fideles 
etiam in ecclesiis regularium praeceptum Paschalis Com- 
munionis adimplere, dummodo accedat licentia Ordinarii 
vel parochi. Ait enim Benedictus XIV, in Epistola Ency- 
clica Magno cum animi nostri dolore , ad Primatem et 
Episcopos Poloniae (1 ) : « Nemo est qui ignoret, praeceptum 
hoc (Communionis Paschalis) in propria parochiali ecclesia 
adimplendum esse, aut in alia ecclesia cum proprii Epi- 
scopi vel parochi licentia, secundum varias dioecesium con- 
suetudines. j> 

Haec ergo cum a S. Congregatione Concilii ita decreta 
sint atque firmata, ne leve quidem dubium moveri amplius 
potest de regularium jure ac privilegio Christi fidelibus 
administrandi in suis ecclesiis Sacramentum Eucharistiae, 
integro etiam tempore Paschali, uno dumtaxat die Pas- 
chatis excepto. 

Notandum autem est, regularibus absolute prohibitum 
esse, die Paschatis SS. Eucharistiam saecularibus porri- 
gere, etiamsi hi jam ante Communionis praeceptum in 
propria parochia impleverint. Ad hanc S. Congregationis 
Concilii sententiam non attenderunt scriptores illi, qui 
existimarunt, regulares S. Communionem etiam die Pas- 
chatis ministrare licite posse iis Christi fidelibus , qui 
praeceptum Communionis Paschalis in parochiali ecclesia 
jam impleverunt. In eo falli videntur Doctores isti , quod 
opinantur, exceptionem , de qua agimus, intelligi tantum 

(1) Benedicti PP. XIV Bullarium, tom. VII, coi. 55. 

debere de casu, quo aliquis eo die Communionis Paschalis 
praecepto satisfacere vellet Eocharisticam Communionem 
in ecclesia regularium sumendo; et, si jam huic praecepto 
satisfecisset, nihil obstare, quominus S. Synaxi in ecclesia 
regularium die Paschalis iterum reficeretur. Haec enim 
opinio jam aperte ex ante laudatis Benedicti XIV verbis 
(supra, pag. 103) refellitur. 


III. 


Sed praeterea, ut nobis quidem videtur, locorum quo- 
rumdam circumstantiae ita comparatae esse possunt, ut in 
ecclesiasticae disciplinae observantiam et Christi fidelium 
utilitatem consultum sit regularibus ab usu privilegii sui, 
S. Communionem tempore paschali distribuendi, aliquando 
abstinere. Finge enim, magnum parochianorum numerum 
in ecclesia regularium tempore paschali ad Poenitentia 
tribunal accedere; unde fieri potest, ut eorum multi Sa- 
cramentum Eucharistiae eodem tempore in eadem eccle- 
sia recipiant, existimantes se hac S Communione Ecclesiae 
praeceptum adimplere; hoc ergo si alicubi contingat, et 
parocho ipsisque regularibus experientia constet, errorem 
istum inter parochianos esse sat communem, seque suis 
ea de re monitionibus parum aut nihil profecisse, peto, an 
in hujusmodi rerum adjunctis satius non esset, ut regulares 
ab illius privilegii usu abstinerent, praesertim si Ordina- 
rius ant parochus loci id ab ipsis peteret. Privilegia hujus 
generis, quod probe notent regulares, recensentur inter 
jura faeultativa, hoc est, interea quibus non semper uti 
debent, sed quorum usui pro rerum circumstantiis renun- 
tiare, ad tempus saltem, possunt. Age vero, sicubi res 
ita comparata? sint, ut eas modo lingebamus, nemo sane 
negaverit , privilegii istius usum tunc in Ecclesi® et 
Christi fidelium destructionem cessurum esse potius quam 
in eorum aedificationem. Atqui Summorum Pontificum 

procul dubio non ea fuit utens, ut regulares privilegiis 
concessis uterentur, etiam si disciplina ecclesiastica, cujus 
finis fidelium mdificatio est, ex illorum privilegiorum usu 
aliquid detrimenti caperet. 

Nec juvat dicere, Summos Pontifices nullum diem prae- 
ter festum Pascitatis excepisse a praedicti privilegii usu. 
Exceptio enim, quam nos indicamus, in aequitate fundata 
est, atque adeo in omni privilegii concessione tacite con- 
tinetur. 

Nec aliquid efficeret qui moneret, fuisse jam S. Congre- 
gationi Concilii propositum cusum similem illi, quem 
modo Augebamus, fuisse autem responsum , regulares jure 
suo Eucharisticam Communionem Paschali tempore in 
suis ecclesiis ministrare. Nihil, inquam, hinc eontra nos 
effici potest. Non enim affirmamus, illud ipsis eo casu ne 
quidem de rigore juris licere; sed solum contendimus, in 
particulari illo casu a nobis posito, regulares acturos esse 
prudenter, et Ecclesiae causam promoturos, si illius privi- 
legii usui ad tempus renuntiarent; cum hoc ecclesiasticae 
disciplinae observantiae multum prodesset. 

Iu his et similibus causis memores simus verborum 
S. Bernardi (1) : « Spiritualis homo.... omne opus suum 
trina quadam consideratione praeveniet : primum quidem 
an liceat, deinde an deeeat, postremo au et expediat. Nam 
etsi constet in Christiana utique philosophia non decere 
nisi quod licet, non expedire nisi quod decet et licet; non 
continuo tamen omne, quod licet, decere aut expedire 
consequens erit. » Quinimo in nonnullorum regularium 
ordinum constitutionibus conceptis quidem verbis cautum 
est, ne religiosi viri privilegiis justa de causa concessis 
cumOrdinariorumolfendiculo utantur (2). Optandum igitur 
est, ut ipsi hujusmodi constitutiones observent. Et omnino 

(1) De consideratione, lib, III, cap. 4, uiHn 15. Opcr. vol. I, coi. 432 
edit. Parisiis, 1G90. 

(i? Cfr. llitrOK , S. J. Majestas hiefarchia ecclesiastica, pari. II, sect. 2, 
nuna. 5 ; trbi «tat in eam reni ex Congregatione generrii V Societatis Jesu, 
Decret. 25, ct Kegul. 10 Sacerdotum. 

etiam iis regularibus, in quorum statutis cautela illa, de 
qua mox dicebamus, nou expresse memoratur, omnino 
cavendum est, ne imprudentior privilegiorum usus in 
ecclesiasticae disciplinae detrimentum cedat. 

Et sane, quod salva pace religiosorum virorum hic adji- 
cere liceat, si qui regulares in omnibus procedere vellent 
secundum rigorem juris, nec umquam satisfacere expressae 
voluntati Ordinarii rationabiliter petentis, ut per aliquod 
tempus, in certis quibusdam rerum circumstantiis, a 
quorumdam privilegiorum usu abstinerent, an fieri non 
posset ut eo in casu Ordinarius etiam secundum rigorem 
juris agere vellet cum ipsis? Sic, ut ab exemplo proposito 
non recedamus, si cuidam Ordinario constaret, multos 
Parochianos in sua parochiali ecclesia praecepto Commu- 
nionis paschalis non satisfacere, idque ex eo venire quod 
quidam regulares in suis ecclesiis saecularium confessiones 
excipiant, sane posset tunc Ordinarius regulares illos 
jurisdictione saecularium confessiones excipiendi privare 
per totum paschale vel per longius etiam tempus. Nec 
vero is, ita agendo, potestatis suae limites excederet, ut 
videbimus, ubi sermo erit de administratione sacramenti 
Poenitentiae. 


IV. 


Jus Eucharistiae sacramentum administrandi regulari- 
bus non competit extra suam ecclesiam. Quod primo qui- 
dem ita est intelligendum, ut ipsis non liceat sacramen- 
tum hoc administrare Christi fidelibus per modum Viatici. 
Hoc autem si facere praesumerent sine necessaria licentia, 
ipso facto incurrerent excomunicationem Sedi Apostolicae 
reservatam. Statuit enim Clemens V in oecumenica synodo 
Viennensi : « Religiosi qui clericis aut laicis sacramentum 
Unctionis Extremae vel Eucharistiae ministrare, matrimo- 
niave solemnisare, non habita- super his parochialis pres- 

byteri licentia speciali, praesumpserint, excommunica- 
tionis incurrant sententiam ipso facto , per Sedem 
Apostolicam dumtaxat absolvendi (I). » Cum vero Sum- 
mus Pontifex utatur verbo praesumpserint. Pragmatici 
communi sententia ddcent, regulares a praedicta censura 
excusari , si ex ignorantia etiam crassa in hanc Pontifi- 
ciam constitutionem impegissent. 


V. 


Quae modo diximus adeo vera sunt, ut regulares sacra- 
mentum Eucharistiae per modum Viatici sine parochi licen- 
tia ne famulis suis quidem administrare licite possint, 
quos, ut in his regionibus mos est, ad tempus condu- 
cunt. Ut enim hujusmodi personae exemptionis jure gau- 
deant, tres conditiones simul concurrere debent; scilicet 
eo requiritur ut illi famuli regularibus actu inserviant, ut 
intra eorum septa ac domos resideant, et tandem ut sub 
eorum obedientia vivant (2). Atqui nemo dixerit, famulos 
conductitios vivere sub regularium obedientia. 

Inde vero consequitur, idem omnino dicendum esse de 
aliis persoftis saecularibus, quae ad tempus in regularium 
domibus seu monasteriis commorantur. Quam in rem 
adferre juvat resolutionem S. Congregationis Concilii (3). 
Res haec erat : Comes Eustacbius Pallio se contulerat ad 
conventum Fratrum Eremitarum Ordinis S. Augustini 
civitatis Astensis, et in eo, solutis conventui alimentis, 
saeculari indutus habitu vitam ducebat. Quum dein morbo 
lethali correptus esset, patres eidem SS. Eucharistiae 


(1) Cle*. , De privilegiis et excessibus privilcgiatorutn , cap. 1. Religiosi 
(lib. V, Iit. 7). 

(2) Cfr. Cone. Trid., sess. 24, cap. II .De reform. Benedicti XIV, Quae- 
stiones canonica, quasi. 239. 

(3) Tliesaur. resolut.S.Congr. Cone. Ajtei. Jurium paroehialium, toni I, 
coi. 3. 

Viaticum et Oleum infirmorum administraverant, atque 
ejus corpus sepultura; mandaverant sine parochi praesen- 
tia et interventu. Re ad S. Congregationem delata, propo- 
situm fuit dubium : An patres S. Augustini licite potue- 
rint, ir requisito parocho, sacramenta adtnumtrare et corpus 
tumulare in casu, llespousum fuit, A egalioe. 


VI. 


Dubium superest de alumnis seu scholaribus in mona- 
sterio sive domo regularium per majorem anni partem 
studiorum causa commoraulibus; an scilicet his, dum 
infirmantur, Eucharistiae Sacramentum per modum Via- 
tici a regularibus administrari possit, non petito parochi 
consensu? Verum ex dictis jam manifestum est , jus istud 
regularibus non competere secluso speciali Sedis Aposto- 
licae privilegio. An autem hujusmodi privilegium aliqui- 
bus regularibus concessum fuerit, nobis non constat. 
Sed hoc unum certum habemus, Patribus Societatis Jesu, 
qui gaudent communicatione privilegiorum aliorum ordi- 
num regularium, etiam Mendicantium, id nondum fuisse 
concessum cum Em. Card. De Lugo quaestionem hanc 
pertractaret (1) : An convictores seminarii reputentur ut 
familiares Societatis in ordine ad recipienda Sacramenta. 
Resolvit De Lugo, juvenes, qui studiorum causa in colle- 
gio aut monasterio regularium per majorem etiam anni 
partem morantur, non ut hospites, sed ut inquilinos ha- 
bendos esse, et ideo Viaticum hujusmodi convictoribus 
a regularibus ministrari non posse sine generali aut spe- 
ciali licentia Ordinarii vel parochi. Verba eminentissimi 
viri perspicua sunt; nam ait : « Addo denique, etiamsi 
ecclesiae et domus illae sint proprie domus et ecclesiae So- 
cietatis,... non video tamen , qua facultate possit illis (con- 


(1) Responsa moralia, lib. IV.dub. 55, edit. Lugdiiu., 1651. 


Digitized by Google 


— »1 — 


victoribus vel alumnis ibi aegrotantibus) Viaticum vel Com- 
munio Paschalis dari sine licentia parochi vel Ordinarii. » 


VII. 


Porro ex iis, quae in principio hujus § allegavimus, 
etiam evincitur, regularibus fas non esse SS. Eucharistiae 
Sacramentum ministrare intirmis devotionis causa extra 
eorum ecclesiam, nisi speciale obtinuerint indultum. 
Neque refert, utrum inter jura parochialia an quasi-paro- 
ckialia sit recensendum jus infirmis S. Communionem 
devotionis causa administrandi. Nam, hoc ipso quod regu- 
lares eam in reni exhibere non [>ossunt privilegium vel 
licentiam, sequitur ex allata Clementina, ipsis prohibi- 
tam esse praedictam SS. Sacramenti administrationem, et 
quidem sub excommunicationis interminatione, ut docet 
Suarez (1) his verbis : « Non tantum incurritur haec ex- 
communicatio, si Eucharistia detur in necessitate per 
modum Viatici,... sed in universum, sive in necessitate 
sive extra illam, sive publice sive occulte ministretur; 
quia verba legis sunt generalia; neque est ulla ratio ad 
limitanda illa, praesertim cum eadem censura ibi appona- 
tur propter alios aetns minus graves minusque necessa- 
rios, quam sit Communio quomodocumque data. >< No- 
tari autem debet, Suarez per necessitatem non intelligere 
dejectum alterius ministri, sed morbi gravitatem seu 
aegroti periculum. Nam alibi cura plerisqne aliis docet, 
regularem non incidere in excommunicationem, si alicui 
in extremis constituto, et parocho deficiente, administret 
sacramentum non solum Eucharistiae, verum etiam ex- 
tremae Unctionis; quia credi non potest, Ecclesiam velle, 
ut Christi fideles remediis tam salutaribus in illis circum- 
ii) In III partem S. Thamat, tum. HI, ipi»»!. 82, art. 3, ilisp. 72, sect.2, 
coi. 914, edit. Moguntie, 1650. 

stantiis priventur. Ita ut tunc illorum sacramentorum ad- 
ministratio censeatur fieri tacita 'icentia vel parochi vel 
Episcopi vel Romani Pontificis (1). 


VIII. 

Quod ad expositionem SS. Sacramenti attinet, de ea 
complura edita sunt decreta sacrarum congregationum, 
ex quibus constat, SS. Eucharisti® Sacramentum exponi 
non posse, nisi publica causa intercedat, quae ab Ordinario 
probari debet, qui, ut ait Benedictus XIV (2), solus facul- 
tatem impertiri potest non modo in suis ecclesiis, sed in illis 
etiam qua ad regulares pertinent, et quae ab Episcopi ju- 
risdictione penitus immunes judicantur. Operae pretium 
est hic adjicere aliquot ex iis decretis, quae tum Benedic- 
tus XIV, tum Gardellinus (3) publici juris fecerunt. 

Benedictus XIV (A) exhibet decretum S. Congregationis 
Concilii , editum die 17 augusti ann. 1630, in causa Nea- 
politana : « S. Congregatio censuit , non licere regulari- 
bus, etiam in eorum propriis ecclesiis, SS. Eucharistiae 
Sacramentum publice adorandum exponere, nisi ex causa 
publica quae probata sit Ordinario; ex causa autem pri- 
vata posse, dummodo SS. Sacramentum e tabernaculo 
non extrahatur, et sit velatum ita, ut ipsa Sacra Hostia 
videri non possit. » Addit autem idem Pontifex, etsi hoc 
decretum pro peculiari casu promulgatum sit, pro generali 
tamen regula deinceps a S. Congregatione receptum 
fuisse, ita ut quoties hujus generis causae postea propo- 
sitae fuerunt, idem statuendum responderit , quod in hac 
causa Neapolitana sancitum fuit. 

(I) Cfr. De Koore , Tractatus theologici de casibus reservatis, tom. III, 
2 , cap. 2, num. 692, edit. Lovanii, 1736. 

(2; Instit. cati., Inslit. XXX, num. 9. 

(3) Decreta authentica Congregationis SS. Rituum, edit. Konue , 1824. 

4; Loc. cit., num. Ii. 

Gardellinus sequentia refert responsa Congregationis 
SS. Rituum : Isernien. « Petitum fuit responderi : An 
regulares possint publice exponere SS. Sacramentum absque 
licentia Ordinariorum; S. Congregatio die 21 julii 
ann. 1635 respondit, non posse(l). » Urbakee : « Petiit Epi- 
scopus Urbaniae, an ipse possit uti in sua dioecesi decretis 
alias editis, quibus statuitur non licere regularibus expo- 
nere SS. Eucharistiae Sacramentum sine licentia Ordina- 
rii; S. Congregatio die 12 junii ann. 1638 respondit, debere 
uti, etiam non obstante contraria consuetudine » (2). Si 
vero contingat, ut haec licentia ab Ordinario concedatur 
adjecta clausula : accedente parochi consensu, non sufficit ut 
parochi licentia petatur, sed revera obtineri debet, ante- 
quam regulares eadem uti possint; atque in eo casu potest 
parochus ex justa causa consensum suum denegare, prout 
liquet ex Senocallien., Jurium parochialium. Propositis 
enim dubiis : 1° An obtenta a patribus (Minoribus conven- 
tualibus S. Francisci ) licentia Ordinarii exponendi 
SS. Eucharistia Sacramentum cum clausula : accedente 
consensu parochi, teneantur requirere consensum ejusdem 
parochi; 2° An sufficiat ad effectum praedictum consensus 
petilus licet non obtentus, sive potius ex justa causa possit 
parochus illum denegare; S. Rituum Congregatio die 
9 maii anu. 1705 respondendum censuit, ad l m , Affirma- 
mative; ad 2 m , Ad primam partem dubii, Negative, ad se- 
cundam, affirmative (3). 


IX. 

Verum haec decreta, quantumvis videantur esse gene- 
ralia, non tamen ita intelligenda sunt, perinde ac si 
omnis prorsus SS. Eucharistiae Expositio sine praevia Or- 


ti) Oper. cil. lom. I, coi. 280, num. 874. 

(2) Oper. cit. tom. I, coi. 288, num. 914. 

(3) Tom. IV, coi. 28, num. 3573. 

dinarii licentia regularibus esset prohibita. Nam quod ex 
posterioribus verbis modo allati decreti S. Congregatio- 
nis Concilii jam effici posset , nempe regularibus fas esse 
ex causa privata SS. Eucharistue Sacramentum exponere 
sine Ordinarii licentia, id Benedictus XIV (!) etiam con- 
firmat, ubi ait : « Si tamen sermo sit de exponenda priva- 
tim Eucharistia, cum nullis Ecclesite legibus publica causa 
et Episcopi facultas necessario requirantur, rem totam ad 
praefectum illius ecclesiae rejicimus, ubi vel pro alicujus 
aegritudine levanda, vel pro necessitate ac desiderio ali- 
cujus religiosi viri S. Eucharistia debet exponi. In quo 
hanc normam observandam praescribimus, ut nempe Eu- 
charistiae tabernaculum solum aperiatur, et sacra pyxis 
clausa suoque velamine obtectu populi oculis subji- 
ciatur. » 

Atque modum hunc ex ecclesiae legibus servandum 
esse, liquet etiam ex iis quae S. Congregatio Episcoporum 
ac Regularium negotiis praeposita decrevit die 6 decem- 
bris anno 1602 his verbis : Si quandocumque privata in 
causa SS Eucharistia exponenda videbitur, e tabernaculo 
numquam extrakatur; sed in pyxide velata in aperto ejus- 
dem tabernaculi ostiolo cum assistentia alicujus sacerdotis, 
stola et superpelliceo induti, et cum sex saltem luminibus 
ocreis collocetur; quod idem in ecclesiis swmtlarium servari 
mandamus. 


§ III. 


De admbmtratkme sacramenti Dumi tmtiw. 

I. Ut sacramentum Panilentia administrare possit sacerdos , 
requiritur ut habeat jurisdictionem determinatam. 


(1) Instituit., nam. 16. 

ii. Hanc jurisdictionem non habent regularesde jure comrmmi 
pro audiendis confessionibus ssectilaiiiHn. 

Ili. Eam tamen habent pro regularibus sui ordinis. 

IV. Sed ut jurisdictionem istam in moniales sui ordinis exer- 
cere possint , approbatione Ordinarii loci indigent ; 

V. QuLeliam negligentiam Prwlati regularis in deputando 
confessariO extraordinario monialium supplere potest. 

VI. Regulares assumi tantum debent ad confessiones saecu- 
larium audiendas in subsidium et defectum cleri sae- 
cularis. 

VH. Ut regulares saecularium confessiones excipere possint, 
non sufficit approbatio cujuscumque Episcopii, sed requiri- 
tur illius , in cujus dioecesi confessiones excipienda: sunt. 

V III. Antequam Episcopus approbationem concedat, fas ipsi 
est regulares quoscumque, tam Praelatos quam S. Theologiae 
lectores , in examen vocare. 

IX. Non tamen ad illud tenetur, si aliunde eos novit esse ido- 
neos. 

X. Ordinarius semper ad tempus jurisdictionem concedere 
potest, nec umquam debet illimitate eam ooncedere. 

XI. Si ad tempus concessit, elapso tempore non debet eam 
prorogare , 

X1L Si simpliciter et illimitate concessit, non potest eam pro 
libitu revocare, sed tantum ex causa rationabili ad ipsam 
confessionem pertinente. 

XIII. Ut haec dispositio locum habeat, necesse est ut regulares 
praevio examine sini approbati. 

XIV. Quce dicitur causa ad ipsam confessionem pertinens. 

XV. Sed etiamsi Ordinarius sine justa causa revocaret juris- 
dictionem, ea nihilominus cessat. 

XV L Ordinarius potest revocare quomodocumque approbatos 
a suo praedecessore. 

XVII. Non potest Ordinarius privare jurisdictione armet 
simul regulares aliettjus monasterii. 

XVIII. Regulares simpliciter approbati non indigent facultate 
parochi ad audiendas confessiones tempore paschali vel 
infirmorum. 

XIX. Ordinarius tamen potest in eam rem clausulam aliquam 
adjicere in actu approbationis. 

XX. Regulares, qui simpliciter approbati sunt, non hoc ipso 
possunt absolvere a casibus Ordinario reservatis. 

XXI. Neque fas ipsis est excipere confessiones sacramentales 
in domibus vel oratoriis privatis laicorum, nisi in casibus 
a jure expressis. 


I. 


Constans est Ecclesiae doctrina , ut sacerdotes sacra- 
mentum Poenitentiae valide administrare possint, praeter 
potestatem ordinis requiri potestatem jurisdictionis, ut 
Tridentina syuodus (I) disertis verbis declaravit. Postquam 
enim definivit, absolutionem sacerdotis « non solum esse 
nudum ministerium vel annuntiandi evangelium, vel decla- 
randi remissa esse peccata, sed adinstar actus judicialis, 
quo ab ipso velut a judice sententia pronuntiatur, » ita 
loqui pergit (2), « Quoniam igitur natura et ratio judicii 
» illud exposcit , ut sententia in subditos dumtaxat fera- 
» tur, persuasum semper in Ecclesia Dei fuit, et verissi- 
» mum esse synodus haec confirmat, nullius momenti 
» absolutionem eam esse debere, quam sacerdos in eum 
» profert, in quem ordinariam aut subdelegatam non habet 
» jurisdictionem. » 

Itaque indeterminata illa potestas, quae per sacram 
Ordinationem cuilibet sacerdoti confertur his verbis : 
o Accipite Spiritum Sanctum; quorum remiseritis pec- 
cata, » etc., etsi omnino necessaria sit, ea tamen ad 
valorem sacramentalis absolutionis non sufficit; sed iusu- 
per requiritur altera potestas ligandi et solvendi determi- 
nate eos fideles, qui sacerdotis jurisdictioni subjecti sunt. 

(1) Sess. 14, cap. 6, De Poenitentia. 

(2) lbid. cap. 7. 

Atque haec etiam ideo omnino necessaria est, quod judir 
candi potestas, qualis est potestas ligandi et solvendi, 
nonnisi in subditos possit exerceri. Est haec communis 
Theologorum et Canonistarum, immo totius Ecclesiae sen- 
tentia. 


II. 


Ex his jam statim efficitur, sacerdotes ordinum regu- 
larium non posse nisi obtenta peculiari facultate , Poeni- 
tentiae sacramentum administrare Christi fidelibus saecu- 
laribus, quum hi eorum subditi non sint. Hoc autem non 
solum ex allegatis Tridentinae synodi verbis merito potest 
inferri, sed idem etiam ex altera ejusdem synodi sanctione 
perspicuum est. Etenim « quamvis presbyteri in sua ordi- 
natione a peccatis absolvendi potestatem accipiant, decer- 
nit tamen sancta synodus, nullum, etiam regularem, posse 
confessiones saecularium , etiam sacerdotum, audire, nec 
ad id idoneum reputari, nisi ante parochiale beneficium, 
aut ab Episcopis per examen, si illis videbitur esse neces- 
sarium, aut alias idoneus judicetur, et approbationem, 
quae gratis detur, obtineat; privilegiis et consuetudine 
quacumque, etiam immemorabili, non obstantibus (1). » 
Neque regularibus suffragatur Apostolicum privilegium 
vi Bullae Cruciatce, quam vocant, concessum , ut liquet ex 
Brevi, Cum sicut, Innocentii XII, et ex Constitutione, 
Apostolica indulta, Benedicti XIV (2). Befert hic sapien- 
tissimus Pontifex, Innocentium XII per Apostolicas istas 
litteras declaravisse, « praedictam Bullam Cruciatce, quoad 
approbationem confessariorum nihil novi juris induxisse, 
nullumque privilegium continere contra formam Concilii 
Tridentini et praedictarum constitutionum Apostolicarum; 


(I) Scss. 23, cap. 15, De Reform. 

(2i B»:m. dicti PP, XIV Bullurium, toni. II , coi. 79, edit. cit. 

adeo at confessarii tam saeculares quam regulares, qur- 
cumque illi sint, in vim dictae Bullae* Cruciata', a poeniten- 
tibus ad audiendus sacramentales eorum confessiones 
electi, nullatenus hujusmodi confessiones audire valeant 
sine approbatione Ordinarii et Episcopi dioecesani loci, 
in quo ipsi poenitentes degunt et confessarios eligunt, vel 
ad excipiendas confessiones requirunt. » 

At quum Innocentius Xll indultum per Bullam Cruciatos 
concessum tantummodo generatim expressisset, et Inno- 
centius XIII Apostolicis Litteris, In supremo militantis 
Ecclesm solio, alterius cujuscumque generis privilegia 
etiam generatim tantum indicasset, idcirco Benedictus XI V, 
ut fidelium conscientiae securius dirigerentur, non modo 
praedecessorum suorum decreta auctoritate Apostolica 
approbavit, et confirmavit, verum etiam eadem auctoritate 
statuit et declaravit, « quod idem omnino jus, quod vigore 
decretorum hujusmodi circa intelligenliani et usum indulti 
Bullae Cruciata; obtiuet, etiam quoad reliqua ejusdem 
generis indulla pariformiter valere debeat et oblinere. » 


ITL 


Cum. vero regularium ordines, qui Exemptionis privilegio 
gaudent, Praelatorum suorum, non autem Episcoporum 
ordinariae jurisdictioni sint subjecti, dicendum est, prae- 
latos regulares lial>ere potestatem ministrandi Poenitentiae 
sacramentum religiosis sui ordinis; neque ad boc necesse 
est ut ab Ordinario loci, in cujus territorio silum est 
monasterium, jurisdictionem postulent. Nam virtute istius 
privilegii praelati regulares sunt judices ordinarii suorum 
subditorum regularium, et in ipsos jurisdictionem habent 
quasi episcopalem, quae inter caetera comprehendit potes- 
tatem subditos a quibuscumque peccatis et censuris non 
specialiter reservatis absolvendi, atque eamdem potestatem 

aliis- delegandi. Neque hi» obstat laudata lex concilii Tri*- 
dentini; quum ea tantum agat de audiendiseonfessionibus 
sacularium. Ex singulorum- autem regularium ordinum 
constitutionibus dignosci- dehat,.quinam praepositi hahean* 
tur praelati ordinaria jurisdictione’ pollentes. 

Itaque regulares subditi Poenitentiae sacramentum sus- 
cipere debent a confessariis sui ordinis-;- neque possunt 
pro. arbitrio sibi confessarium aliquem, eligere e ique pec- 
cata confiteri sine licentia sui praelati. Privilegium enim 
per Bullam Cruciata’ (1) hac in re concessum* quoad omnes 
regulares revocatum fuit a Summis Pontificibus S. Pio- V, 
Gregorio Xlii, Clemente VIII et Urbano VIII, teste 
P. Didaco ab Aragonia* Qrd. Min. (2). At quousque illa 
Praelati licentia necessaria- sit iis qui extra monasterium 
itineris causa vel alias morantur, hoc iterum ex singulo- 
rum ordinum constitutionibus colligendum est. 


IV. 


Sin vero agitur de excipiendis confessionibus Sancti- 
monialium, inpriinis animadvertendum est, alias moniales 
a jurisdictione Episcoporum exemptas et Praelatis suis 
regularibus subditas esse, alias vero omni modo regimini 
et jurisdictioni Episcoporum subjacere. 

Moniaiibus porro non exemptis solus Episcopus sacra- 

(!) b Bulla Cruciata sic dicitur, inquit l.ucius Femoris, Bibliotheca ca- 
nonica, verb. Bulla Cruciata, edit. Romas, 1767, quia otim.hsec Bulla con- 
cedebatur miiilibus, qui rubeo signo Sancta' Crucis insigniti ad bellum 
contra Tureas proficiscebantur sub Urbano II, ct in concilio Lateranensi 
sub Julio II. •» Postea autem Summi Pontifices aliis etiam Christi fidelibus 
camdem concesserunt. Bulla ista mullas comprehendebat gratias peculiares, 
et inter alias etiam illam, ut, qui eam obtinuissent, confessarium ex appro- 
batis ab Ordinario sibi eligere possent. Cfr. Luetis Ferraris, oper. ctloc. 
cil. 

(2) Dilucidatio privilegiorum ordinum regularium, tracl. VI , cap. 1 , 
num. 9, edit. Bononite, 1765. 

menti Poenitentiae ministrum deputare potest, eique juris- 
dictionem impertiri. 

Quod autem attinet ad exemptas, quum haec Praelatis 
suis, non autem fipiscopis subditae sint, jurisdictio ad 
audiendas earumdem confessiones tribui debet a Praelato 
regulari, qui eum in finem deputare potest sacerdotem sive 
regularem sive saecularem. Verum ut confessarius deputa- 
tus jurisdictionem, sibi collatam a Praelato, licite et valide 
exercere possit , praeterea approbationem et licentiam ab 
Episcopo dioecesano petere debet et obtinere. Hoc enim 
expressis verbis, quae sequuntur, sancivit Gregorius XV, 
constitutione Inscrutabtli(i)-.<i Confessores vero regulares, 
sive saeculares, quomodocumque exempti, tam ordinarii, 
quatn extraordinarii, ad confessiones monialium, etiam 
regularibus subjectarum, audiendas nullatenus deputari 
valeant, nisi prius ab Episcopo dioecesano idonei judicen- 
tur, et approbationem, quae gratis concedatur, obtineant. » 
Idem statuit Clemens X, constitutione Superna, his ver- 
bis (2) : a Religiosos... generaliter approbatos ab Episcopo 
ad personarum saecularium confessiones audiendas, ne- 
quaquam censeri approbatos ad audiendas confessiones 
monialium sibi subjectarum, sed egere quoad hoc speciali 
Episcopi approbatione, atque approbatos pro audiendis 
confessionibus monialium unius monasterii minime posse 
audire confessiones monialium alterius monasterii. » In 
eamdem sententiam saepius edita) sunt resolutiones a 
S. Congregatione Concilii, praesertim in Pharaonen. , 
Jurisdictionis, 19 seplembris et 14 novembris 1753 (3); in 
Arimixen., 13 et 27 januarii 1748 (4) ; Omolccen., jurisdic- 
tionis, 7 junii 1735. 


(1) Magnum Bullarium Romanum, tom. V, coi. i'i'2, cilit. c»t. 

(2) Uper. cit. toni. VI, coi. 305. 

(5) Thesaur. Resolul. S. Congr. Cone. tom. VI, coi. 153 et 139, dub. III. 
'*) Opcr. til. tom. XVII, coi. 3 et 5, dub. XI, XII et XIV. 

Praeterea, quum ex antiquo Ecclesiae more religiosis 
mulieribus in claustris degentibus certus et unicus tantum 
sacramenti Poenitentiae minister a monasterii Praelato 
designari consueverit, Patres Triden tinae synodi (1) sanxe- 
runt, ut Episcopi aliique monasteriorum praelati subjectis 
sibi monialibus confessorium extraordinarium quotannis 
bis vel ter offerre debeant, his verbis : « Praeter ordina- 
rium autem confessorem alius extraordinarius ab Epi- 
scopo aut aliis superioribus bis aut ter in anno offeratur, 
qui omnium confessiones audire debeat. » Hanc legem 
denuo confirmavit Benedictus XIV, Constitutione Pasto- 
ralis curffi(2),qua inter caetera et hoc statuit, ut,« si Prae- 
latus regularis eamdem Concilii legem, de confessore 
extraordinario bis aut ter in anno monialibus sibi subjec- 
tis exhibendo, implere neglexerit, tunc locus liet decreto 
Congregationis S R. E. Cardinalium ad ipsius Concilii 
interpretationem et exequutionem auctoritate Apostolica 
deputatorum, quo scilicet eadem Congregatio ad quaestio- 
nem ab Episcopo Vercellensi propositam die 25 augusti 
anni 1651 rescripsit : Episcopus Vercellen. supplicat sibi 
responderi, an deputatio confessorii extraordinarii monia- 
lium regularibus subjectarum spectet ad ordinarium loci. 
S. Congregatio censuit, ad Episcopum non pertinere nisi 
in casu negligenlice eorumdem regularium ; ut videre licet 
Decretorum lib. 14, pag. 495. Nec aliter respondit quae- 
stionibus ab Episcopis Belgii exhibitis die 6 aprilis 
anni 1647, ut legitur Decretorum lib. 18, pag. 597. » 

Porro haec rescripta et decreta hac eadem constitu- 
tione Pastoralis curce et Apostolica auctoritate in omni- 
bus idem Pontifex approbavit et confirmavit. 

(1) Sess. 215, cap. 10, Dc Regularibus. 

(2) Benedicti PP. XIV Bullarium. tom. V, coi. 77, odit cil. 

VI. 

Priusquam tractemus quaestionem de jurisdictione seu 
approbatione Ordinarii, quae regularibus necessaria est, ut 
saecularium confessiones excipere] possint, monendum 
esse duximus, Ecclesiae mentem esse, ut regulares in ^ne- 
gotiis et officiis ecclesiasticis, quaeque animarum curam 
saecularium respiciunt, in subsidium tantum et defectum 
cleri saecularis generatim ab Episcopis assumantur, et 
quatenus clerus saecularis sive propter exiguum nume- 
rum sive aliam ob causam ad ea officia adimplenda minus 
aptus sit. Hanc vere esse mentem Ecclesiae, et ex universa 
ecclesiasticae disciplinae oeconomia conficitur, et ex iis 
quae tum a sapientissimis institutoribus aliisque sanctis 
regularium ordinum viris tum a Summis Pontificibus 
saepius in hanc rem prolata fuerunt. S. Bonaventura qui- 
dem apposite ait (i) : « Temperatissime disposuit divina 
Sapientia et instituit Sedes Apostoliea, ut per ordines 
praenotatos in praedicatione et confessione defectus cleri 
suppleantur et animae salventur, et nec in temporalibus 
nec in spiritualibus jus clericorum aliquatenus minua- 
tur. » Et alibi dicit : « Religiosi auxilium praebent cura- 
tis, non ut domini, non ut curam animarum habentes, 
sed ut servi in charitate. » 

Idem data opportunitate definiverunt Summi Ponti- 
fices ; inter caeteros Benedictus XIV, in Apostolicis litteris 
Quce venerabiles Fratres , quas in forma Brevis dedit ad 
Archiepiseopos et Episcopos nationis Rnthenae in regno 
Poloniae (2) , qui in negotiis et ministeriis ecclesiasticis 
viros regulares potius quam saeculares eligebant; idque 
ideo praestabant quod, nt Pontifex supponit, clerus saecu- 
laris sacrarum disciplinarum scientiis non satis esset im- 


(t) Opusculum in quo decernitur, quare Fratres prcedicent et confessiones 
audiant. Opcr. toni. V, coi. 724, edit. Veneliis, 1754, 

(2) Benedicti PP. XIV Bullarinm, toni. VIII, coi. Ilt>, edit. cit. 

butus. Dolet Summus Pontifex, Episcopos in ista necessi- 
tate versari, et opportuna remedia in gravi hoc negotio 
ab Episcopis adhibenda ‘praescribens, ait : « Eapropter 
vos, venerabiles Fratres, rogamns et in Domino horta- 
mur, ut primum omnium maximam cleri saecularis, in 
cujm subsidium clerus regularis vocatus fuit, curam ala- 
criter suscipiatis, susceptamque strenue urgere satagatis.» 

Quae cum ita sint, palam est, Episcopum non debere 
regulares sacerdotes ad saecularium confessiones audien- 
das assumere, ubi clerus saecularis his sacris muniis 
obeundis aptus et sufficiens est , quum id nullo quidem 
jure tunc praecipiatur. 

Sed et illud hic observare juvat , Episcopum esse judi- 
cem, an clerns saecularis suae dioeceseos idoneus sit et 
sufficiens ad Poenitentiae sacramentum administrandum. 
Unde neque clerus regularis jure conqueri poterit, si ad 
confessiones saecularium excipiendas ab Ordinario non 
deputetur, neque clerus saecularis jure mussitare poterit 
contra Episcopum, si ad sacrum istud munus obeundum 
regulares sacerdotes admittere velit. 


VII. 


His praemissis, quaeri jam debet, quid de jure requira- 
tur, ut approbatio ad excipiendas saecularium confessio- 
nes regularibus ab Ordinario concessa censeatur? 

Tridentina synodus statuit, Episcopi approbationem 
esse omnino necessariam. Praeterea Summi Pontifices 
Innocentius X, constitutione Cum sicut accepimus (1), 
Clemens X, constitutione Superna (2), et Benedictus XIV, 
constitutione Apostolica indulta (3) , definiverunt , regula- 


(1) Magnum Dullarium Romanum, toni. V, coi. 457, edit. cit. 

(2) Opcr. cit. lom. VI, coi. 305, edit. cit. 

(5) Benedicit PP. XIV Bullarium, tom. II, coi. 79, edit. cit. 

rem, in una dioecesi approbatum pro excipiendis confessio- 
nibus saecularium, eas excipere non posse in alia dioecesi, 
in qua approbatus non sit, etiamsi poenitens esset subdi- 
tus illius Episcopi, a quo regularis approbationem obti- 
nuit. En verba constitutionis Innocentii X, in qua, ut 
jam observavimus, referuntur varia responsa S. Congre- 
gationis speciatim a Summo Pontifice deputatae ad resol- 
venda dubia tunc temporis inter Episcopum Angelopoli- 
tanum et Societatem Jesu exorta : Utrum regularis 
quicumque, etiam Societatis Jesu, possit administrare 
sacramentum pcenitentue sa;cularibus absque licentia Epi- 
scopi dicecesani, etiamsi in aliena dioecesi approbatus sit? 
Respondit S. Congregatio : Regulares etiam S. J. in una 
diceccsi ab Episcopo approbatos ad confessiones personarum 
saecularium audiendas nequaquam posse in alia dioecesi 
hujusmodi confessiones audire sine approbatione Episcopi 
dicecesani. 

Quinimo haec propositio « Regulares ordinum mendican- 
tium , semel approbati ab uno Episcopo ad confessiones 
audiendas in sua dioecesi, habentur pro approbatis in 
aliis dioecesibus , nec nova Episcoporum indigent appro- 
batione, » qualificata et declarata fuit falsa et saluti ani- 
marum perniciosa, in litteris Apostolicis Alexandri VII, 
datis ad Episcopum Andegavensem ; et « hanc qualificatio- 
nem et declarationem a cunctis tenendam, sequendam et 
in praxi observandam Sanctitas Sua declaravit et man- 
davit sub poenis contra schismaticos, temerarios, seditio- 
sos ac de hseresi suspectos impositis , contrariis quibus- 
cumque non obstantibus (1). » 

vm. 

Synodus Tridentina praeterea decrevit : » Nullum, 
etiam regularem posse confessiones saecularium, etiam 

(1) Cfr. Cabassotius , Juris canonici theoria et praxis , lib. I, cap. tO, 
nam. 9, edit. I.ugdun., 1691. 

sacerdotum, audire,... nisi ante parochiale beneficium 
aut ab Episcopis, si illis videbitur esse necessarium , aut 
- aliis idoneus judicetur,... et approbationem obtineat. » 

Quicumque ergo sint, sive Praelati regulares, sive 
S. Theologiae lectores aut doctores, omnes, si Episcopo 
videbitur, examen subire debent, antequam pro confes- 
sionibus saecularium audiendis approbentur (1) , ut 
S. Pius V, constitutione Romani pontificis providentia (2), 
declaravit his verbis : a Hac nostra constitutione perpe- 
tuo sancimus, decernimus et declaramus, decretum Con- 
cilii Tridentini de approbatione regularium, audiendis 
confessionibus saecularium praepositorum, ab Episcopis 
facienda , observari debere etiam in omnibus regularibus 
quorumvis ordinum, etiam Mendicantium, etiam sub re- 
gulari disciplina viventibus, etiam si sint Lectores, aut in 
Theologia etiam de suorum superiorum licentia graduati 
vel promoti. » 

S. Pio V omnino consonat Urbanus VIII , constitutione 
Cum sicut accepimus (3), « per quam amplissime rescidit , 
« ut refert Benedictus XIV, constitutione Apostolicum 
« ministerium (4), privilegium qtiodcumque alias regula- 
« ribus attributum, cujus praetextu saecularium confes- 
« siones exciperent, priusquam examen sustinuerint et 
« consensum ab Ordinario dicecesano impetraverint. Ac 
u ne regularium familiae, quae nisi expresse nominentur se 
« minime comprehendi putant, ab eadem constitutione 
« immunes se jactarent, eas nominatim et singulas receu- 
« sendas optimum duxit. » 


(1) Cfr. Buidosa , De Officio et potestate Episcopi, part. II , Allegal. 25 , 
nuin. 45, edil. cil. 

(2) Mutjnum Bullarium Romanum , lom. II, coi. 508, edil. cil. 

(3) Ope r. cit. lom. IV, coi. 1GI. 

(4) ]i£NCDicTi PP. XIV Bullarium, Ioni. VIII, coi. 93. 

IX- 


Nihilo tamen minus Episcopo licitum est approbatio- 
nem et jurisdictionem concedere regularibus sine prsevio 
examine, dummodo aliunde noverit illos ad grave confes- 
sarii officium esse idoneos. Sed observat Benedic- 
tus XIV (1), confessario necessariam doctrinae virtutisque 
praestantiam vix aut ne vix quidem dignosci posse, « nisi 
examen circa quaestiones Theologiae moralis instituatur, 
quod non ita facile est. » Unde merito quidem efficitur, 
maximi hujus Pontificis sententiam esse, ut regulares non 
magis quam saeculares sacerdotes sine praevio examine 
ab Episcopis approbentur ad confessiones saecularium 
excipiendas. Atque id ex eo etiam perspicuum est 
quod, cum esset Archiepiscopus Bononiensis, in modo 
laudatis Institutionibus edixerit : Poenitentiae sacramen- 
tum saecularibus administrandi « facultatem omnino de- 
negamus cuicumque sacerdoti regulari aut saeculari , nisi 
prius examine probatus a nobis fuerit (2). » 


X. 


Ubi Episcopus regulares ad confessionis munus obeun- 
dum sive per examen sive alias aptos judicaverit, non 


(1) Institutiones canonica, Instit. 86, num. 9. 

(2) Cum sapienlissimi hujus Pontificis sententia parum quadrare videtur 
illorum Ordinariorum agendi ratio, qui, dum sacerdotes saculares univer- 
sim , qui tamen in seminariis sub ipsorum Episcoporum oculis theologicas 
disciplinas didicerunt, in examen vocant, antequam jurisdictionem ipsis 
conferant, Regularibus autem, qui in sacris studiis perficiendis nulla quidem 
ratione Ordinarii curse subjecti fuerunt , approbationem impertiantur ad 
solam superiorum regularium prsesentationem. 

ideo illud ipsis debet indefinite seu sine temporis cir- 
cumscriptione deferre, sed semper potest eis jurisdictio- 
nem impertiri cum limitatione temporis ; quo finito, 
nec licite nec valide confessiones deinceps excipere 
queant. 

Id luculenter patet ex brevi Urbani VIII, dato ad Car- 
dinalem De Sandoval in causa litigii quod exortum erat, 
ut tradit Cabassutius (1), inter hunc Cardinalem et reli- 
giosos illius dicecesanos. Summus Pontifex tum expresse 
statuit, finito limitatae concessionis tempore, non posse a 
regularibus confessiones saecularium audiri sine nova 
Ordinarii approbatione. Sed idem etiam liquet ex propo- 
sitione, quam proscripsit Alexander VII : « In causa An- 
degavensis Episcopi, ait Cabassutius (2), et regularium 
tum Societatis Jesu tum aliorum ordinum , quae tandem 
Romae judicio Alexandri VII et Cardinalium dirempta est, 
examinata fuit ista regularium praedictorum propositio : 
Nm possunt Episcopi limitare seu restringere approbatio- 
nes, quas regularibus concedunt ad confessiones audiendas , 
neque ulla ex parte revocare. Ilanc propositionem idem 
Pontifex cum coetu Cardinalium declarat 30 januarii 
an 1659, falsam, temerariam, scandalosam et erro- 
neam (3). » 

Neque tantum quoad tempus , sed quoad locum et per- 
sonas etiam restringi ab Episcopo potest praedicta facul- 
tas, ut constitutione Innocentii XIII, a Benedicto XIII 
confirmata, sancitur his verbis : « Declaramus, sacer- 
dotes tam saeculares quam regulares, qui ab Episcopis 
obtinuerint licentiam audiendi confessiones limitatam vel 
quoad locum, vel quoad genus personarum, vel quoad 
tempus, non posse Poenitentiae sacramentum administrare 
extra tempus, vel locum, vel genus personarum ab ipsis 
Episcopis praeseriplum , quocumque privilegio, etiam in 


(1) Oper. et lor. cit. nom. 13. 

(2) Ibid. 

(5) Cfr. Constitutio cil. Bekebictj XIV, Apestolieum ministerium. 

vim Bullse, quse appellatur Cruciata Sancta, competente, 
nullatenus suffragaturo (2). » 


XI. 


Praeterea, ubi Episcopus facultatem excipiendi fide- 
lium confessiones ad certum praefinitum tempus dederit, 
potest, elapso eo tempore, prorogationem jurisdictionis 
regularibus omnino denegare, vel eos iterum ad examen 
vocare et novum de eorum doctrina periculum facere, 
prout illud expedire judicaverit. 

Hanc doctrinam iterum confirmat Benedictus XIV in 
laudata constitutione Apostolicum ministerium, ubi, agens 
de facultatibus confessiones saecularium audiendi, ad 
tempus regularibus factis, ait : « Porro hujusmodi facul- 
tates ad praestitutum tempus collatas post elapsum tem- 
poris intervallum jus competit Ordinario vel abrogandi, 
vel, eas renovando, sacerdotem ad novum examen compel- 
lendi. » Et in Institutione ante memorata testatur, scrip- 
tores , etiam ex regularibus, unanimes idem asserere. 


XII. 


Si vero post praevium examen Episcopus hanc faculta- 
tem simpliciter et sine ulla temporis limitatione concesse- 
rit regularibus , non potest eam ita approbatis adimere 
aut suspendere, nisi supervenerit aliqua causa, et qui- 
dem ad ipsam sacramentalem confessionem pertinens, 
quemadmodum patet ex supra citata Clementis X consti- 
tutione Superna, ubi declarat, « regulares ad ejusmodi 


(1) Cfr. BtstDiCTts XIV, Institutiones canonicos, lue. cil. 

(saecularium) confessiones audiendas praevio examine sim- 
pliciter et absque ulla temporis praefinitione ab ipsomel 
Episcopo, secus autem si ab ejus vicario aut ab anteces- 
soribus Episcopis, approbatos, non posse ab eodem, qui 
sic approbavit, iterum examinari, aut ab iisdem confes- 
sionibus suspendi , seu licentias illis concessas revocari, 
nisi nova superveniente causa, quae ipsas confessiones 
concernat. » 


XIII. 

Ut autem huic Clementinae constitutioni locus sit, re- 
quiritur inprimis ut regulares approbati sint prcevio 
examine; alioquin ad arbitrium Episcopi suspendi et in 
examen vocari possunt. Testatur Novarrus (1) ita declara- 
tum esse a S. Congregatione Episcoporum et Regularium 
in una Yebcellen. , 31 julii an. 1615. 

Praeterea necesse est, ut approbati fuerint simpliciter, 
id est, sine limitatione quoad personas, et ut nulla cir- 
cumscriptio temporis aut loci in approbatione sit adjecta. 
Hujusmodi temporis circumscriptio censetur adjecta, 
si Episcopus facultatem dederit ad arbitrium et bene- 
placitum suum duraturam; nam clausula haec continet 
limitationem temporis praefiniendi ad beneplacitum appro- 
bantis (2). Refert Barbosa , a S. Congregatione Episcopo- 
rum et Regularium quaesitum fuisse, An Ordinarii facul- 
tatem audiendarum confessionum, regularibus ad bene- 
placitum ab ipsis concessam, ad libitum revocare possint? Et 
S. Congregationem respondisse in una Papien. 19martii, 
1619, concessionem ad beneplacitum factam quandocum- 
que revocari posse (3). 


(1) Lucerna Ucgularium , veib. Confessorius, num. IG. Cfr. Yektrici.ia, 
Praxis notabilium rerum. Annotatione 48, num. 35, edit. Neapoli, 1601. 

(2j Dura, S. J. Tractatus primus, De dubiis Ucgularium , Hcsulut. 78. 
num. 4. Oper. tom. VII, edit. Lugduni, 1680. 

(3) Barbosa , Jus ecclesiasticum universum, lib. 1, cap. 43, num. 208 . 
edit. Lugduni, 1691. 

fi. 

XIV. 


Sed et Episcopus, qui simpliciter et indefinite concessit 
facultatem saecularium confessiones audiendi , potest eam 
revocare ex causa rationabili ad ipsam confessionem perti- 
nente. Etenim Clemens X, in citata constitutione, §6, 
statuit : « si regulares cum scandalo aut alias inhoneste 
vivant, vel aliquod delictum committant, per quod ratio- 
nabili Episcopi judicio videantur a confessionibus suspen- 
dendi, in quo-ipsius Episcopi conscientiam oneratam esse 
volumus, cum praecipua ministri sacramenti Poenitentiae 
qualitas sit vitae integritas ac morum honestas, utique 
eam causam ad confessionis ministerium pertinere, ac 
proinde nihil obstare, quominus ob eam possit Episcopus 
regulares a semetipso approbatos suspendere aut repellere 
a confessionibus audiendis. » 

Episcopus, qui regularem quempiam ex ejusmodi 
causa suspendit, minime debet rationem reddere regulari 
aut Praelato illius cujus jurisdictionem revocavit, sed tan- 
tum debet eam Summo Pontifici communicare, si hic 
eam peteret. Quod iterum ex eadem constitutione firma- 
tur, quum dicat Pontifex, « eam causam non teneri Epi- 
» scopum ipsis regularibus significare, sed Sedi Aposto- 
» licae dumtaxat, ubi eam sibi aperiri postulaverit. » 
Quinimo saepe expedit, ut Ordinarius causam factae revo- 
cationis alii nemini aperiat, tum ad vitandas contentiones 
inutiles, lum ad praepediendas diffamationes sive poeni- 
tentium sive ipsiusmet confessoris. 


XV. 


Quum igitur ex dictis pateat, Episcopum posse regu- 
larem, etiam simpliciter et indefinite a se ad confessiones 

saecularium approbatum , suspendere aut revocare a juris- 
dictione concessa ob indicatas aut similes causas, et 
quum Episcopus uon debeat causas istas regularibus ape- 
rire; hinc efficitur, statim ac in regularis confessarii noti- 
tiam venerit suspensio jurisdictionis aut revocatio facta 
ab Episcopo, eam jurisdictionem ita cessare, ut regularis 
ille nulla ratione amplius possit saicularium confessiones 
excipere, donec vel ab eodem Episcopo vel ab ejus suc- 
cessore vel a Sede Apostolica iu pristinam jurisdictionem 
restituatur. Ratio est, quod iu tali casu, sive justam sive 
non justam habuerit causam Episcopus, semper tamen 
verum erit, confessario regulari tunc deesse illa, quam 
synodus Tridentina necessariam dixit, Ordinarii licentia 
et approbatio. 

Haec ita se habere, etiam plane confirmatur ex contrario 
sensu sequentis propositionis ab Alexandro VII die 24 Sep- 
tembris 1665 proscriptae : « Satisfacit praecepto annuae 
confessionis, qui confitetur regulari, Episcopo praesen- 
tato, sed ab eo injuste reprobato (i). » 


XVI. 

Probe autem animadvertendum est, Clementinam con- 
stitutionem tantum agere de casu quo idem Episcopus, 
qui regulares simpliciter et indefinite post praevium exa- 
men eos denuo approbasset, examinare aut ab obtenta 
jurisdictione suspendere vellet; nam Episcopus, qui eidem 
succedit, potest libere revocare facultates hac in re a suo 
praedecessore datas, et confessores regulares, qui ad sae- 
cularium confessiones audiendas quomodocumque ap- 
probati sint, ad examen vocare. Illud enim ex verbis 
constitutionis allatae abunde probatur, et ex decreto 


(1) Cfr. GnuLDt, Expositio juris Pontificii, pari. II, tom. III, secl. i 06, 
coi. 974, edit. Ilomte, 1769. Cfr. eliam Constitutio Bekedicti XIV, Ad mili- 
tantis Ecclesia. 

S. Congregationis Interpretum concilii Tridentini, quod 
refert Barbosa (1), aperte confirmatur. 


XVII. 

Attamen Summorum Pontificum decretis cautum est, 
ut Episcopis fas non sit, simul omnibus ejusdem con- 
ventus confessariis saecularium facultates audiendi con- 
fessiones adimere; ut declaravit S. Congregatio Episco- 
porum et Regularium, die 20 novembris, an. 1615 (2), et 
confirmavit Clemens X, constitutione Superna, his verbis : 
a Confessiones audiendi facultatem omnibus simul unius 
conventus regularibus confessoribus adimi ab Episcopo, 
inconsulta Sede Apostolica, nullatenus posse. » 

Una fortassis exceptio hic adjici debet, nimirum, si 
ageretur de regionibus longe ab Urbe dissitis; in consti- 
tutionem enim Innocentii X, Cum sicut accepimus, refer- 
tur, peculiari Cardinalium congregationi propositum 
fuisse dubium : An Episcopi in partibus Indiorum possint 
ex integro totum unum monasterium vel collegium ab au- 
diendis confessionibus suspendere? Respondit autem S. Con- 
gregatio : « Episcopos ludiarum posse quidem omnibus 
simul unius monasterii vel collegii confessariis adimere 
facultatem audiendi confessiones personarum saecularium, 
etiam inconsulta S. Congregatione Episcoporum et Regu- 
larium negotiis praeposita, cum decretum ab ea editum 
sub die 20 novembris 1615 ex intentionis defectu et 
convenientia morali non extendatur ad regiones illas tam 
longe ab Urbe dissitas; verum ab hac generali suspen- 
sione, quae vix sine scandalo et animarum pernicie con- 
tingere potest, abstinendum esse Episcopis, nisi gravis- 
sima subsistente causa, super quoS. Congregatio illorum 
conscientias graviter voluit oneratas. » 

(I) De o/fieio et potestate Episcopi, part II, Allegat. 25, num. 48. 

(2; Cfr. Barbosa, loc. cit. num. 50, ubi integrum decretum exhibet. 

XVIII. 

Regulares ab Ordinario simpliciter approbati, possunt 
tum tempore paschali tum aliis anni temporibus fidelium, 
etiam infirmorum, confessiones excipere; neque ad hoc 
indigent licentia parochi, intra cujus parochiae fines aut 
cujus parochianorum confessiones audire volunt. Jam du- 
dum enim extra controversiam positum est, Christi 
fideles annuae confessionis praecepto satisfacere peccata 
sua confitendo sacerdoti cuique approbato sive saeculari 
sive regulari ; atqui non parochus sed Ordinarius appro- 
bationem et jurisdictionem impertitur. Idem etiam mani- 
festo evincitur ex Clementis V constitutione Superna, 
« Eos, inquit, qui dictis religiosis simpliciter approbatis 
paschali tempore confessi fuerint, constitutioni, quae inci- 
pit : Omnis utriusque sexus, quoad confessionem dum- 
taxat satisfecisse censendos. » Et quoad fideles aegrotantes 
statuit : « Regulares simpliciter ab Ordinariis approbatos 
posse in dioecesi Episcopi approbantis quovis anni tem- 
pore et quorumcumque etiam infirmorum confessiones 
audire, absque ulla parochorum vel ipsius Episcopi li- 
centia; de qua tamen confessione teneri dictos religiosos 
eorumdem infirmorum parochum illico certiorem red- 
dere, et hoc posse illis ab Episcopo sub poena suspensionis 
a facultate audiendi confessiones praecipi ; sufficere tamen, 
ut certioratio hujusmodi fiat saltem per scripturam apud 
ipsum infirmum relinquendam (1). » 

XIX. 

At quum Ordinarius non debeat regularibus simpli- 
citer et sine limitatione approbationem et jurisdictionem 
concedere, sed eas limitationes possit adjicere quas in 

(1) Cfr. Bexkdictus XIV, De Synodo diaresana, lib. XI, cap. It, nuni. t 
et seq. . 

Domino judicaverit expedire, hinc fit ut,, si in approba- 
tione ab Episcopo data quaedam adjecta esset limitatio, 
e. g. ut non nisi praemonito parocho confessiones aegro- 
tantium audire possent, ea esset ab ipsis servanda (1). 

Neque limitationi hujus generis obstat praelaudata con- 
stitutio Clementis X , quae agit de regularibus dumtaxat, 
qui jam simpliciter approbati sunt, non autem de iis qui 
cum expressa hujusmodi limitatione approbationem obti- 
nuerint. 

Atqui hanc aut similem clausulam opportune quidem 
aliquando Ordinarii facultatibus adjicerent, quas regula- 
ribus, praesertim in majoribus oppidis residentibus, con- 
cedunt ad audiendas saecularium etiam infirmorum con- 
fessiones. Hac enim ratione facilius occurreretur incom- 
modis, quin etiam scandalis, quae ex eo subinde oriuntur 
quod regulares, rogati ad excipiendam confessionem per- 
sonae aegrotantis, in domo suspecta aut lupanari quidem 
commorantis, nihil mali aut periculi suspicantes, illuc se 
conferunt, et non expetito consilio parochi, neglectis re- 
gnlis pro audienda confessione peccatoris publici prae- 
scriptis, Poenitentiae sacramentum ipsi administrant. 
Unde fit ut, si deinde parochum de excepta sacramentali 
confessione certiorem reddant, is Viaticum et Extremam 
Unctionem negare debeat ejusmodi poenitenti, quippe 
qui peccator publicus in foro externo nondum Ecclesiae 
reconciliatus habetur et haberi debet. 


XX. 


Quae hactenus disputavimus, haec omnia spectant ad 
approbationem et jurisdictionem, quam regulares ab Or- 
dinario loci, in quo degunt, petere et obtinere debent, 
ut saecularium confessiones excipere legitime possint. 

(1) Cfr. Thesaur. Resolut. S. Congr. Cone. Trid., Ioni, III, coi. 140, 
IUtisbokek. dic 24 innrlii 1725. 

Superest ut in eamdem rem et hoc animadvertamus, sci- 
licet regulares, qui approbati sunt ad sacramentum Poe- 
nitentiae administrandum, non hoc ipso facultatem habere 
a casibus Ordinario reservatis absolvendi ; sed insuper 
necesseesse, ut peculiarem licentiam in eum finem ab 
Ordinario recipiant. Saepius quidem olim excitata fuit 
controversia, an regulares speciali indigeant Ordinarii 
facultate ad absolvendum Christi fideles a peccatis Epi- 
scopo loci reservatis? Verum Sancta Sedes constanter 
definivit, specialem facultatem Episcopi omnino necessa- 
riam esse, et regulares privilegiis suis quibuscumque ea 
in re non juvari (1). 

Satis erit unum hic referre fragmentum ex Clemen- 
tis X constitutione Superna, qua decernit et declarat, 
« Ex facultatibus, por Mare magnum aliave privilegia Re- 
gularibus cujuscumque Ordinis, Instituti aut Societatis, 
etiam Jesu, concessis, factum eis non esse potestatem 
absolvendi in casibus ab Episcopo sibi reservatis; et per 
confirmationes dictorum privilegiorum, quas Regulares a 
Sede Apostolica post sacrum concilium Tridentinum ob- 
tinuerint, nequaquam revixisse privilegia, prius ab eodem 
concilio au t deinde Apostolicis etiam decretis sublata atque 
extincta, si quae habebant, absolvendi a casibus Episcopo 
reservatis. Et habentes facultatem absolvendi ab omnibus 
casibus Sedi Apostolicae reservatis, non ideo a casibus 
Episcopo reservatis posse absolvere. Posse autem regu- 
larem confessorem in ea dioecesi , in qua est approbatus, 
confluentes ex alia dioecesi a peccatis in ipsa reservatis, 
non autem in illa, ubi idem confessor est approbatus, 
absolvere, nisi eosdem poenitentes noverit in fraudem 
reservationis ad alienam dioecesim pro absolutione obti- 
nenda migrasse. » Itaque vi privilegiorum regularibus 
quibuscumque fas non est Christi fideles absolvere a ca- 
sibus Episcopo loci reservatis. Sed et luculenter idem con- 

(1) Opera pretium est de tiac controversia consulere aureum opus Bene- 
dicti XIV, De SynoJo dicecesana , lib. V, cap. 5, num. C et seq , ubi suc- 
cinctam tradit hujus controversi» historiam. 

firmatur ex propositione, quam proscripsit Alexander VIi 
die 24 Septembris 1663 : Mendicantes possunt absolvere a 
casibus Episcopis reservatis, non obtenta ad id Episcoporum 
facultate (1). 


XXI. 


Tandem observare juvat, regularibus, ad saecularium 
confessiones excipiendas ab Ordinario approbatis , non 
licere in domibus laicorum Confessiones audire, nisi in 
casibus a jure expressis. Neque refert, an in iis domibus 
oratorium privatum necne sit legitime constitutum. Aperte 
id confirmat Benedicius XIV , constitutione Magno cum 
animi nostri dolore (2), in qua agit de tollendis abusibus ab 
oratoriis privatis , quce sunt in domibus laicorum. Refert 
ibi § XX, cum edita esset Clementis X constitutio S«- 
perna, confessarios aliquos regulares in medium protu- 
lisse facultatem audiendi ubique confessiones fidelium, et 
hanc facultatem sibi ea ratione asseruisse, quod in Cle- 
mentis X constitutione nulla loci limitatio facta esset. 
Verum idem Pontifex Clemens X tunc declaravit, « nullam 
facultatem in praedicta constitutione sua fuisse tributam 
regularibus audiendi confessiones sacramentales in priva- 
tis domibus, ac proinde minime licere eisdem regularibus 
cujusvis ordinis, etc., sacramentum Poenitentiae admini- 
strare in domibus privatis extra casus a jure permissos. » 
Quare, si infirmos, de quibus diximus, aliasque graves 
causas, ab Ordinario diligenter cognoscendas et appro- 
bandas, excipias, confessarii regulares non magis ac sae- 
culares Poenitentiae sacramentum in laicorum aedibus, 
etiamsi in iis sint oratoria privata, ministrare possunt (1). 

M Cfr. Giiut.oi , Expositio juris Pontificii, |iai l. II , Ioni. III , scct. 105, 
cilii. cil. 

(2j Bekedicti I‘P. XIV Bullarium, tom. VII, coi. 55, cilii. cU. 
t3; Cfr. (Uttico, Dc oratoriis domesticis, ca|). 29, mini. 1 


Digitized by Google 


— 137 — 


§ iv. 


De regularium jure Dei verbum praedicandi. 


I. Regulares Dei verbum legitime praedicare non possunt nisi 
ex peculiari facultate ecclesiasticae auctoritatis, ut proba- 
tur ex concilio Tridentino , 

II. Et Summorum Pontificum decretis. 

III. Regulares ab Ordinario loci admitti nequeunt ad verbum 
Dei praedicandum, nisi jam a suo superiore legitimo obti- 
nuerint in eam rem licentiam ; 

IV. Ipsis tamen fas est in sui ordinis ecclesia Dei verbum 
praedicare, dummodo petiverint, eliansi non obtinuerint , 
licentiam a loci Ordinario. 

V. Dicitur quid juris sit, ubi Ordinarius regulari benedictio- 
nem petenti eam non tantum deneget, verum etiam ex- 
presse prohibeat, ne ipse in sui ordinis ecclesia sacram con- 
cionem habeat. Refertur illorum opinio, qui existimant ex 
decretis Tridentinis dicendum esse, regularem in hujus- 
modi casu nih ilominus licite posse ibi condonari. 

VI. Refellitur ista opinio; et regula traditur pro interpreta- 
tione decretorum concilii Tridentini. 

VII . Unde conficitur, in Tridentinis decretis nullam esse an- 
tinomiam. 

VIII. Ex Clementis X constitutione thesis nostra clarissime 
probatur. 

IX. Ut regulares in ecclesiis, quae sui ordinis non sunt, Dei 
verbum praedicare queant, ipsis omnino opus est licentia 
Ordinarii. 

X. Quaeritur, an Ordinarius examini subjicere possit regula- 
rem licentiam petentem Dei verbum praedicandi in eccle- 
sia, quae sui ordinis non est? Exponitur sententia illorum 
qui id negant. 

XI. Omnino tamen verum est, Ordinario in eo casu jus esse, 
regularem de doctrina examinandi; 

XII. Etsi ipsum non repererit idoneum, debet ipsi prohibere, 
ne praedicet. 

Traduntur alice causa, ob quas Ordinarius pradica- 
tionem verbi Dei regularibus legitime prohibere possit , 

XIII. Sive agatur de pradicatione in suorum ordinum eccle- 
siis, sive in alienis. 

St autem regularis semel admissus est ad praedicandum, 
causa, ob quam suspendi possit, debet ipsam pradicationem 
concernere. 

XIV. Dicitur quanam sint causa qua pradicationem con- 
cernant. 

XV. Ordinarius non potest regularem pro arbitrio suo ab offi- 
cio pradicationis suspendere. 

XVI. Qua pema 'statuta sunt in regulares, qui Summomm 
Pontificum aut concilii Tridentini decreta had de re viola- 
rent? 

XVII. Quce est Ordinariorum potestas ad compellendos regu- 
lares , ut in suis ecclesiis Dei verbum populo pradicent ? 

L 

Ex principiis cap. I, § 3, positis, ubi agebamus de re- 
gularium jure munera sacra peragendi, facile conficitur, 
regularibus non eompetere jus praedicandi Dei verbum, 
nisi vel peculiare privilegium a Summo Poutifice vel po- 
testatem specialem ab Episcopo dioecesano ad hoc facien- 
dum acceperint. Ibi enim aperte probavimus, netnini jus 
esse in dioecesi aliqua sacra munera persolvendi, nisi a 
legitima auctoritate, quae Episcopo superior sit, vel ab 
ipso Episcopo facultatem aut missiouem ad ea exercenda 
obtinuerit, atque hanc facultatem missiouemve regula- 
ribus non dari hoc ipso solum quod religiosam vitam fue- 
rint professi : unde plane sequitur, regulares sua aucto- 
ritate Dei verbum annuntiare legitime non posse, nisi 

potestatem vel a Summo Pontifice vel ab Episcopo dioece- 
sano receperint. Quid enim? Praedicatio verbi Dei est 
actus spiritualis jurisdictionis; nam quamado prcedicabunt, 
nisi mittantur? 

Quaenam hac in re fuerit Ecclesiae disciplina, quaeve 
privilegia Romani Pontifices, praesertim saeculo XIV, re- 
gularibus ad Dei verbum praedicandum concesserint, 
paucis indicavimus cap. I, § III, num.Y, ubi monebamus, 
regulares propter peculiaria temporum adjuncta potuisse 
aliquando et certis in casibus ex privilegio Pontificio Dei 
verbum praedicare sine Ordinarii localis licentia. At quum 
hoc loco de jure hodierno disseramus, atteudi prae cseteris 
debent concilii Tridentiui decreta et Summorum Pontifi- 
cum constitutiones, quas post concilium istud de hac 
eadem re ediderunt. 

Tridentina synodus de regularibus praedicatoribus haec 
constituit (1) : « Regulares vero cujuscumque ordinis, nisi 
a suis superioribus de vita, moribus et scientia exami- 
nati et approbati fuerint, ac de eorum licentia, etiam in 
ecclesiis suorum ordinum praedicare non possint : cum 
qua licentia personaliter se coram Episcopis praesentare 
et ab eis benedictionem petere teneantur, antequam prae- 
dicare incipiant. In ecclesiis vero, quae suorum ordinum 
non sunt, ultra licentiam suorum superiorum etiam Epi- 
scopi licentiam habere teneantur; sine qua in ipsis eccle- 
siis non suorum ordinum nullo modo praedicare possint, 
ipsam autem licentiam gratis Episcopi concedant. » 

« Si vero, quod absit, praedicator errores aut scandala 
disseminaverit in populum, etiamsi in monasterio sui 
vel alterius ordinis praedicet, Episcopus ei piaedicationem 
interdicat. Quod si haereses praedicaverit , contra eum se- 
cundum juris dispositionem aut loci consuetudinem pro- 
cedat; etiamsi praedicator ipse generali vel speciali privi- 
legio exemptum se esse praetenderet, quo casu Episcopus 
auctoritate Apostolica et tamquam Sedis Apostolicae de- 


(1) Sess. 5, cap. 2, de Reform. 


Digitized by Google 



140 


legatus procedat. » Alio loco idem concilium statuit (1) : 
a Nullus autem saecularis sive regularis, etiam in eccle- 
siis suorum ordinum, contradicente Episcopo, praedicare 
praesumat. » 


II. 


Atque haec Tridentinae synodi decreta ita explicavit 
Gregorius XV, constitutione Inscrutabili Dei providen- 
tia (2), ut Episcopi censuris aliisque poenis ecclesiasticis 
coercere possint illos regulares, qui praescripta ista ad 
amussim non servaverint. Ipsa ejus verba infra referemus, 
num. XVII. 

Porro, quum eae, quae deinceps diversis temporibus va- 
riae dubitationes et controversiae de hoc regularium jure 
praedicandi Dei verbum exortae fuerant, Summorum Pon- 
tificum constitutionibus et declarationibus definitae es- 
sent, Clemens X, laudata constitutione Superna (3), de- 
finitiones istas in unum collectas, novis Apostolicis litteris 
muniendas duxit et roborandas, ut magis magisque dis- 
seusionum tollerentur semina, et, ut loquitur Pontifex, 
« in posterum firmior in agro Dominico pax Christi flo- 
reret. » 

Itaque generali constitutione decrevit et declaravit : 
« Regulares, qui in ecclesiis sui ordinis praedicare volue- 
rint, teneri ab Episcopo dioecesano benedictionem petere; 
praedicare tamen posse, quamvis illam non obtinuerint. 
Quod si Episcopus benedictionem nedum non conces- 
serit, sed etiam contradixerit, nec in praedictis quidem 
ecclesiis licere regularibus praedicare, eosque contrave- 
nientes ab illo tamquam Sedis Apostolicse delegato cen- 
suris aliisque pcenis ecclesiasticis in vim constitutionis 


(1) Sess. 24, cap. 4, de Iteform. 

(2j Magnum Bttllarium Romanum, loin. III, coi 452, cilii cil. 
(3) lbiil., lom. VI, coi. 305, edit. cil. 

fel. record. Gregorii XV, praedecessoris nostri, incipien- 
tis, Inscrutabili Dei providentia, coerceri et puniri posse; 
Episcopum tamen absque justa et rationabili causa con- 
tradicere non debere; et hujusmodi benedictionem teneri 
etiam regulares petere, si in quibuscumque oratoriis sui 
ordinis sermonem coram populo, vel in ecclesiis aut ad 
crates monasteriorum sancti monialium eorum jurisdic- 
tioni subjectarum, licet clausis januis, et nullus saecularis 
ibi intersit, habere voluerint. Posse autem Episcopum 
licentiam concessurum regularibus, in ecclesiis, quae suo- 
rum ordinum non sunt, praedicare volentibus, illos, 
quamvisab Universitatibus aut a magistratibus laicisnomi- 
natos, etiamsi Episcopi antecessores per tempus imme- 
moriale hanc licentiam absque examine concedere con- 
sueverint, quoad doctrinam examinare, si ita ipsius 
arbitrio, quod moderatum et discretum esse debet, visum 
fuerit. Et licentiam praedicandi semel iisdem concessam 
ob rationabiles causas licet occultas, praedicationem ta- 
men concernentes , suspendere. Non posse tamen Episco- 
pum generatim prohibere regularibus, qui in ecclesiis 
suorum ordinum praedicent. » 


III. 


His decretis universa quidem contineri videtur disci- 
plina, qua regulares in habendis concionibus sacris re- 
gendi sunt. Atque inprimis ex iisdem palam est, regulares 
in sacro munere praedicationis verbi Dei ab Ordinariis 
locorum pendere, sed diversis modis secundum diversa 
rerum adjuncta. 

Antequam vero strictius definiamus, quid jura de hac 
regularium dependentia constituerint, notari debet Tri- 
dentinam synodum confirmasse legem, quam in Latera- 
nensi concilio V jam edixerat Leo X his verbis : « Sacro 
approbante concilio statuimus et ordinamus, ut nullus 

tam clericus saecularis quam cujuseumque, etiam Mendi- 
cantium, ordinis regularis, aut quivis alius ad quem fa- 
cultas praedicandi tam de jure quam de consuetudine vel 
privilegio aut aliis pertinet, ad hujusmodi officium exer- 
cendum admittatur, nisi prius per superiorem suum res- 
pective diligenter examinatus (in qua re conscientiam 
ipsius superioris oneramus), ac morum honestate, aetate, 
doctrina, probitate, prudentia et vita? exeinplaritate ad 
illud aptus et idoneus reperiatur; et hic, quocumque 
postea praedicaturus accesserit, de hujusmodi examine 
et idoneitate sua per litteras authenticas seu alias sui 
examinatoris approbatorisque Episcopis et aliis locorum 
Ordinariis fidem legitime faciat (1). » 

Quod hic constituit Leo X, id conceptis verbis confir- 
mavit Tridentina synodus. Unde dicendum est, regulares 
omnes, antequam munus prmdieationis verbi Dei sive in 
suis sive in alienis ecclesiis obire queant, a suis supe- 
rioribus de vita, moribus et scientia examinari debere 
et approbari. 

Si approbationem seu licentiam istam obtinuerint, cum 
instrumento vel fide hujusmodi approbationis coram Or- 
dinario personaliter se praesentare debent. Sin vero supe- 
riorum suorum licentiam non habeant, ad sacras con- 
ciones habendas ab Ordinario admitti non possunt, ut 
Tridentina synodus perspicue indicat et ratio suadet. 
Etenim quum regulares ab Ordinarii potestate exempti 
sint in iis quae ad observantiam regularem pertinent, et 
suis Praelatis immediate et omnino sint subjecti, regu- 
laris disciplina servari prorsus non posset, si Ordinarius 
hujus generis officium regularibus contra eorumdem Prae- 
lati voluntatem posset committere. 


(lj Hariluin. Acia Conciliorum, Ituu. IX, ad. 1HUS. 

IV. 


Ubt vero regularis a sui ordinis superiore approbatio- 
nem et licentiam jam recepit, eamque Ordinario exhi- 
buit, ordinarii auctoritas accedere debet, antequam ille 
praedictum munus sacrum exercere possit. Qualis aotem 
Ordinarii auctoritas ad id necessaria sit, ex eo pendet, 
utrum regularis munus istud in ecclesia sui ordinis obire 
velit, an contra in ecclesia qnae sui ordinis non est Dei 
verbum praedicare cupiat. 

Quando agitur de sacro hoc munere peragendo in sui 
ordinis ecclesia, regularis debet ab Ordinario loci bene- 
dictionem petere, et hic eam dare debet, nisi ex rationa- 
bili causa eam denegandam esse existimet. Si autem, non 
obstante Praelati regularis approbatione, Ordinarius du- 
bitet, an orator ad sacram concionem habendam satis 
idoneus sit, atque Ordinarius ideo conscientiam suam 
onerare nolit ipsi impertiendo benedictionem, quae ali- 
quam approbationem et consensum signifieet, tunc regu- 
laris nihilominus cum sola Praelati sive superioris sui 
licentia poterit in sui ordinis ecclesia Dei verbum populo 
praedicare, quemadmodum ex concilii Tridentini verbis , 
sess. 5, cap. 2, De Reform. perspicuum est; quia Patres 
ibi nihil aliud requirunt, quam ut regularis, accepta sui 
superioris licentia, Episcopi benedictionem tantum pe- 
tat; nec refert, utrum eam obtineat necne. Quae dispositio 
nulla posteriore constitutione fuit immutata aut cor- 
recta. 


V. ' 

Attamen, quando Ordinarius non tantum denegat peti- 
tam benedictionem, sed etiam expresse prohibet, ne re- 

gularis in sui ordinis ecclesia Dei verbum praedicet, hic 
omnino Ordinario obedi re debet et prorsus ab eo munere 
peragendo abstinere. 

Magno quidem animorum aestu a Canonistis agitata fuit 
quaestio, an regularis, obtenta jam sui Praelati licentia, in 
ecclesia ordinis sui concionari posset, si petitam ab Or- 
dinario benedictionem non tantum non obtinuisset, sed 
Ordinarius etiam contradixisset, sive prohibuisset ne con- 
donaretur. 

Plurimi quidem fuerunt Doctores qui opinabantur, in 
hujusmodi casu regularem posse in sui ordinis ecclesia 
nihilominus conciouari; idque ideo praesertim contende- 
bant, ne alias admittenda esset antinomia seu contradictio 
in Tridentini concilii decretis. Etenim, aiunt ipsi, sess. 5, 
cap. 2, De reform.. Patres hujus synodi nihil aliud requi- 
runt, nisi ut regularis, in sui ordinis ecclesia condona- 
turus, post obtentam a suo superiore licentiam petat ab 
Ordinario benedictionem. Deinde, eodem capite statuunt 
de iis qui Dei verbum praedicare volunt in ecclesiis quae 
sui ordinis non sunt, ac pro his requirunt, ut praeter 
benedictionem licentiam etiam ab Ordinario ‘ obtineant. 
Haec, aiunt, tota est in hanc rem concilii Tridentini dis- 
positio, quae a Gregorio XV, constitutione Inscrutabili 
Dei procidentia, immutata non fuit. Illud porro, quod 
sess. 24, cap. 4, De reform., constitutum est his verbis : 
« Nullus autem saecularis sive regularis, etiam in ecclesiis 
suorum ordinum, contradicente Episcopo praedicare prae- 
sumat, » ita prorsus, ex ipsorum quidem sententia, expli- 
cari debet, ut, quamvis Episcopus contradicat, regularis 
nihilominus licite in sui ordinis ecclesia Dei verbum prae- 
dicare possit. Quem in finem alii aliis subtiliorem exco- 
gitarunt argumentandi rationem. 

VI. 

Nos autem opinamur, jam a concilio Tridentino fuisse 


Digitized by Google 



— 145 — 


constitutum, ut, si Episcopus regulari, in sui ordinis eccle- 
sia praedicare volenti, et l>enedictionem petenti, eam non 
tantum deneget, verum etiam prohibeat, ne concionetur, 
eum regularem tunc sacram concionem legitime habere 
non posse; idque ideo opinamur, quod verba Concilii, 
sess. 24, cap. 4, hoc aperte dicere videntur. Quid enim 
significant haec verba : o Nullus.... regularis, etiam in 
ecclesiis suorum ordinum, contradicente Episcopo, prae- 
dicare praesumat? » Hoc utique, si Episcopus contradicat, 
regulari non licere in ecclesia sui ordinis praedicare. Ultro 
quidem fatemur, hoc ipsum non fuisse ab eadem synodo 
statutum, sess. 5, cap. 2; sed an ex eo, quod Patres illud 
non constituerint sessione quinta, ipsis non licuit id in 
alia sessione constituere? Quod ut planum fiat, hoc unum 
animadvertisse juvat, concilii Tridentini Patres de eadem 
re aliquando diversis locis egisse; quapropter, ut vera et 
tota ea de re Concilii sententia reperiri possit , loca ista 
conferri et inter se componi debent. 

Ideo autem diversis locis de eadem re subinde egerunt 
hujus concilii Patres, quia tempore et experientia erant 
edocti, nonnullis disciplinae capitibus, quae prioribus 
sessionibus jam fuerant constituta, quaedam esse addenda, 
sive, ut Patres ipsi hac eadem sess. 24, eodemque cap. 4, 
de Reform. fatentur, aptius praesentium temporum usui 
accommodanda. 

Nam, ut exempla quaedam proferamus, negotium resi- 
dentiae Episcoporum urgere coepit idem Concilium, sess. 6, 
cap. 1 , de Reform.; quum vero animadverteret, ea, quae 
hic utiliter sanciverat, in sensum a S. Synodi mente alie- 
num trahi posse, eamdem rem amplius declaravit sess. 23, 
cap. 4, de Reform. Itidem de Episcoporum munere et vir- 
tutibus multa edixerat, sess. 43, cap. 4, de Reform.; nihi- 
lominus ad idem redit argumentum, sess. 23, cap. 4, de 
Reform., et sess. 25, cap. 4, de Reform. 

De vita et honestate clericorum in quocumque tandem 
ordine constitutorum egerat sess. 44, Decret. de Reform., 
in prooemio; sed eamdem rem iterum ac vehementius 

ursit sess. 22, cap. i, de Reform. Et quod ad rem nostram 
attinet, multa quidem de praedicationis officio constitue- 
rat sess. 5, cap. 2 ; attamen ad idem redit argumentum , 
novisque illud observationibus illustrat sess. 24, cap. 4 et 
cap. 7. In bis omnibus, aliisque quae adduci possent 
exemplis, ea quae in prioribus decretis coepta erant, pos- 
terioribus aucta, amplificata aut etiam restricta fue- 
runt (1), Hinc si quis in eo, quod in uno Tridentini loco 
dicitur , haereret , et ea , quae de eadem re aliis in locis 
dicuntur, minime consideraret, de disciplina a concilio 
Tridentino constituta aut firmata imperfectam aut man- 
cam, et aliquando etiam veritati contrariam notionem sibi 
formaret. Convenit igitur, ut is, qui disciplinam ab hac 
S. Synodo constitutam perspectam habere velit, mentem 
ad diversa loca simul advertat, ut dum his, quae in uno 
loco de re quapiam dicuntur, animum intendit, quae in 
alio dicta fuerant aut dicenda erant loco, ipsum non effu- 
giant. 

Quod autem attinet ad causam, propter quam ea quae 
ad unam eamdemque rem pertinent in varios et longe 
nonnumquam ratione temporum dissitis decretis a Tri- 
dentina synodo fuerint relata, hujus rei ratio quidem 
praecipua fortasse fuit, quod res, eodem quo proponeban- 
tur ordine, a patribus definiebantur; quibus non tam 
ordinis debuit esse cura, quam ut nihil illorum, quae ad 
corrigendum et emendandum quocumque tandem ordine 
proponebantur, sine correctione et emendatione praeter- 
mitterent. 

Et nihil mirum , subinde res aliquas postea fuisse cor- 
rectioni aut emendationi propositas, de quibus in priori- 
bus sessionibus jam actum fuerat'; nara celebratio cecu- 
menicae hujus synodi per undeviginti fere annos prorogata 
fuit; unde fieri potuit, ut Patres vel jam experti essent, 
ea, quae in prioribus sessionibus erant statuta et publi- 


(1) Cfr. Porsics, Jus canonicum juxta nativam ejus faciem , tom. I!, 
cap. S, edit. Fulgiuue, 1794. 

cata, non penitus sufficere ad rem disciplinarem bene 
ordinandam, vel praeviderent, ea, quae jam erant prae- 
scripta, certis interpretationibus forsa esse eludenda. 


VII. 


Haec si probe considerantur, nemo mirabitur, Triden- 
tinam synodum de munere, etiam regularium, Dei verbum 
praedicandi diversis locis egisse, et in sess. 24 aliquid 
addidisse iis, quae in sess. 5 jam de eadem re fuerant 
statuta. Tantum enim fuit inter utramque sessionem 
intervallum, ut Patres, qui vigesimae quartae sessioni inter- 
fuerant, forsitan experientia jam edoceri potuerint, 
decretum sessionis quintae non posse avertere omnia in- 
commoda, quae ex regularium praedicatione in sui ordinis 
ecclesiis nasci possent. Notandum tamen est, etiamsi 
iidem venerabiles Patres de ea re non essent experientia 
docti, nihil tamen impedire potuisse, quominus in poste- 
riore quadam sessione prioris dispositioni aliquid ad cau- 
telam adderent. 

Atque ex his palam fit, nostro quidem judicio, prae- 
dicta duo Tridentini concilii decreta apte conciliari posse, 
nec ullam antinomiam sive contradictionem in iis conti- 
neri. Quam ob rem nulla ratio est ita torquendi verba 
sess. 24, cap. 4, ut nihil amplius dicant, quam ea quse 
sess. 5, cap. 2, referuntur. 


VIII. 


Verumtamen, etsi ipsa meridiana luce clarius esset, 
Tridentinae synodi mentem fuisse, regularibus potestatem 
faciendi Dei verbum in sui ordinis ecclesiis populo prae- 
dicandi etiam tum, cum Ordinarius id ipsis expresse pro- 

hibuisset, nihilo minus omnino dicendum esset, ipsos 
hodie licentia ista non amplius legitime- uti posse. Quid 
enim? Summi Pontifices, concilio Tridentino aetate poste- 
riores, suis constitutionibus id apertissime declararunt. 

Hoc loco quidem non repetemus verba Gregorii XV, ex 
constitutione Inscrutabili Dei providentia , quandoquidem 
eadem sunt, quibus usa est Tridentina synodus; unde, 
quemadmodum alicui subobscura forsitan adhuc videri 
possent hujus synodi verba, ita etiam non sat perspicua 
ipsi viderentur illa, quibus Gregorius XV in sua constitu- 
tione usus est. 

Sed operae pretium est, hoc loco transcribere Clemen- 
tis X verba, quae jam num. II, hujus § referebamus : « Re- 
gulares, qui in ecclesiis sui ordinis praedicare voluerint, 
teneri ab Episcopo dioecesano benedictionem petere; 
praedicare tamen posse, quamvis illam non obtinuerint. 
Quod si Episcopus benedictionem, nedum non concesserit, 
sed etiam contradixerit, nec in prcediclis quidem ecclesiis 
licere regularibus praedicare. » 

Haec tam clara atque perspicua suul, ut interpretatione 
redderentur obscura. Qua de causa etiam animadverti 
debet , ut auctoritas illorum Pragmaticorum , qui contra- 
riam nostrae propugnarunt sententiam , sit salva, pleros- 
que ex ipsis vel ante editam Clementis X constitutionem 
de hac re scripsisse, vel eam ad ipsorum notitiam nondum 
pervenisse, quum opinionem suam de hac quaestione 
patefacerent. 


IX. 


Ex eadem Clementis X constitutione patet, regulares 
ab Ordinario loci petere etiam debere benedictionem, 
quando in sanctimonialium sui ordinis ecclesiis verbum 
Dei praedicare volunt. Neque refert, utrum saeculares ho- 
mines in ecclesia intersint, an vero solis sanctimonialibus 
Dei verbum annuntiare sibi proponant. 

Nullum autem regularem sacras conciones habere posse 
in ecclesiis, quae sui ordinis non sunt, nisi praeter licen- 
tiam suorum superiorum etiam Episcopi licentiam impe- 
traverint, conceptis verbis a Tridentino concilio definitum 
est sess. 5, cap. 2, de Reform. Nec etiam ea de re umquam 
serio controversia mota fuit. 


X. 


At multi quidem Doctores in utramque partem dis- 
putarunt, an Ordinarius, antequam regulari licentiam 
praedicandi in ecclesia, quae sui ordinis non est, concedat, 
ipsum examini subjicere possit ? ; 

Doctores, qui opinantur Ordinario fas non esse hujus- 
modi regulares examinare, his fere rationibus sententiam 
suam propugnant : 1° Leonis X constitutione Superna 
Majestatis, edita in concilio Lateranensi V, decernitur, ut 
nullus clericus sive saecularis sive regularis, ad quem 
quomodocumque pertinet facultas concionandi, « ad hu- 
jusmodi officium exercendum admittatur, nisi prius per 
suum superiorem respective diligenter examinatus, etc. » 
Unde, aiunt, ex hac constitutione examen spectat ad suos 
cujuscumque concionatoris respective superiores, atque 
adeo regularium concionatorum examen pertinet ad su- 
periores regulares, non autemjd Episcopum. 

2“ Concilium Tridentinum, sess. 5, cap. 2, de Reform. 
praescribit formam admittendi regulares ad concionan- 
dum , quae forma in eo consistit, ut a suis superioribus 
examinentur de doctrina, vita et moribus, et ut cum ipso- 
rum approbatione et licentia se personaliter praesentent 
Episcopis, et ab iis benedictionem petant, si in sui ordinis 
ecclesiis, et licentiam etiam, si in alienis ecclesiis velint 
concionari. Unde, cum tam a Leone X quam a concilio 
Tridentino superioribus regularibus praescribatur exa- 
men regularium concionatorum, Episcopi huic muneri se 

ingerere nequeunt ; hoc enim faciendo sibi jurisdictionem 
usurparent in regulares exemptos, illorum exemptionem 
violarent, et superioribus regularibus inferrent injuriam; 
usurparent enim jus superiorum regularium, et in ipso- 
rum subditos exercerent jurisdictionem quam non habent. 
Porro, si Episcopus regularem concionatorem examini 
subjiceret, id in detrimentum cederet bonae famae regula- 
rium; nam hoc ipso examine declararet Episcopus, se 
fidem non habere, a superioribus regularibus idoneos 
concionatores sibi praesentari, vel saltem declararet, su- 
periores ipsos non esse idoneos ad concionatores exami- 
nandos. Praeterea Episcopus injuriam faceret ipsi Apo- 
stolicae Sedi , scilicet mitteret manus in eos qui S. Sedi 
immediate subjecti sunt, usurpando sibi jus in ipsos, quod 
non haberet. Quin etiam facto ipso declararet, Sedem 
Apostolicam non salis providisse examini regularium con- 
cionatorum , quando istud superioribus regularibus com- 
misit. 

Ex quibus eflicitur, regulares , quamvis condonaturi 
essent in ecclesiis, quae non sunt sui ordinis, non tamen 
examinari posse ab Episcopis; tum quia Leo X constitu- 
tione sua hoc examen superioribus regularibus absolute 
committit; tum quia Tridentina synodus Episcopis solum- 
modo concedit , ut regularibus condonaturis in ecclesiis, 
quae sui ordinis non sunt, benedictionem et licentiam 
dare, non tamen examinare possint. Ua fere ad verbum 
Pasqualigi (I). 


XI. 


At non est, cur inquiramus, an Pasqualigius et alii, qui 
cum ipso eamdem sententiam defenderunt, verum Tri- 
dentiai concilii sensum non plus, quam par esset, res- 

(I) Observationes in eonlrovcrsias inter Episcopos et Hegulares l imum 
ot. Piuitcms, nam. S77. 

traxerint. Neque etiam nostra interest investigare, an re 
ipsa tam gravem injuriam et regularibus et Apostolicae 
Sedi inferret Episcopus ille, qui tum verbis et mente 
concilii , tum nonnullorum Doctorum interpretatione 
nixus, regularem, qui licentiam peteret praedicandi in alia, 
quam sui ordinis ecclesia, de doctrina examinaret. Hoc 
unum nobis sufficit, de tota hac re quaestionem hodie 
saltem moveri amplius non posse; siquidem Clemens X 
conceptis verbis ait : « Posse autem Episcopum, licentiam 
concessurum regularibus in ecclesiis, quae suorum ordi- 
num non sunt, praedicare volentibus, illos, quamvis ab 
Universitatibus aut a magistratibus laicis nominatos, 
etiamsi Episcopi antecessores per tempus immemoriale 
hanc licentiam absque examine concedere consueverint, 
quoad doctrinam examinare, si ita ipsius arbitrio, quod 
moderatum et discretum esse debet, visum fuerit. » 
Constat igitur, Ordinarium jure suo posse regulares, 
qui sacras conciones habere voluerint in aliis, quam sui 
ordinis, ecclesiis de doctrina examinare. 


XII. 


Si Ordinarius regularem non idoneum repererit, ipsi 
interdicere debet, ne officio praedicationis fungatur. Porro, 
non tantum ubi judicat regularem non satis esse doctum, 
verum etiam ubi censet ex alio capite non expedire ut 
ipse sacram habeat concionem, ei prohibere potest ne 
concionetur. 

Causae, ob quas Ordinarius regulari prohibere possit 
ne Dei verbum praedicet, multiplices quidem sunt. Jam 
enim in concilio Lateranensi V tres ejusmodi causae refe- 
runtur : prima, si praedicet miracula falsa aut incerta; 
secunda, si evulget prophetias in Sacra Scriptura non 
contentas ; tertia, si in concionibus detrahat Episcopis aut 
aliis Praelatis. Tres item alias causas assignat Tridentina 

synodus (1) : Prima est, si condonator doceat propositio- 
nes erroneas; secunda, si propositiones scandalosas dis- 
seminet ; tertia, si haereses praedicet. 

Sed praeter has in jure expressas sunt aliae multae 
causae; nam Clemens X, citata constitutione Superna, 
generatian quamlibet causam justam et rationabilem suffi- 
cientem dicit, ut Ordinarius prohibere possit, ne regularis 
Dei verbum praedicet. 


XIII. 


Atque sedulo quidem notari debet, Ordinarium jure 
frui, ex quacumque causa justa et rationabili prohibendi 
regulari, ne sacras conciones habeat, sive agatur de prae- 
dicando Dei verbo in ecclesia sui ordinis, sive in aliena 
ecclesia. Perspicue id rursus probatur ex laudata Cle- 
mentis X constitutione Superna; quum Pontifex hoc jus 
eo ipso loco asserit Episcopis, ubi verba facit de regula- 
ribus, qui in suorum ordinum ecclesiis praedicare velint. 
Unde merito quidem conficitur, idem jus Ordinario multo 
magis competere, ubi res est de hoc munere a regularibus 
peragendo in aliis, quam suorum ordinum, ecclesiis. 

Nec refert, utrum regularis nunc prima vice benedic- 
tionem vel licentiam praedicandi ab Ordinario petat, an 
jam ante ad praedicandum ab eodem Ordinario sit admis- 
sus et officium praedicationis modo exerceat. Verumtamen 
ut in hoc posteriore casu prohibere possit Ordinarius et 
regularem a jure praedicandi suspendere, necesse est, ut 
adsit causa rationabilis praedicationem ipsam concernens; 
quae tamen causa non debet esse publica, quemadmodum 
conceptis verbis iterum definivit Clemens X, ubi ait : 
« Posse Episcopum.... licentiam praedicandi iisdem ( re- 
gularibus) concessam ob rationabiles causas, licet occul- 


(!) Sess. 5,cap. 2, de Reform. 

tas, praedicationem tamen concernentes, suspendere. » 
Ex his pariter constat, a vero abesse illum, qui conten- 
deret, Ordinarium non legitime posse regulari prohibere 
praedicationem, vel ipsum a suscepto praedicationis officio 
suspendere, nisi in casibus nominatim in jure expressis. 


XIV. 


Age vero, quum Clemens X decreverit, causas, ob quas 
Ordinarius legitime possit licentiam regulari concessam 
suspendere, debere praedicationem concernere, hinc reli- 
quum est ut inquiramus, quaenam hujusmodi causae esse 
censeantur. 

Jura causas istas speciatim non definiverunt; quare 
affirmari posse opinamur, generatim causas omnes, quae 
directe vel indirecte praedicationem concernunt, hoc decreto 
comprehendi. Ordinarii autem est judicare, quandonam 
causae ejusmodi sint, ut directe vel indirecte ad praedica- 
tionem pertineant. 

Interim hoc probe notandum est, ad justam hujusmodi 
causam non requiri, ut regularis in aliqua re deliquerit, 
sed sufficere, ut causa quomodocumque ad praedicationem 
pertineat. 

Unde, si Ordinarius regularem quemdam a praedicatio- 
nis officio suspendendum esse arbitretur (nec refert, utrum 
ob delictum , an ob aliam causam rationabilem id facien- 
dum esse existimet), regularis ille statim obedire et ab eo 
munere perfungendo prorsus abstinere debet, donec in 
pristinum jus denuo restituatur. 

Haec omnia ex eo fluunt principio, quod Ordinarius ob 
causas etiam occultas legitime suspendere potest regula- 
rem , et quod non tenetur obligatione communicandi 
causam cum ipso regulari aut cum ejusdem superiore, ut 
a S. Congregatione Interpretum Concilii Tridentini decla- 

ratum esse referunt Pignatelli (1), Barbosa (2) et Clerica- 
tus (3). 


XV. 


Verumtamen Ordinario fas non est ad merum arbitrium 
et voluntatem suam suspendere regularem a praedicationis 
officio , vel solum prohibere, ne sacras habeat conciones ; 
sed arbitrium illud debet esse moderatum et discretum. 
Unde, si quando contingeret, ut Ordinarius adversus 
regularem severius, quam par esset, in re ejusmodi pro- 
cederet , regulari semper via patet ad S. Congregationem 
Interpretum Concilii Tridentini vel ad S. Congregationem 
Episcoporum et Regularium recurrendi; quibus SS. Con- 
gregationibus Ordinarias, si rogetur, exponere debet 
rationum momenta , ob quas regularem a praedicationis 
officio vel suspenderit, vel ipsi prohibuerit ne eodem fun- 
geretur. Quod si S. Congregationi constiterit, Ordina- 
rium suae potestatis limites in ea re transgressum esse, ac 
suae agendi rationis justas causas non habere, S. Congre- 
gatio efficacia quidem remedia in promptu habebit ad 
injuriam regulari illatam quam citissime reparandam. 


XVI. 


Quod demum ad poenas attinet, quas contrahunt regu- 
lares, qui Summorum Poutiiiciun constitutiones aut con- 
cilii Tridentini decreta in praedicatione verbi Dei viola- 


(1) Contuit, oan. toni. IV, consuli. 20ti, uum. 64, edil. cil. 

(St) De officio et potestate Episcopi, pari. 111 , Alleg. 76 , uum. 22, edil. 
Lugduni, 1721. 

(5) Discordia forenses, tom. II, Oiseord. 44, nnm. 16. edit Veneti i» . 
4734. 

rent, inprimis attendi debet Leonis X constitutio Supernae 
Majestatis , qna lata est excommunicatio Summo Pontifici 
reservata ipso facto incurrenda , ac oificii privatio Dei ver- 
bum praedicandi, si adversus ea, quae ibi traduntur, prae- 
cepta agere ausi fuerint sive saeculares sive regulares. 

Porro illorum praeceptorum primum est, ut evangeli- 
cam veritatem et Sacram Scripturam juxta declarationem 
et interpretationem Doctorum, quos Ecclesia vel usus 
diuturnus approbavit, legendosque hactenus recepit et 
inposterum recipiet, praedicent et explanent, nec quid- 
quam ejus proprio sensui contrarium aut dissonum adji- 
ciant, sed illis semper insistant, quas ab ipsius Sacr® 
Scripturae verbis et praefatorum Doctorum interpretatio- 
nibus rite et sane intellectis non discordant. Secundum 
est, ut tempus praefixum futurorum malorum, aut Anti- 
christi adventum , aut certum diem judicii praedicare vel 
asserere non praesumant. Tertium , ne alia similiter fu- 
tura velnt specialiter sibi revelata dicant, aut alienas 
inanesque divinationes asseverent, aut alio quocumque 
modo tractandas assumant. Quartum, ut a Praelatorum 
aliorumque superiorum eorumque status scandalosa de- 
tractione abstineant. 

De his tamen aliisque a Leone X in Lateranensi Con- 
cilio V latis poenis advertit R. P. Carolus Antonius The- 
saurus, a multis Doctoribus dici, eas non fuisse usu re- 
ceptas (1). 

Tridentina synodus peculiares poenas in regulares non 
constituit, qui contra prohibitionem Ordinarii vel in suo- 
rum ordinum vel in alienis ecclesiis praedicarent. Hoc 
unum de ea re sanci vit (2) : « Si vero, quod absit, praedi- 
cator errores aut scandala disseminaverit in populum, 
etiam si in monasterio sui vel alterius ordinis praedicet, 
Episcopus ei praedicationem interdicat. Quod si haereses 

(I j C. A. Thebaeres, S. J. De fweuis ecclesiasticis praxis absoluta, eam 
notis Ubaldi Giraldi a S. Cajetaro, pari. II , veri) Prcedicatio verbi Dei, 
cap. t, edit. Roinsc, 1760. 

Sess. 5, CBp. 2, de Reform. 

praedicaverit , contra eum secundum juris dispositionem 
aut loci consuetudinem procedat; etiamsi praedicator 
ipse generali vel speciali privilegio exemptum se esse 
praetenderet. Quo casu Episcopus auctoritate Apostolica 
et tamquam Sedis Apostolicae delegatus procedat. » 

Verum, quod synodus Tridentina lacere praetermiserat, 
id fecit Gregorius XV, citata constitutione Inscrutabili 
Dei providentia; quia, ut ait idem Pontifex, experientia 
compertum erat, ecclesiastici regiminis rationes postu- 
lare, ut decretis Tridentinae synodi de praedicatione verbi 
Dei,etc., aliquid adjungeretur. Haec porro idem Grego- 
rius XV adjunxit, ut scilicet « habeat Episcopus, tam- 
quam Sedis Apostolicae delegatus, auctoritatem coercendi 
ac puniendi quoscumque exemptos tam saeculares quam 
regulares, qui in alienis ecclesiis, aut quae suorum ordi- 
num non sunt, absque Episcopi licentia , et iu ecclesiis 
suis aut suorum ordinum, non petita illius benedictione, 
aut ipso contradicente, praedicare praesumpserint. Ita ut 
Episcopi in supradictis casibus, in praenominatas per- 
sonas, in praemissis omnibus et singulis, aut circa ea 
quoquo modo delinquentes, quoties et quando opus fuerit 
etiam extra visitationem, per censuras ecclesiasticas 
aliasque poenas uti ejusdem Sedis delegati procedere, 
omnemque jurisdictionem exercere libere et licite va- 
leant. » 

Atque liacc omnia denuo confirmavit Clemens X, con- 
stitutione Superna, quemadmodum ex verbis hoc § IV, 
num. II, prolatis perspicere licet. 

XVII. 

Quae hactenus de verbi Dei praedicatione persecuti su- 
mus, huc fere recidunt, scilicet, quibusnam in rerum 
adjunctis, et quibus servatis juris solemnitatibus, regu- 
lares in suorum ordinum vel alienis ecclesiis Dei verbum 
praedicare possint. 

Atqui temporum et rerum adjuncta postulare videntur, 
ut inquiramus etiam, quae sit Ordinariorum potestas ad 
impellendos regulares viros, ut certis diebus et horis Dei 
verbum praedicent. Nam id quidem in confesso est apud 
omnes, qui hodiernam Christi fidelium spiritualem neces- 
sitatem perspectam habent, apud multos reperiri lugen- 
dam sacrorum dogmatum et disciplinae sanctissimae Reli- 
gionis nostrae ignorantiam. Quapropter omni modo alla- 
borandum est, ut ingenti huic malo occurratur, et 
potissimum caveatur, ne illud latius serpat. 

Compertum autem et indubium est, unicum et efficax 
hujus mali remedium esse frequentem doctrinae Chris- 
tianae expositionem et verbi Dei praedicationem. 

Haec prae caeleris quam clarissimo perspecta habuerunt 
antistites nostri ; nemo enim inter ipsos est , qui de hoc 
maximi momenti negotio recentissimis temporibus so- 
lemniter non egerit, et clerum suum ea qua pollet auctori- 
tate gravibus et luculentis verbis in eam rem non commo- 
nuerit. 

Sed et id unicuique perspicuum est, in plerisque oppi- 
dis, in quibus regulares erectas habent ecclesias, operam 
et curam Antistitum nostrorum, magna saltem ex parte, 
perditam esse, si regulares subsidiariam manum in hac 
re praestare renuerent. Quid enim fit, et quid fiet in pos- 
terum, si omnibus alicujus oppidi Christi fidelibus eadem 
hora, qua in ecclesiis parochialibus doctrina cliristiana 
traditur aut verbum Dei praedicatur, regularium ecclesiae 
pateant , in iisque Missae celebrentur sine Dei verbi prae- 
dicatione? Nonne ex eo accidet , ut multi Christi fideles, 
et illi praesertim qui doctrinae Christianae institutione 
maxime indigent, ea hora qua in ecclesiis parochialibus 
Dei verbum praedicatur, ad regularium ecclesias se con- 
ferant, et saluberrimo hoc spirituali pabulo in aeternae 
suae salutis dispendium se nutrire continuo negligant? 
Ita autem rem se habere quotidiana experientia docemur. 

Quapropter, ut huic abusui remedium afferatur, et ut 
clerus regularis, quantum possit, spirituali fidelium bono 

promovendo cum clero saeculari allaboret, maxime foret 
exoptandum, ut vel in regularium ecclesiis diebus domi- 
nicis et festis Missae non publice celebrarentur, vel ut 
saltem intra Missarum solemnia etiam Dei verbum prae- 
dicaretur. Utra autem res magis expediret, scilicet ut re- 
gularium ecclesiae dominicis et festis diebus fidelibus non 
paterent, vel potius ut verbum Dei praedicarent regulares 
eadem hora, et quoties id clero saeculari in parochialibus 
ecclesiis praescriptum est, multum pendet a locorum 
circumstantiis, idque nemo melius quam Episcopi dine- 
cesani judicare poterit. 

Certum quidem est, Ordinarios de rigore juris regulari- 
bus non posse praecipere, ut populo verbum Dei in suis ec- 
clesiis praedicent, nec etiam ipsis prohibere, ne ibidem 
Missae celebrentur iis horis, quibus in parochialibus eccle- 
siis sacrae conciones habentur; attamen si perspicuum sit, 
inutilitatem rei sacrae cessurum esse id quod locorum Or- 
dinarii in hujusmodi negotiis a regularibus peterent, tunc 
secundum ea quae in decursu hujus opusculi non semel 
indicavimus principia regulares petitionibus hujus generis 
obsecundare deberent. Et ubi id renuerent regulares 
(quod tamen ab ipsis fieri nulla ratione putamus), Ordina- 
riorum esset , S. Sedem de ea re docere ; quae, quum in id 
potissimum Ordinariorum sollicitudinem semper inten- 
tam esse voluerit, ut Christianus populus coelestis doc- 
trinae pabulo nutriatur et Fidei rudimentis instruatur, ad 
doctrinae Christianae et verbi Dei praedicationis opus im- 
pensiori cura provehendum, procul dubio auferet impe- 
dimenta, qu® eidem saluberrimo operi, atque adeo ani- 
marum saluti adversarentur (4). 


(1) Gfr. Benedicti XIV cunstilutio Elui minime. Benedicti PP. XIV Bul- 
larium, tom. I, coi. 93, edit. cit. 

